vettathan: വെണ്മണിക്കുടിയിലേക്കൊരു തീര്ത്ഥയാത്ര.\nശ്രീകൃഷ്ണാ ലോഡ്ജിന്‍റെ ഏഴാം നമ്പര് മുറിയില് ഒരു റീസര്‍വ്വേ ഓഫീസ് പ്രവത്തിച്ചിരുന്നു. സര്‍വ്വേയര്‍മാര് മിക്ക ദിവസവും ഫീല്‍ഡിലോ വീട്ടിലോ ആയിരിക്കും. സ്കെച്ചും ഡ്രോയിങ്ങും തയ്യാറാക്കാന് മാത്രമേ അവര് ഓഫീസില് കാണു. വെണ്മണിയില് റീ സര്‍വ്വേ ജോലി കഴിഞ്ഞെത്തിയ പൌലോസ്സും ജനാര്‍ദ്ദനന് പിള്ളയുമാണ് ആ സ്ഥലത്തെക്കുറിച്ച് പറഞ്ഞത്. പറഞ്ഞത് എന്നല്ല, പറഞ്ഞു മോഹിപ്പിച്ചത്. അപ്പോള് തൊട്ട് ഞാനത് മനസ്സിലിട്ട് താലോലിക്കാന് തുടങ്ങി.\nഒടുവില്, ബംഗ്ലാദേശ് യുദ്ധം കഴിഞ്ഞ ഉടനെ, 1971 ഡിസംബറിലെ ഒരു വെള്ളിയാഴ്ച, ഞങ്ങള് പുറപ്പെട്ടു. ജോര്‍ജ് വര്‍ക്കി, സെബാസ്റ്റ്യന് ജോസ്, പിന്നെ ഞാനും. ഗ്രേസ് സ്റ്റുഡിയോയില് നിന്നു വാടകക്കെടുത്ത, എട്ട് പടമെടുക്കാവുന്ന ഒരു ക്യാമറ, രണ്ടുറോള് ഫിലിം, ഒരു കിലോ നല്ല പുകയില, ഹാഫ് എ കൊറോണ ചുരുട്ടിന്‍റെ രണ്ടു പായ്ക്കറ്റ്, ഒരു ചെറിയ ടോര്‍ച്ച്, രണ്ടു പായ്ക്കറ്റ് മോഡേണ് ബ്രെഡ്, പിന്നെ മൂന്നു ദിവസത്തേക്കുള്ള വസ്ത്രങ്ങളും, ഇത്രയുമായിരുന്നു ലഗ്ഗെജ്.\nപുകയിലയും ചുരുട്ടും ഊരാളി മൂപ്പനെ സന്തോഷിപ്പിക്കാന് വേണ്ടി വാങ്ങിയതാണ്. വെണ്മണിക്കുടിയില് താമസം മൂപ്പന്‍റെ കൂടെയാണ്. സര്‍വ്വയര്‍മാര് പറഞ്ഞു ശരിപ്പെടുത്തിയിട്ടുണ്ട്.\nരണ്ടുമണിയോടെ പുഴകടന്നു ഞങ്ങള് വനത്തിനുള്ളില് കയറി. കുത്തനെയുള്ള കയറ്റമാണ്. കുത്തിപ്പിടിച്ചു കയറാന് മൂന്നുപേരും ഓരോ വടി കണ്ടെത്തി. അരമണിക്കൂര് കഴിഞ്ഞപ്പോള് പിന്നെ പുറംലോകത്തെ ശബ്ദങ്ങളൊന്നുമില്ല. പക്ഷികളുടെ പലതരം ശബ്ദങ്ങള്, ബാക്ക് ഗ്രൌണ്ട് മ്യൂസിക് ആയി ചീവീടുകളുടെ മൂളലുകള്. എവിടെയോ വെള്ളം വീഴുന്നുണ്ട്. ഒരു വെള്ളച്ചാട്ടമാവും. വെള്ളച്ചാട്ടം കാണാനുള്ള മോഹം ഞങ്ങള് അടക്കി. ഇരുട്ട് വീഴുന്നതിന് മുമ്പു സ്ഥലത്തെത്തണം. കുറെ കയറി മടുത്തപ്പോള് ഒരു പാറയില് ഇരുന്നു. രണ്ടു ഫോട്ടോയെടുത്തു. ബ്രഡ്ഡ് പൊട്ടിച്ച് കുറച്ചു തിന്നു. അടുത്തുകണ്ട നീര്‍ച്ചാലില് നിന്നു ദാഹമകറ്റി. വീണ്ടും നടപ്പാരംഭിച്ചു. കുറച്ചകലെ വഴിയുടെ അരികിലായി ആവിപറക്കുന്ന ആനപ്പിണ്ഡം. പോരുമ്പോള് “ഒരുകാട്ടാനയേ കയ്യില് കിട്ടിയിരുന്നെങ്കില് അമ്മാനമാടാമായിരുന്നു ” എന്നൊക്കെ തമാശ പറഞ്ഞിരുന്നു. പക്ഷേ പെട്ടെന്നു ഞങ്ങള് നിശ്ശബ്ദരായി. ഒരു ഭയം. തൊട്ടപ്പുറത്തെ മരത്തിന് പിന്നില് ആനയുണ്ടോ എന്നൊരു തോന്നല്. ശബ്ദമുണ്ടാക്കാതെ ഞങ്ങള് മുന്നോട്ട് നടന്നു. ഒരു അരമണിക്കൂര് കഴിഞ്ഞുകാണണം. അടിക്കാടില്ലാത്ത, വന്മരങ്ങള് മാത്രം നിറഞ്ഞ ഒരു സ്ഥലത്തെത്തി. അഞ്ചു മിനുട്ട് വിശ്രമിച്ചു. വീണ്ടും നടപ്പ് തുടങ്ങി.\nഅഞ്ചു മണിയോടെ വഴി രണ്ടായി പിരിയുന്ന സന്ധിയിലെത്തി. ഒരുവഴി നേരെ മുകളിലോട്ടാണ്. മറ്റേത് വലതു ഭാഗത്തേക്ക് പോകുന്നു. വലതുവശത്തുള്ള വഴിയിലൂടെ പോകാനാണ് ചായക്കടക്കാരന് പറഞ്ഞത്. ഞങ്ങള്‍ക്ക് ആ മല കടന്നു സമതലത്തിലെത്തണം. മലകടക്കണമെങ്കില് മുകളിലോട്ടു പോകണം. ആലോചിച്ചു നില്‍ക്കാന് സമയമില്ല. ഞങ്ങള് കുറെ കൂവി നോക്കി. മലയില് തട്ടി തിരിച്ചു അത് ഞങ്ങളുടെ ചെവിയില് തന്നെയെത്തി. മനുഷ്യ ശബ്ദം ഒരിടത്തുനിന്നും ഇല്ല. മറ്റ് മാര്‍ഗ്ഗമില്ല. യാത്ര തുടര്‍ന്നെ പറ്റൂ. ഞങ്ങള് വലതു വശത്തെ വഴിയിലൂടെ നടപ്പ് തുടര്‍ന്നു. വഴി വീണ്ടും കുത്തനെയുള്ള കയറ്റമായി. ഇരിക്കണമെന്നുണ്ട്. പക്ഷേ സൂര്യ പ്രകാശം കുറഞ്ഞുവരുന്നു. ഏതോ പക്ഷിയുടെ ഭീകരമെന്ന് തോന്നിച്ച ശബ്ദം.(അത് മലമുഴക്കി വേഴാമ്പലിന്‍റെ ശബ്ദമാണെന്ന് മനസ്സിലാക്കാന് പിന്നേയും വര്‍ഷങ്ങളെടുത്തു.) കൂടണയാന് പോകുന്ന പക്ഷികളുടെ കോറസ്സ്. ചീവീടുകളുടെ കാതടപ്പിക്കുന്ന ഘോരസംഗീതം. ഞങ്ങളുടെ ആത്മവിശ്വാസം കുറേശ്ശെ കുറയുന്നുണ്ടോ? ഉള്ളിലെ ആപല്‍ശങ്ക മറച്ചു വെച്ച് മുന്നോട്ട് പോകാന് ഞങ്ങള് അന്യോന്യം പ്രോല്‍സാഹിപ്പിച്ചു. സമയം ആറ് ആയി. ഞങ്ങള് വനം കയറാന് തുടങ്ങിയിട്ടു നാലുമണിക്കൂര് കഴിഞ്ഞു. കാട് അവസാനിക്കുന്നു എന്ന തോന്നലുണ്ടാകുന്നുണ്ട്. പക്ഷേ തീര്‍ന്നിട്ടില്ല. ഇരുട്ടായിത്തുടങ്ങി. ടോര്‍ച്ച് തെളിച്ചുനോക്കുമ്പോള് അത് കത്തുന്നില്ല. കയ്യില് ഒരു തീപ്പെട്ടി പോലുമില്ല. കണ്ട വഴിയിലൂടെ കൊണ്ടുപിടിച്ചു നടന്നു. പെട്ടെന്നു, വനം തീര്‍ന്നു എന്നു മനസ്സിലായി. വലിയ മരങ്ങള്, ശിഖരം മുറിച്ച് കൃഷിചെയ്യാന് പാകത്തില് കൊമ്പുകള് വെട്ടിമാറ്റിയ മരങ്ങള്, കാണാന് തുടങ്ങി. പക്ഷേ ഇരുട്ടായി. ഒരടി മുന്നോട്ട് വെയ്ക്കാന് പറ്റുന്നില്ല. ചുറ്റും ഇരുട്ട് മാത്രം. വല്ല പാറയും കണ്ടിരുന്നു എങ്കില് അതില് കയറി ഇരുന്നു നേരം വെളുപ്പിക്കാമായിരുന്നു. അടുത്തെവിടെയോ മനുഷ്യരുണ്ട്. ഞങ്ങള് മൂന്നുപേരും നിര്‍ത്താതെ കൂവാന് തുടങ്ങി. ഭയവും ആകാംക്ഷയും നിറഞ്ഞ കൂവല്. അവസാനം മടുത്തു നിര്‍ത്തി.\nവീണ്ടും കൂവല് തുടങ്ങി. ഞങ്ങള്‍ക്ക് വേറെ വഴിയില്ല. രാത്രി മുഴുവന് ഇങ്ങനെ കൂവേണ്ടി വരുമോ? ചുരുങ്ങിയ പക്ഷം മൃഗങ്ങളെ എങ്കിലും അകറ്റാം. ഇത്തവണ എവിടെ നിന്നോ ഒരു കൂവല് കേട്ടു. വര്‍ദ്ധിത വീര്യത്തോടെ ഞങ്ങള് തിരിച്ചു കൂവി. കൂവലുകളും വെളിച്ചവും ഞങ്ങളുടെ നേരെ വരുന്നു. കത്തിച്ച പന്തവുമായി ആളുകള് വരുന്നു എന്നു മനസ്സിലായി. ഞങ്ങള് ക്ഷമയോടെ കാത്തിരുന്നു. നില്‍ക്കുന്നിടത്ത് തന്നെ നിന്നാല് മതിയെന്ന് അവര് വിളിച്ച് പറഞ്ഞു. പന്തവുമായി നാലംഗ സംഘം അടുത്തെത്തി. മൂന്നുപേര് ആദിവാസികളാണ്. നാലാമത്തെ ആള് പരിചയപ്പെടുത്തി- “ഞാന് ഗോപി, ഇവിടത്തെ ട്രൈബല് സ്കൂളിലെ ഹെഡ് മാസ്റ്റര് ആണ്” .ചിരപരിചിതനെപ്പോലെയുള്ള ഗോപിസ്സാറിന്‍റെ പെരുമാറ്റം ഞങ്ങളുടെ ആത്മ വിശ്വാസം തിരിച്ചുകൊണ്ടുവന്നു. ഞങ്ങള്, സര്‍വ്വേയര്‍മാര് പറഞ്ഞതനുസരിച്ച് വെണ്മണിക്കൂടി കാണാനെത്തിയതാണെന്നറിഞ്ഞപ്പോള് ഗോപിസ്സാറിന് സന്തോഷമായി. ഒരു ഊരാളി പെണ്‍കുട്ടിയെ വിവാഹം കഴിച്ചു അവിടെത്തന്നെ താമസിക്കുകയാണ് അദ്ദേഹം.\nഗോപിസ്സാര് ഞങ്ങളെ ഊരാളി മൂപ്പന്‍റെ വീട്ടിലേക്ക് കൂട്ടിക്കൊണ്ടുപോയി. ഒന്നൊന്നര കിലോമീറ്റര് അകലെയാണ് മൂപ്പന്‍റെ വീട്. പുല്ലുമേഞ്ഞ വലിയൊരു വീട്. രണ്ടു വശവും മുറ്റം. മുറ്റത്തിന്‍റെ അതിരില് നിറയെ ചെടികള്. മൂപ്പനും കുടുംബവും ഞങ്ങളെ ഊഷ്മളമായി സ്വീകരിച്ചു. ഒരു മുറി ഞങ്ങള്‍ക്കായി ഒഴിവാക്കിത്തന്നു. കുളിച്ചു കഴിയുമ്പോഴേക്കും ആഹാരം തയ്യാറാവും എന്നറിയിച്ചു. ഏതോ മലമുകളില് നിന്നു ഹോസ്സിലൂടെയാണ് വെള്ളമെത്തുന്നത്. നല്ല തണുത്ത വെള്ളത്തിലുള്ള കുളി ഞങ്ങളുടെ ക്ഷീണമെല്ലാം കഴുകിക്കളഞ്ഞു. കുളി കഴിഞ്ഞതേ ഭക്ഷണം വിളമ്പി. ചൂടുള്ള ചോറും കറിയും. കപ്പളങ്ങയും തൊമരയും ചേര്‍ന്ന സ്വാദിഷ്ടമായ കറി ഒഴിച്ചുള്ള ഊണിന്‍റെ സ്വാദിനെ വെല്ലുന്ന ഒരു ഭക്ഷണം ഞാന് ഇന്നുവരെ കഴിച്ചിട്ടില്ല. ഇപ്പൊഴും അന്നത്തെ കറിയുടെ സ്വാദിനെക്കുറിച്ച് പറയുമ്പോള് എന്‍റെ ശ്രീമതി കളിയാക്കും. ഒരു പക്ഷേ യാത്രയുടെ ക്ഷീണമാവാം ഭക്ഷണത്തിന്‍റെ സ്വാദ് കൂട്ടിയത്. ഭക്ഷണം കഴിഞ്ഞ ഉടനെ കിടന്നു. നിലത്തു ഉറപ്പിച്ച കാലുകളില് മരം കൊണ്ടുള്ള ഫ്രയിമിന് മുകളില് മുള കൊത്തിയുണ്ടാക്കിയ തൈതല്. അതില് പായ വിരിച്ചാണ് ഉറക്കം. കിടന്നതെ ഉറങ്ങിപ്പോയി.\nഗോപിസ്സാറിന്‍റെ ശബ്ദം കേട്ടാണ് ഉണര്‍ന്നത്. സന്ദര്‍ശകരെ വെണ്മണി കൊണ്ടുനടന്നു കാണിക്കാന് എത്തിയിരിക്കയാണ് അദ്ദേഹം. ഞങ്ങള് വേഗം ഒരുങ്ങി. തലേന്ന് ഉറങ്ങിയ വീടും പരിസരവും നന്നായി കണ്ടു. മുറ്റത്തിന്‍റെ അതിരില് നട്ടു വളര്‍ത്തിയിരിക്കുന്നത് കഞ്ചാവ് ആണെന്ന് മനസ്സിലായി. ആദിവാസികള് കഞ്ചാവ് വില്‍ക്കാറില്ലത്രേ. സ്വന്തം ഉപയോഗത്തിന് ഒന്നു രണ്ടെണ്ണം നട്ടോളാന് ഹൈറേഞ്ചില് പാലം ഉല്‍ഘാടനം ചെയ്യാന് വന്ന പ്രധാനമന്ത്രി നെഹ്രു അനുവദിച്ചിട്ടുണ്ടത്രേ. അന്ന് ഊരാളികളുടെ കരവിരുതിന്‍റെ തെളിവായി അവരുണ്ടാക്കിയ നേര്‍മയേറിയ പനമ്പു ഒരു ഓടക്കുഴലിലിട്ടു നെഹ്റുവിന് സമ്മാനിച്ചത് മൂപ്പനാണ്. ഞങ്ങള്‍ക്ക് പനമ്പു വേണോയെന്ന് ഗോപിസ്സാര് ചോദിച്ചു.15 രൂപാ കൊടുക്കാനില്ലാതിരുന്നതുകൊണ്ട് ആ മോഹം ഉപേക്ഷിച്ചു.\nവെണ്മണിയുടെ തിലകക്കുറി പോലെയുള്ള പാറയിലേക്കാണ് ഞങ്ങളെ ആദ്യം കൊണ്ടുപോയത്. ഗോപിസ്സാറും, വെള്ളവുമായി ഒരു സഹായിയും ഉണ്ട് കൂടെ. ഒരു പ്രദേശം മുഴുവന് പരന്നു കിടക്കുകയാണ് ആ ഭീമന് പാറ. പാറയില് വല വിരിച്ചതിന്‍റെ പാട് സാര് കാണിച്ചു തന്നു. പാണ്ഡവന്മാര് വല വിരിച്ചതിന്‍റെ പാടാണത്രേ. പുരാണങ്ങളിലെ കഥാപാത്രങ്ങളോട് ബന്ധപ്പെട്ടുള്ള മിത്തുകള് പല ഇടങ്ങളിലും ഉണ്ട്. മുക്കാല് മണിക്കൂര് കൊണ്ട് ഞങ്ങള് പാറയുടെ മുകളിലെത്തി. ഞങ്ങള്‍ക്കുള്ള അത്ഭുതം പാറയുടെ മുകളിലാണുണ്ടായിരുന്നത്. രണ്ടേക്കറില് കുറയാത്ത ഒരു നിബിഡ വനം. വലിയ മരങ്ങളും അടിക്കാടും നിറഞ്ഞ ഒരു മാതൃകാ വനമായിരുന്നു അത്. താഴെ നിന്നു നോക്കിയാല് വനം കാണാന് കഴിയില്ല. പാറയുടെ വലതുവശം കുത്തനെയുള്ള താഴ്ചയാണ്. അതിനപ്പുറം പാറകള് നിറഞ്ഞ ഒരു ഭീമന് മല. രണ്ടിനുമിടയില് ഒരു തോടുപോലെ പെരിയാര്. ഒരു പത്തു പതിനഞ്ചു കിലോമീറ്റര് ദൂരത്തില് പെരിയാര് കാണാം. ആന അടക്കമുള്ള മൃഗങ്ങള് പെരിയാറില് നിന്നു വെള്ളം കുടിക്കുന്നു. പാറയുടെ മുകളിലെ വനത്തില് നില്‍ക്കുമ്പോള് നമ്മള് വേറൊരു ലോകത്താണു. പ്രകൃതിയും പ്രകൃതിയൊരുക്കുന്ന അവര്‍ണ്ണനീയമായ ഒരു അനുഭൂതിയും നമ്മെ തഴുകുന്നു. ആ അനുഭവം വാക്കുകള്‍ക്കതീതമാണ്. ഉച്ച വരെ ഞങ്ങള് പാറയുടെ മുകളില് ചെലവഴിച്ചു. ഞങ്ങളുടെ പെട്ടിക്ക്യാമറയില് പാറയുടെയും വനത്തിന്‍റെയും പടങ്ങളെടുത്തു. പാറയെക്കുറിച്ച് ഗോപിസാര് പറഞ്ഞു തന്നു. പണ്ട് ഇതും ഒരു നിബിഡ വനം ആയിരുന്നിരിക്കാം. ഭൂമി കുലുക്കത്തിലോ ഉരുളുപൊട്ടലിലോ മുകളിലെ വനം ഒഴിച്ച് ബാക്കിയൊക്കെ ഒലിച്ചു പോയിരിക്കാം. ഏതായാലും 600 ഏക്കര് പാറയുടെ മുകളിലെ രണ്ടേക്കര് വനം ഒരു സത്യമായി അവശേഷിക്കുന്നു.\nമൂന്നു മണിയോടെ ഞങ്ങള് മൂപ്പന്‍റെ വീട്ടില് തിരിച്ചെത്തി. കുറച്ചു സമയത്തെ വിശ്രമത്തിന് ശേഷം ഊരാളിക്കുടിലുകള് കാണാന് പുറപ്പെട്ടു. എല്ലാം പുല്ലുമേഞ്ഞ വീടുകളാണ്. നല്ല വൃത്തിയുള്ള അന്തരീക്ഷം. ഒട്ടു മിക്ക വീടുകള്‍ക്ക് മുന്‍പിലും ജമന്തിയും ഡാലിയായും പൂച്ചെടികളും നട്ടു പിടിപ്പിച്ചിരിക്കുന്നു. നാട്ടുകാരുടെ വീടുകളെക്കാള് ഭംഗിയായി സംരക്ഷിക്കുന്ന വീടുകള് ഞങ്ങള്‍ക്ക് അത്ഭുതമായി. അവരുടെ പറമ്പുകള് നല്ല കൃഷിയിടങ്ങളായിരുന്നു. സ്ത്രീകള് പൊതുവേ സുന്ദരികള്.\nപിറ്റെന്നു രാവിലെ കാപ്പി കഴിഞ്ഞു ഞങ്ങള് തിരിച്ചു പോന്നു. ഞങ്ങള് കൊടുത്ത കുറച്ചു പൈസ വളരെ മടിയോടെയാണ് മൂപ്പന് വാങ്ങിയത്. പോരുമ്പോള് ഞങ്ങളുടെ നിര്‍ബ്ബന്ധത്തിന് വഴങ്ങി രണ്ടു ചോട് കഞ്ചാവ് അദ്ദേഹം പറിച്ചു തന്നു. തിരിച്ചുള്ള യാത്രയും കഞ്ചാവിന്‍റെ ഉപയോഗവും ഈ ലിങ്കില് വായിക്കാം-\nവീണ്ടും വെണ്മണിക്കുടിയിലേക്കൊരു യാത്ര. 41 വര്‍ഷത്തിനു ശേഷം പോകുമ്പോള് കൂട്ട് 61കാരിയായ ഭാര്യയും ഡ്രൈവറും. പഴയ കൂട്ടുകാരില് ജോര്‍ജ്ജ് വര്‍ക്കി സ്ഥലത്തില്ല. സെബാസ്റ്റ്യന് ഭാര്യയുമായി എറണാകുളത്ത് ഡോക്റ്ററേ കാണാന് പോകണം. ഞങ്ങള് എന്തായാലും പോകാന് തീരുമാനിച്ചു. സുഹൃത്ത് കുന്നംകുഴ വിട്ടു തന്ന വണ്ടിയുമായി രാവിലെ അഞ്ചു മണിക്ക് പുറപ്പെട്ടു. ഡ്രൈവര്‍ക്ക് വഴിയറിയാം. അയാള് ഒരാഴ്ച മുമ്പും ആ വഴി പോയതാണ്. പഴയ കാട്ടു വഴികളിലൂടെയല്ല. നല്ല ടാര് റോഡ്. വനം ഒരിടത്തും തന്നെയില്ല. എല്ലാം കൃഷിഭൂമിയായിരിക്കുന്നു. ക്രമേണ ഹൈറേഞ്ചിന്‍റെ ഇളം തണുപ്പ് ഞങ്ങളെ തഴുകി. ഒരു ഉല്‍സാഹത്തിന് പുറപ്പെട്ടു എങ്കിലും മനസ്സില് ആശങ്കകളുണ്ടായിരുന്നു. പാറ അന്നത്തേത് പോലെ അവിടെയുണ്ടാവുമോ? മുകളിലെ വനം നശിപ്പിച്ചിട്ടുണ്ടാവുമോ?. എല്ലാറ്റിനുമുപരി, മുട്ടുവേദനയും സന്ധിവേദനയുമായി കഴിയുന്ന ഞങ്ങള്‍ക്ക് പാറ കയറുവാന് കഴിയുമോ?.\n“സാറേ സ്ഥലമെത്തി”. ഡ്രൈവര് ജോസിന്‍റെ ശബ്ദം എന്നെ മനോവിചാരത്തില് നിന്നു ഉണര്‍ത്തി. കുറച്ചു കടകളുള്ള ഒരു സ്ഥലം. കടകളുടെ ബോര്‍ഡില് “വെണ്‍മണി” എന്നു കണ്ടു. വെണ്മണിക്കുടി വെണ്‍മണി ആയോ? അടുത്ത് കണ്ട ആളോടു ഞാന് പാറയിലേക്കുള്ള വഴി ചോദിച്ചു. “മീനൂളിയാന് പാറയിലേക്കാണോ, അത് പട്ടയക്കുടി യിലാണ്. ഈ കാണുന്ന മണ്ണ് റോഡുവഴി പോയാല് പട്ടയക്കുടിയിലെത്താം.” കാലം മാറിയപ്പോള് വെണ്മണിക്കുടി പട്ടയക്കുടിയായി. പാറയ്ക്ക് മീനൂളിയാന് പാറ എന്നു പേരുമായി. വെണ്‍മണി, കുടിയേറ്റക്കാരുടെ സ്ഥലമാണ്. ഏതായാലും അയാള് പറഞ്ഞ മണ്ണ് റോഡിലൂടെ ഞങ്ങള് തിരിച്ചു. അടുത്ത കാലത്ത് തൊഴിലുറപ്പ് പദ്ധതിയുടെ ഭാഗമായി കുറച്ചു മണ്ണിട്ടിട്ടുണ്ടെങ്കിലും ഉരുളന് കല്ലുകളും കുഴികളും നിറഞ്ഞ വഴിയിലൂടെയുള്ള യാത്ര വല്ലാത്തതായി. ഈ വഴി എങ്ങിനെ തിരിച്ചു കയറും എന്നായിരുന്നു എന്‍റെ ചിന്ത. യാത്രയില് സെബാസ്റ്റ്യന്‍റെ ഫോണ് വന്നു. ഞങ്ങള് എവിടെ എത്തി എന്നു അന്യോഷണം. ഞങ്ങള് സ്ഥലത്തെത്താറായി എന്നു കേട്ടപ്പോള്, ഭാര്യയെ ഒരു വീട്ടിലിരുത്തി ഒരു ജീപ്പ് വിളിച്ച് ആശാനും ഞങ്ങളുടെ പുറകെ എത്തി.\nമണ്ണ് റോഡ് ഒരു ടാര് റോഡിലാണെത്തിയത്. മുള്ളരിങ്ങാട് കൂടിയുള്ള വഴിയാണ്. ഈ വഴി വന്നിരുന്നെങ്കില് വെണ്‍മണിയില് നിന്നുള്ള കല്ല് റോഡ് ഒഴിവാക്കാമായിരുന്നു. ആളുകളോട് ചോദിച്ചു ഞങ്ങള് മുന്നോട്ട് പോയി. പാറ അവിടെയുണ്ട്. എട്ട് മണിയോടെ ഞങ്ങള് പാറയുടെ മുകളിലെത്തി. ശ്രീമതി പാറ കയറില്ല എന്നു നാട്ടുകാരൊക്കെ പറഞ്ഞിരുന്നു. പക്ഷേ കുന്നംകുഴ സമ്മാനിച്ച കുട ഒരു ഊന്നു വടിയാക്കി അവളും ഞങ്ങള്‍ക്കൊപ്പം പാറ കയറി. പാറക്കു മുകളിലെ നിബിഡവനം ഇപ്പൊഴും അതേപോലെയുണ്ട്. വനം കണ്ടതെ ഞങ്ങളുടെ ക്ഷീണം പമ്പ കടന്നു. വര്‍ഷങ്ങള്‍ക്ക് മുമ്പു കണ്ട അതേ പാറ. അതേ വനം. അത്ഭുതം അടക്കാനായില്ല. നമ്മുടെ നാട്ടില് പാറ പൊട്ടിക്കാതെ, വനം വെട്ടിമാറ്റാതെ ഒരു സുന്ദര ദൃശ്യം അതേപോലെ സംരക്ഷിച്ചിരിക്കുന്നു. സര്‍ക്കാരല്ല. നാട്ടുകാര്, ആദിവാസികള്. എന്‍റെ മനസ്സ് നിറഞ്ഞു.\nഉച്ച വരെ ഞങ്ങള് ആ വനത്തിലിരുന്നു. താഴെ ഇറങ്ങിയപ്പോള് ആദ്യം അന്യോഷിച്ചത് ഗോപിസ്സാറിനെയും. മൂപ്പനെയുമാണ്. സാറും കുടുംബവും പെന്‍ഷനായതിന് ശേഷം തിരുവല്ലക്ക് തിരിച്ചു പോയി. രണ്ടു പേരും ഇന്നില്ല. പഴയ മൂപ്പന് കൊലുമ്പനും ഭാര്യയും ജീവിച്ചിരിപ്പുണ്ട്. ഞങ്ങള് അന്യോഷിച്ചു പോയി കണ്ടു. മൂപ്പന് ഞങ്ങളെ ഓര്‍മ്മയില്ല. ഞങ്ങള് ചെല്ലുമ്പോള് മൂപ്പന്‍റെ മക്കള് പണിക്ക് പോയിരിക്കയാണ്. ഊരാളികള്‍ക്കെല്ലാം സര്‍ക്കാര് നല്ല വീടുകള് പണിതു കൊടുത്തിട്ടുണ്ട്.പക്ഷേ മൂപ്പന്‍റെ മക്കള് കൂലിപ്പണിക്ക് പോകുന്നു. പഴയത് പോലെ പൂക്കള് എവിടേയും കണ്ടില്ല.\n(ഇപ്രാവശ്യത്തെ യാത്രയുടെ ഫോട്ടോകള് ഈ ലിങ്കിലുണ്ട് –\nP V Ariel 22 December 2012 at 10:07\nമാഷെ യാത്രാ വിവരണം വായിച്ചു\nഅസ്സലായി കാര്യങ്ങള് അവതരിപ്പിച്ചു\nഎങ്കിലും, ഒരു കാര്യം പറയട്ടെ\nമാഷെ, ചിത്രങ്ങള് കാനാന് ജി പ്ലസ്സിലേക്ക്\nവായനക്കാരെ പറഞ്ഞു വിടുന്നതിനു മുന്‍പ്\nഅവസരോചിതമായ ചില ചിത്രങ്ങള്\n(അത് ഇരു വശങ്ങളിലുമായി) നന്നായിരിക്കും\nഎന്ന് തോന്നുന്നു, പിന്നെ അടിക്കുറിപ്പായി\nഇങ്ങനെ കൊടുക്കാം: കൂടുതല് ചിത്രങ്ങള്\nകാണാന് ഇവിടേയ്ക്ക് പോവുക.... :-)\nvettathan g 22 December 2012 at 10:25\nസര് താങ്കളുടെ നിര്‍ദ്ദേശം സന്തോഷപൂര്‍വ്വം സ്വീകരിക്കുന്നു. ഈ വായനയ്ക്കും ആദ്യ അഭിപ്രായത്തിനും പ്രത്യേകം നന്ദി.\nP V Ariel 22 December 2012 at 11:40\nജോസെലെറ്റ് എം ജോസഫ് 22 December 2012 at 11:54\nJorjettaa post ishtamaayi. sameepakaala yaathra prakrthi yude charamakkurippaakumo enna bhayaashanka vayanaavasaanam vareyundaayirunnu. Enikkithuvare ittharam yaathrakalonnum sadhikkaaytthathile niraashayum pankuvekkunnu. (mobailile malayalam taipping apaakathakalkk kshamaapanam.)\nvettathan g 23 December 2012 at 12:24\nഎനിക്കും സംശയമുണ്ടായിരുന്നു.ഈ ഡിസംബറില് ഞങ്ങള് ഏഴു സ്ഥലങ്ങളില്‍പ്പോയി. ഏഴു സ്ഥലങ്ങളും നന്നായി സംരക്ഷിച്ചിരിക്കുന്നു. സര്‍ക്കാര് മാത്രമല്ല,ജനങ്ങളും പഞ്ചായത്തുകളും ഈ ശ്രമത്തിന്‍റെ ഭാഗമാണ്. ഇക്കോ ടൂറിസം നല്ലൊരു സംരംഭമാണ്. ഒരിടത്തും പ്ലാസ്റ്റിക് കുന്നുകൂടാന് അനുവദിക്കുന്നില്ല.ഈ പാറയും വനവും ഇപ്പൊഴും നിലനില്‍ക്കുന്നത് നാട്ടുകാരുടെ ജാഗ്രത കൊണ്ട് തന്നെയാണ്.\nSHANAVAS 22 December 2012 at 12:39\nഈ പോസ്റ്റ് വായിച്ചു മനസ്സ് നിറഞ്ഞു. ഫോട്ടോകള് കണ്ടു കണ്ണും നിറഞ്ഞു..സുന്ദരമായ വിവരണം.. ആശംസകള്..\nvettathan g 23 December 2012 at 12:25\nമറ്റ് യാത്രകളുടെ ഫോട്ടോകള് ഗൂഗിള് പ്ലസ്സില് ഉണ്ട്.\nsumesh vasu 22 December 2012 at 16:05\nമാഷേ ഇത് ഒരു യാത്രാവിവരണത്തിലുപരി കാര്യപ്രസ്ക്തിയുള്ള എഴുത്ത് കൂടിയാണു.\nകൊണ്ട് പോയത് ചുരുട്ടും, തിരിച്ച് വന്നപ്പോ കഞ്ചാവും. അപ്പോ തീർത്ഥയാത്ര എന്ന തലക്കെട്ടിലെ ചേരായ്മയിൽ ചിരി വന്നു. പക്ഷെ രണ്ടാമത് പോയത് തിർത്ഥയാത്ര തന്നെ.\nvettathan g 23 December 2012 at 12:27\nനന്ദി,സുമേഷ്. എത്രകാലം യാത്ര ചെയ്യാന് കഴിയും എന്നു നിശ്ചയമില്ല. എഴുതണമെന്നുമുണ്ട്.\nജന്മസുകൃതം 22 December 2012 at 16:42\nയാത്രകൾ എന്തായാലും ഹരമാണ്.നന്നായി എഴുതി.\nvettathan g 23 December 2012 at 12:28\nഈ ആദ്യവരവിന് പ്രത്യേകം നന്ദി.\nEchmukutty 22 December 2012 at 18:10\nഹായ്,നല്ല രസമായി വായിച്ച് ആഹ്ലാദിച്ചു...\nvettathan g 23 December 2012 at 12:29\nഎച്മു,പോരായ്മകള് കണ്ടാല് ധൈര്യപൂര്‍വ്വം പറയണം.എനിക്കതില് സന്തോഷമേ ഉള്ളൂ.\nCv Thankappan 22 December 2012 at 20:22\nപൂര്‍വകാലസംഭവങ്ങള് വിവരിക്കുന്നതില് വെട്ടത്താന് സാറിന്‍റെ ശൈലിയുടെ\nസവിശേഷത പ്രശംസനീയമാണ്.താല്പര്യത്തോടെ വായിച്ചു.ഇഷ്ടപ്പെട്ടു.\nvettathan g 23 December 2012 at 12:31\nതങ്കപ്പന് ചേട്ടന്‍റെ പുതിയ രചനകളൊന്നും കാണുന്നില്ലല്ലോ,എന്തു പറ്റി? വായിക്കാന് കാത്തിരിക്കുന്നു.\nപട്ടേപ്പാടം റാംജി 22 December 2012 at 20:55\nപഴയ കാലത്തിലൂടെ കൂട്ടിക്കൊണ്ടുപോയത് നന്നായി.\nതടസമില്ലാതെ യാത്ര ചെയ്തു.\nvettathan g 23 December 2012 at 12:32\nനന്ദി റാംജി. പുതിയ കഥ എപ്പോഴാണ്?\nHai,Nannayrikkunnu.Vayanayum photosum koode avide poyapole thonny.Best wishes mary.\nvettathan g 23 December 2012 at 12:33\nമറ്റ് യാത്രകളുടെ ദൃശ്യങ്ങള് ഗൂഗിള് പ്ലസ്സില് ഇട്ടിട്ടുണ്ട്. സുഖം?\nVillagemaan/വില്ലേജ്മാന് 23 December 2012 at 10:28\nഹാഫ് എ കൊറോണ എന്ന് വായിച്ചപ്പോള് കോട്ടയം പുഷ്പനാഥി നെ ഓര്‍മ്മ വന്നു.. അദ്ദേഹത്തിന്റെ നായകര് വലിച്ചിരുന്ന\nvettathan g 23 December 2012 at 12:37\nആദിവാസികള്‍ക്ക് പുകയിലയും ചുരുട്ടുമൊക്കെ വലിയ ഇഷ്ടമാണ്. പഠിത്തം മുന്നോട്ടുകൊണ്ടുപോകാന് കഷ്ടപ്പെട്ടിരുന്ന കാലത്ത് ,ഒരു ട്യൂട്ടോറിയലില് ട്യൂഷന് എടുത്തു കിട്ടിയിരുന്ന 25 രൂപ കൊണ്ടാണ് ഇത്തരം യാത്രകള് നടത്തിയിരുന്നത്.\nMohiyudheen MP 25 December 2012 at 03:17\nവെട്ടത്താന് ചേട്ടന്‌റെ പോസ്റ്റുകളില് ഈ പോസ്റ്റ് ആസ്വദിച്ച് വായിച്ചു. നിങ്ങളുടെ യാത്രക്കൊപ്പം വായനക്കാരേയും കൊണ്‌ട് പോകാന് കഴിഞ്ഞിരിക്കുന്നു, ആദ്യ യാത്രയിലെ ഉദ്യോഗ ജനകമായ ആ രാത്രി ആസ്വദിച്ചു... കാലം വരുത്തിയ മാറ്റങ്ങളായിരുന്നു നാല്‍പൊത്തൊന്ന് വര്‍ഷത്തിന് ശേഷം കാണാന് കഴിഞ്ഞത് എന്നുള്ളത് മനസ്സില് ഒരു നൊമ്പരമുണ്‌ടാക്കി. അല്ലെങ്കിലും അതങ്ങനെയാണ് , കാലത്തിനൊപ്പം നമുക്ക സഞ്ചരിക്കാന് പരിമിതികളുണ്‌ടല്ലോ? പ്രകൃതിക്കും മനുഷ്യ ജീവനും...\nvettathan g 30 December 2012 at 11:28\nനന്ദി മൊഹി,പഴയ 18 ഊരാളിക്കുടുംബങ്ങളും അവിടെത്തന്നെയുണ്ട്.നേരത്തെ ഓര്‍ഡര് ചെയ്താല് അവരുടെ മിടുക്കിന്‍റെ നിദര്‍ശനമായ ലോലമായ പരമ്പു ഇപ്പൊഴും കിട്ടും.\nബിലാത്തിപട്ടണം Muralee Mukundan 28 December 2012 at 14:37\nഅതെ ഇതുപോലെയുള്ള പല പഴയ\nഓർമ്മകളുടെ താളുകൾ തേടിയുള്ള സഞ്ചാരങ്ങളുടെ\nഹരം ഒന്ന് വേറെ തന്നെയാണ് കേട്ടൊ ഭായ്\nvettathan g 30 December 2012 at 11:32\nകയറുമ്പോള് ശ്രീമതി ചോദിച്ചു "വീണു പോയാല് എന്തു ചെയ്യും?" പേടിക്കേണ്ട ഞങ്ങള് മൂന്നുപേരും കൂടി നിന്നെ താഴെ എത്തിക്കും എന്നു ഞാന് മറുപടി പറഞ്ഞു. പക്ഷേ എനിക്കു ഉള്ളില് ഭയമുണ്ടായിരുന്നു. പാറയുടെ മുകളിലെ വനത്തില് പ്രവേശിച്ചതോടെ ഞങ്ങളുടെ ക്ഷീണവും വിഷമങ്ങളും പമ്പ കടന്നു.\nഡോ. പി. മാലങ്കോട് 1 January 2013 at 20:40\nയാത്രാവിവരണം ഹൃദ്യമായിരിക്കുന്നു, വെട്ടത്താന് സര്.\nvettathan g2January 2013 at 19:43\nഡോക്റ്റര്, ഈ വരവിനും വായനയ്ക്കും പ്രത്യേകം നന്ദി.\nkochumol(കുങ്കുമം)3January 2013 at 12:44\nജോര്‍ജേട്ടന്റെ നാല്‍പ്പത്തൊന്നു വര്‍ഷത്തിനു ശേഷം മീനൂളിയാന് പാറയിലേക്കുള്ള ചേച്ചിയെയും കൊണ്ടുള്ള യാത്രയും അതിന്റെ യാത്രാവിവരണങ്ങളും വളരെ ആസ്വദിച്ചു തന്നെ വായിച്ചു .. ഫോട്ടോകള് നേരത്തെ കണ്ടിരുന്നു നന്നായിട്ടുണ്ട്..!\nപുതുവത്സരാശംസകള് ജോര്‍ജേട്ടനും കുടുംബത്തിനും\nvettathan g3January 2013 at 20:47\nനന്ദി കൊച്ചുമോള്.2013 എല്ലാ അര്‍ത്ഥത്തിലും സന്തോഷകരമാവട്ടെ എന്നു ആശംസിക്കുന്നു.\nഫൈസല് ബാബു5February 2013 at 13:41\nസര് ,പുതിയ പോസ്റ്റ് തേടി വീണ്ടും എത്തിയതായിരുന്നു. അപ്പോഴാണ് ഇത് കാണുന്നത് ,ആദ്യ യാത്ര ശെരിക്കും ആകാംക്ഷയോടെയും രസിച്ചും വായിച്ചു ,ഒരു സാഹസിക യാത്ര അല്ലെ ...എന്നാലും നല്ല പാതിയുമായി വീണ്ടും ആ വഴികള് തേടി എന്നു കേട്ടപ്പോള് ഒരു പാട് ബഹുമാനം തോന്നുന്നു .\nvettathan g5February 2013 at 14:36\nഫൈസല് ഇപ്പോള് കൊച്ചുമോന്‍റെ കൂടെ കളിക്കുകയാണ് പണി.ഈ ആഴ്ച അവര് പോകും.എന്നിട്ടാവാം എഴുത്തെന്ന് കരുതി. നല്ല വാക്കുകള്‍ക്ക് പ്രത്യേകം നന്ദി.\nRita reeta 1 September 2016 at 09:55\nരണ്ട് കാലഘട്ടത്തിലെ യാത്രകള്......നല്ല വിവരണം .....\nvettathan g3September 2016 at 21:40\nപഴയ സ്ഥലങ്ങള് ശ്രീമതിയെ കാണിക്കണം എന്നൊരു മോഹം .കഷ്ടപ്പെട്ടാണെങ്കിലും മുകളിലെത്തി


Jayaraj witha'Gulmohar' , ഗുല്‍മോഹറുമായി ജയരാജ് - Malayalam Filmibeat\nജയരാജിന്‍റെ ഗുല്‍മോഹറില് സുരേഷ് ഗോപി\n| Published: Thursday, March 13, 2008, 15:20 [IST]\nജയരാജിന്‍റെ പുതിയ ചിത്രമായ ഗുല്‍മോഹറില് സുരേഷ് ഗോപി നായകനാകുന്നു. വിമലാ രാമനാണ് നായിക.\nപ്രശസ്ത തിരക്കഥാകൃത്ത് ടി ദാമോദരന്‍റെ മകള് ഡിഡി ദാമോദരനാണ് ഗുല്‍മോഹറിന്‍റെ രചന നിര്‍വഹിക്കുന്നത്. ഡിഡിയുടെ ആദ്യ തിരക്കഥയാണിത്.\nസുരേഷ്ഗോപിക്കൊപ്പം ജയറാമും ഈ ചിത്രത്തില് അഭിനയിക്കുമെന്നായിരുന്നു ആദ്യം പുറത്തു വന്ന വാര്‍ത്ത. എന്നാല് ജയാറം അഭിനയിക്കുന്നില്ല എന്നാണ് ഇപ്പോഴത്തെ റിപ്പോര്‍ട്ടുകള് സൂചിപ്പിക്കുന്നത്.\nമനോജ് കെ ജയന് ലക്ഷ്മി ഗോപാലസ്വാമി, ജഗതി ശ്രീകുമാര് എന്നിവരാണ് ചിത്രത്തിലെ മറ്റു പ്രമുഖ താരങ്ങള്. ജഗതി ശ്രീകുമാറിന്‍റെത് ഏറെ പ്രാധാന്യമുള്ള വേഷമാണെന്നാണ് സൂചന.\nഇംഗ്ലീഷ് പ്രൊഫസറായ ഡിഡി ദാമോദരന് 18 മാസങ്ങള്‍ക്കു മുന്‍പാണ് ഗുല്‍മോഹറിന്‍റെ തിരക്കഥ രചിക്കുന്നത്. ഏറെ മിനുക്കുപണികള്‍ക്ക് ശേഷമാണ് ജയരാജിന്‍റെ പക്കല് ഈ തിരക്കഥ എത്തുന്നത്. ടി ദാമോരദന്‍റെ തിരക്കഥാ സഹായിയായി ഏറെക്കാലം ഡിഡി പ്രവര്‍ത്തിച്ചിട്ടുണ്ട്.\nനായികയായ വിമലാരാമന് സ്വന്തം പേരില് ഹിറ്റുകളുമില്ലാത്തതിനാല് 'നിര്‍ഭാഗ്യയായ നായിക" എന്ന പേര് മാറ്റാന് ഈ ചിത്രം സഹായകമായേയ്ക്കുമെന്നാണ് കരുതപ്പെടുന്നത്. ജോണ്‍സണാണ് ഗുല്‍മോഹറിലെ ഗാനങ്ങള് ഒരുക്കുന്നത്.\nStory first published: Thursday, March 13, 2008, 15:20 [IST]


വാക്‌സിനേഷൻ യജ്ഞം: സംസ്ഥാനത്ത് ഇന്ന് 5.09 ലക്ഷത്തിന് മുകളിൽ വാക്‌സിൻ നൽകി | I-News Malayalam\nവാക്‌സിനേഷൻ യജ്ഞം: സംസ്ഥാനത്ത് ഇന്ന് 5.09 ലക്ഷത്തിന് മുകളിൽ വാക്‌സിൻ നൽകി\nസംസ്ഥാനത്ത് വാക്‌സിനേഷൻ യജ്ഞത്തിൻറെ ഭാഗമായി ഇന്ന് 5,08,849 പേർക്ക് വാക്‌സിൻ നൽകി. അതിൽ 4,39,860 പേർക്ക് ഒന്നാം ഡോസ് വാക്‌സിനും 68,989 പേർക്ക് രണ്ടാം ഡോസ് വാക്‌സിനുമാണ് നൽകിയതെന്ന് ആരോഗ്യമന്ത്രി വീണ ജോർജ് വ്യക്തമാക്കി. തുടർച്ചയായ രണ്ടാം ദിവസമാണ് പ്രതിദിന വാക്‌സിനേഷൻ അഞ്ച് ലക്ഷത്തിൽ കൂടുന്നത്. കഴിഞ്ഞ ദിവസം 5.60 ലക്ഷം പേർക്കാണ് വാക്‌സിൻ നൽകിയത്.\nതിരുവനന്തപുരം, കൊല്ലം, തൃശൂർ, മലപ്പുറം, കോഴിക്കോട് ജില്ലകളിൽ ആരലക്ഷത്തിൽ കൂടുതൽ പേർക്ക് വാക്‌സിൻ നൽകി. 60 വയസിന് മുകളിലുള്ളവരുടെ ആദ്യ ഡോസ് വാക്‌സിനേഷൻ പുരോഗമിക്കുകയാണ്. ഇനിയാരെങ്കിലും ഈ വിഭാഗത്തിൽ വാക്‌സിനെടുക്കാനുണ്ടെങ്കിൽ എത്രയും വേഗം തൊട്ടടുത്തുള്ള ആരോഗ്യ പ്രവർത്തകരുമായി ബന്ധപ്പെടേണ്ടതാണെന്ന് മന്ത്രി അഭ്യർത്ഥിച്ചു.\nസംസ്ഥാനത്തിന് ഇന്ന് 2,91,080 ഡോസ് കോവീഷീൽഡ് വാക്‌സിൻ കൂടി ലഭ്യമായിട്ടുണ്ട്. തിരുവനന്തപുരം 98,560, എറണാകുളം 1,14,590, കോഴിക്കോട് 77,930 എന്നിങ്ങനെ ഡോസ് വാക്‌സിനാണ് ലഭ്യമായത്. 1,478 സർക്കാർ കേന്ദ്രങ്ങളിലും 359 സ്വകാര്യ കേന്ദ്രങ്ങളും ഉൾപ്പെടെ 1,837 വാക്‌സിനേഷൻ കേന്ദ്രങ്ങളാണുണ്ടായിരുന്നത്.\nസംസ്ഥാനത്ത് ഇതുവരെ ഒന്നും രണ്ടും ഡോസ് ചേർത്ത് ആകെ 2,39,22,426 പേർക്കാണ് വാക്‌സിൻ നൽകിയത്. അതിൽ 1,72,66,344 പേർക്ക് ഒന്നാം ഡോസ് വാക്‌സിനും 66,56,082 പേർക്ക് രണ്ടാം ഡോസ് വാക്‌സിനുമാണ് നൽകിയത്.\nPrevious articleക്നാനായ കത്തോലിക്ക് കോൺഗ്രസ് ഓഫ് നോർത്ത് അമേരിക്ക (കെ.സി .സി .എൻ.എ) ക്ക് വേണ്ടി ഗവണ്മെന്റ് പ്ളീഡർ അഡ്വ.നിധിൻ പുല്ലുകാടൻ പഠനാവശ്യത്തിനായി കുട്ടികൾക്ക് മൊബൈൽ ഫോണുകൾ വിതരണം ചെയ്തു.\nNext articleഅബുദാബിയിലെ പൊതുയിടങ്ങളിൽ വാക്സിനെടുത്തവര്‍ക്ക് മാത്രം പ്രവേശനം\nഅടുത്ത ആറ് മാസത്തിനുള്ളിൽ രാജ്യത്ത് കൊവിഡ് വ്യാപനം നിയന്ത്രണവിധേയമാകും; എൻ.സി.ഡി.സി\nCovid 19 September 16, 2021


ഫോർഡ് ഫിഗൊ 2015-2019 ഫിഗോ 2015-2019 1.5 ഡി ടൈറ്റാനിയം ഓപ്റ്റ് എം.ടി. ഐ ഡി യുടെ റോഡ് നിരക്ക്, പ്രത്യേകതകൾ, വിശെഷണങ്ങൾ, ഇമേജുകൾ\nഫോർഡ് ഫിഗൊ 2015-2019 1.5D Titanium Opt MT\nഫോർഡ് ഫിഗൊ 2015-2019 ഫിഗോ 2015-2019 1.5 ഡി ടൈറ്റാനിയം ഓപ്റ്റ് എം.ടി. ഐഎസ് discontinued ഒപ്പം no longer produced.\nഫിഗൊ 2015-2019 ഫിഗോ 2015-2019 1.5 ഡി ടൈറ്റാനിയം ഓപ്റ്റ് എം.ടി. അവലോകനം\nFigo 2015-2019 1.5D Titanium Opt MT നിരൂപണം\nഫോർഡ് ഫിഗൊ 2015-2019 ഫിഗോ 2015-2019 1.5 ഡി ടൈറ്റാനിയം ഓപ്റ്റ് എം.ടി. പ്രധാന സവിശേഷതകൾ\nഫോർഡ് ഫിഗൊ 2015-2019 ഫിഗോ 2015-2019 1.5 ഡി ടൈറ്റാനിയം ഓപ്റ്റ് എം.ടി. സവിശേഷതകൾ\nമുൻകൂർ സുരക്ഷാ സവിശേഷതകൾ maintenance warning, water temperature warning light, ഓട്ടോ door lock @ 20km/hr, front3point seat belts, curtain എയർബാഗ്സ് "\nഫോർഡ് ഫിഗൊ 2015-2019 ഫിഗോ 2015-2019 1.5 ഡി ടൈറ്റാനിയം ഓപ്റ്റ് എം.ടി. നിറങ്ങൾ\nഫിഗൊ 2015-2019 ഫിഗോ 2015-2019 1.5 ഡി ടൈറ്റാനിയം ഓപ്റ്റ് എം.ടി. ചിത്രങ്ങൾ\nഫോർഡ് ഫിഗൊ 2015-2019 ഫിഗോ 2015-2019 1.5 ഡി ടൈറ്റാനിയം ഓപ്റ്റ് എം.ടി. ഉപഭോക്താക്കളുടെ നിരൂപണങ്ങൾ\nOn: Mar 09, 2019 | 100 Views


ലണ്ടൻ - കൊച്ചി വിമാന സർവീസ് വീണ്ടും പിൻവലിച്ചു - Express Kerala\nലണ്ടൻ : ഈമാസം 26ന് പുനരാരംഭിക്കുമെന്ന് പ്രഖ്യാപിച്ചിരുന്ന ലണ്ടൻ- കൊച്ചി വിമാന സർവീസ് വീണ്ടും റദ്ദാക്കി. വന്ദേഭാരത് മിഷന്റെ ഒൻപതാം ഘട്ടത്തിൽ പെടുത്തി ജനുവരി 26,28,30 തിയതികളിലാണ് കൊച്ചിയിൽനിന്നുള്ള വിമാന സർവീസ് പുന:രാരംഭിക്കുമെന്ന് അറിയിച്ചിരുന്നത്. ഇത് റദ്ദാക്കി കേന്ദ്ര വ്യോമയാന മന്ത്രാലയം ചൊവ്വാഴ്ച രാവിലെ ഉത്തരവിറക്കി.\nആഴ്ചയിൽ മൂന്നുദിവസമുള്ള ഈ സർവീസ് ജനുവരിക്കു ശേഷം തുടരുമോയെന്ന് ഉത്തരവിൽ വ്യക്തമാക്കുന്നുമില്ല. വ്യോമയാന മന്ത്രാലയത്തിലെ ജോയിന്റ് ഡയറക്ടർ ജനറൽ സുനിൽ കുമാറാണ് ഉത്തരവിറക്കിയിരിക്കുന്നത്.26,28, 30 തീയതികളിൽ കൊച്ചിയിൽനിന്നും ലണ്ടനിലേക്കും മടക്ക സർവീസിൽ തിരിച്ച് നാട്ടിലേക്കും ടിക്കറ്റ് ബുക്കുചെയ്തവർക്ക് ഡൽഹി, മുംബൈ, ബാംഗ്ലൂർ, ചെന്നെ തുടങ്ങിയ വിമാനത്താവളങ്ങൾ വഴിയോ പിന്നീട് കൊച്ചിയിൽനിന്നും സർവീസ് തുടങ്ങുന്ന മുറയ്ക്കോ മാത്രമേ യാത്ര സാധ്യമാകൂ.\nlondon kochi flight service\nമേളയില് രാഷ്ട്രീയം കലര്‍ത്തിയിട്ടില്ല – മന്ത്രി എ.കെ.ബാലന്\nഐഎഫ്എഫ്കെ: കൊച്ചി എഡിഷന് നാളെ തുടക്കമാകും\nകേരളത്തിൽ ബിജെപി കൂടുതൽ ജന പിന്തുണ നേടണം -മോദി


മധുര മാമ്പഴക്കാലം… (കഥ) | Malayali Manasu\nHome Literature മധുര മാമ്പഴക്കാലം… (കഥ)\nരാഗേഷ് പി വി പി\nപെട്ടെന്ന് എല്ലാവരും ചിതറി ഓടി….\nതിരിഞ്ഞു നോക്കിയപ്പോൾ പൊട്ടത്തി എളേമ്മ പിറകിലുണ്ട്….\nകൂടെയുണ്ടായിരുന്നവരെല്ലാം ഓടി രക്ഷപ്പെട്ടു….\nഎനിക്ക് കുറച്ചു ദൂരം മാത്രമേ ഓടാൻ പറ്റിയുള്ളൂ….\nമുന്നിൽ വഴി അടഞ്ഞു… കാട്……….\nപോരാത്തതിന് മുരിക്കൻ മുള്ള് കൊത്തി വെച്ച വേലിയും…\nഇടത് ഭാഗത്തേക്ക് ഓടിയാൽ…….. കാവർത്താക്കാലിലെ മൊട്ടക്കെ അച്ഛപ്പന്റെ കളത്തിലൂടെ പാടിയിൽ പാലത്തിന്റെ അടുത്തെത്താൻ വഴിയുണ്ട്…..\nവലതു ഭാഗത്ത് മുകളിലേക്ക് ഓടിയാൽ…… പാട്ടിയമ്മയുടെ വീട് വഴി വെള്ളച്ചാലിൽ എത്താം….\nപക്ഷെ ഞാൻ ഓടിയത്…\nരണ്ടിന്റെയും ഇടയിലുള്ള കാട്ടിലേക്ക്…..കുടുങ്ങി…… ഞാൻ ഭയന്ന് വിറക്കാൻ തുടങ്ങി…..\nരക്ഷക്കായ് വടക്കേമാവ്….ചുവന്ന പഴുത്ത വലിയ മാങ്ങ പിടിക്കുന്നിടം….. പൊട്ടത്തി എളേമ്മയെ… പേടിച്ച് ഒളിച്ചത്… ഈ മാവിന്റെ മറവിൽ……\nമരിച്ചവരെ വെച്ച സ്ഥലം……..കാട് പിടിച്ചത്…… അത്കൊണ്ട് തന്നെ….. ഭയന്ന് ആരും…… അത് വഴി പോകാറില്ല…….\nഭയം ഇരട്ടിക്കാൻ വേറെയെന്ത് വേണം….\nപിലാവും മാവും കിങ്ങണി മരവും തണൽ വിരിക്കുന്ന കാവർത്തേക്കാല്.. പ്രതാപം ഒട്ടും കുറയാത്ത… പല തലമുറകൾ താമസിച്ച പഴയൊരു ഓടിട്ട തറവാട്…..നടുക്കായി തലയുയർത്തി നിൽക്കുന്ന കാഴ്ച ഗംഭീരം…….\nമുരിക്കൽ പടർന്നു കയറിയ കുരുമുളക് വള്ളികളാൽ…….നിബിഡമാണിവിടം…..\nഇപ്പോൾ ഈ ഭൂമിയുടെയും വീടിന്റെയും അവകാശികൾ…. രണ്ട് എളേമ്മമാർ മാത്രം….\nഞാനും അമ്മയെ പോലെ അവരെ എളേമ്മയെന്നു തന്നെ വിളിച്ചു……\nകിളവക്കത്ത് പടർന്നു ചുവന്നു വിരിഞ്ഞു നില്ക്കുന്ന ഹനുമാൻ കിരീടം…\nസ്നേഹത്തോടെ കൈയാല വക്കത്ത് എളേമ്മ വന്നു നിന്ന് എല്ലാ ദിവസവും കുശലാന്വേഷണം നടത്തും……\nവലിയ എളേമ്മയുടെ നേരെ താഴെയുള്ള\nമൂകയായ അനിയത്തിയാണ്…… നമ്മുടെ എളേമ്മ…..\nഇവരുടെ കൊച്ചു വർത്തമാനങ്ങൾക്കിടയിൽ… കൈ കൊണ്ട് ആംഗ്യം കാണിച്ച്…വായ് കൊണ്ട്… എന്തൊക്കെയോ പറയാൻ ശ്രമിച്ച്…വാക്കുകൾ പുറത്തേക്ക് വരാതെ….ഇവരിൽ ഒരാളായി… പിറകിൽ പിറുപിറുത്തു കൊണ്ട് എളേമ്മയെ കാണാം…….\nതടിച്ച് അന്ചരടിയോളം നീളമുണ്ട്………\nഓടി കിതച്ചു വന്ന എളേമ്മയുടെ… കൈയിൽ ഒരു മട്ടലുണ്ട്…ഇപ്പോ നിൽക്കുന്നുത് “”കടക്കാച്ചി മാവി””ന്റെ ചുവട്ടിലാണ്…\nഒടിയവരുടെ ഭാഗത്തേക്ക്… കൈയിൽ കിട്ടിയ ചരൽ വാരി എറിഞ്ഞ്….എന്തൊക്കെയോ ശബ്ദം പുറത്തേക്ക് പുറപ്പെടുവിക്കുന്നു…. ചീത്ത പറയുകയാണെന്ന് മനസ്സിലായി……\nകോപത്താൽ മുഖമാകെ ചുവന്നു തുടുത്തിരുന്നു…\nഇപ്പോഴും…. ഞാൻ മാവിന് മറഞ്ഞ് എളേമ്മയെ നോക്കികൊണ്ടിരിക്കുകയാണ്……പിടികൊടുത്താൽ പിന്നെ…… എന്റെ കാര്യം തഥൈവ…..\nഈ പറബ് മുഴുവൻ പടർന്ന് പന്തലിച്ചു നിൽക്കുന്ന ഒരു അത്ഭുതവൃക്ഷം….\nമധുരം കുത്തി നിറച്ച…””കടക്കാച്ചി മാങ്ങ””യ്ക്ക്… ഒരു ചെറുനാരങ്ങയോളം മാത്രമാണ് വലുപ്പം….\nഈ മാവിന്റെ ചുവട്ടിൽ നിന്ന് മാറി നിന്നൊരു മാബഴക്കാലം ഓർമ്മയിലില്ല..\nഇക്കാലം കുളിർമയുള്ള ഓർമയായി നിത്യവും മനതാരിൽ പെയ്യുന്നു….സത്യം…….\nമാങ്ങയുടെ മധുരം നാവിന് കൈവിഷം തന്നത് ഈ കടക്കാച്ചി മാവിന്റെ ചുവട്ടിൽ വെച്ചാണ്…..\n…കാറ്റിന്റെ കൈയിൽ മാങ്ങ കൊടുത്തു വിടാനായി ഒന്നിച്ചു നടത്തിയ പ്രാർത്ഥനകൾ…….\nഅണ്ണാറാകണ്ണനോട് മാങ്ങയ്ക്ക് വേണ്ടി കൊതിയോടെ യാചിച്ചത്….\nചുവന്ന ഉറുമ്പിനെ പിടിച്ച്….മന്ത്രം ജപിച്ച്….. മാവിന്റെ മുകളിലേക്ക് കയറ്റി വിട്ടത്……..\nഎല്ലാം ഈ മധുരമുള്ള കടക്കാച്ചി മാങ്ങയ്ക്ക് വേണ്ടി….\nബാല്യത്തിന്റെ നെടുവീർപ്പുകളെ കാറ്റ് ഏറ്റു വാങ്ങി… മാങ്ങകളെ വീഴ്ത്തി തന്നത് മധുരിക്കുന്ന ഓർമ്മകൾ സൂക്ഷിക്കാൻ വേണ്ടിയാണോ??……\nഎളേമ്മയുടെ കോപം ഇപ്പോൾ മുക്കാലും തണുത്തുറഞ്ഞു….\nഞാൻ നോക്കുമ്പോൾ എളേമ്മ…\nകുരുമുളക് വള്ളിയുടെ താഴെ…..വേരുകൾക്കിടയിൽ ഉണങ്ങിയ ഇലകൾ അടിച്ചു കൂട്ടി പൊതിഞ്ഞ് വെക്കുന്നു….\nമാവിന്റെ താഴെയുള്ള മുരിക്കുകളിൽ നിറയെ കുരുമുളക് വള്ളിയാണ്…..മാങ്ങ വീഴ്ത്താൻ…കബ് കൊണ്ട് കൊയ്യ ഉണ്ടാക്കി… വിരുതൻമാർ എറിഞ്ഞതെല്ലാം…. കുരുമുളക് വള്ളികളിൽ തങ്ങിനിൽക്കുന്ന……അതെല്ലാം ഒരു വലിയ വടിയെടുത്ത്…മാറ്റുകയാണ്…. എളേമ്മ….\nആമുഖത്ത് ഇപ്പോൾ സങ്കടം കാണാം….\nകുറച്ചു കഴിഞ്ഞ് അവർ സ്ഥലം വിട്ടു….\nഇപ്പോഴാണ് ശ്വാസം നേരെ വീണത്…\nവൈകുന്നേരം അങ്ങേ വീട്ടിൽ നിന്നും പാറോത്തും ചാലിലേക്ക് ഞാൻ അമ്മയുടെ കൂടെ പുറപ്പെട്ടു…\nവഴിയിൽ കളയുടെ അരികിലൂടെ അമ്മയുടെ നിഴൽ പറ്റിയാണ് എന്റെ നടത്തം…\nഎളേമ്മയുടെ വീട് കടന്നു പോകുബോൾ പിടികൂടിയാൽ…നേരത്തെ നടന്ന കാര്യങ്ങൾ അറിഞ്ഞാൽ……. അമ്മയുടെ അടി ഉറപ്പാണ്…\nപേടിച്ച് പേടിച്ച്… അമ്മയുടെ വലതു വശം കടന്ന് ഓടാൻ ശ്രമിച്ചപ്പോൾ… അതാ വലിയ എളേമ്മ വഴി തടഞ്ഞു മുന്നിൽ…..\n“””കുഞ്ഞു മോനെ…. നീയാട നിക്ക്….നിന്നെ പൊട്ടത്തിക്ക് കാണണം പോലും”‘”\nഞാൻ പേടിച്ച് അമ്മയുടെ കോന്തല മറയാക്കി….ഒളികണ്ണെറിഞ്ഞ്……വഴിയിലേക്ക് നോക്കിയപ്പോൾ….\nപതുക്കെ എനിക്കെതിരെ നടന്നു വരികയാണ് പൊട്ടത്തിയേളമ്മ……\nഅടുത്തെത്തി… മടിയിൽ നിന്നൊരു പൊതിയെടുത്ത് എനിക്ക് നേരെ നീട്ടി….\nഞാൻ പൊതി വാങ്ങി… നോക്കിയപ്പോൾ…അതിൽ നിറയെ കടക്കാച്ചി മാങ്ങ….\nനേരത്തെ ഓടിച്ചു വിട്ട…എളേമ്മ…..\nവാത്സല്യം വമിഞ്ഞൊഴുകുന്ന കണ്ണുകളോടെ……\nമുന്നിൽ…എന്നെ നോക്കി ചിരിക്കുന്നു…..\nആ ചിരിക്ക് മാരിവില്ലിന്റെ നിറമാണ്..\nഇന്നും ആ വഴിയിലൂടെ നടക്കുബോൾ….\nഎളേമ്മ എന്നെ നോക്കി….\n“””കുഞ്ഞുമോനെ……കടക്കാച്ചി മാങ്ങ ഞാനിവിടെ പെറുക്കി വെച്ചിട്ടുണ്ട്…. ഇങ്ങ് കേറി വാ””””…\nമക്കളില്ലാത്ത ആ അമ്മമാരുടെ വിളിയൊച്ചകൾ അകലെ നിന്നും എന്നെ തേടുന്നുണ്ട്…..\nPrevious articleബലിയാടുകൾ (കഥ)\nNext articleസന്ധ്യ (കവിത)


സന്നിധാനത്ത് അതീവ സുരക്ഷയൊരുക്കി സർക്കാർ; മൊബൈൽ ജാമറുകളും സ്ഥാപിച്ചു |\nസന്നിധാനത്ത് അതീവ സുരക്ഷയൊരുക്കി സർക്കാർ; മൊബൈൽ ജാമറുകളും സ്ഥാപിച്ചു\nകലാപമുണ്ടാക്കാനുള്ള നീക്കമുണ്ടെന്ന ഇന്റലിജൻസ് വിവരത്തെ തുടർന്ന് ശബരിമലയിൽ സർക്കാർ സുരക്ഷ ശക്തമാക്കി. മൊബൈൽ ജാമറുകൾ അടക്കം ശബരിമലയിൽ സ്ഥാപിച്ചിട്ടുണ്ട്. സുരക്ഷാ ക്രമീകരണത്തിന്റെ ഭാഗമായാണ് ജാമറുകൾ സ്ഥാപിച്ചിരിക്കുന്നത്.\nമാധ്യമങ്ങൾ അടക്കം എല്ലാവർക്കും കർശന നിയന്ത്രണമാണ് ഏർപ്പെടുത്തിയിരിക്കുന്നത്. സന്നിധാനത്ത് കമാൻഡോകളെ വിന്യസിച്ചിട്ടുണ്ട്. 15 വനിതാ പോലീസുദ്യോഗസ്ഥരും സന്നിധാനത്ത് എത്തിയിട്ടുണ്ട്. 50 വയസ്സിന് മുകളിൽ പ്രായമുള്ള വനിതാ പോലീസുകാരെയാണ് എത്തിച്ചിരിക്കുന്നത്.\n← കലാപ ശ്രമവുമായി വീണ്ടും കെപി ശശികല; സന്നിധാനത്ത് മൂന്ന് യുവതികൾ എത്തിയിട്ടുണ്ട്\nശബരിമല വിഷയം സുവർണാവസരം, ബിജെപിയുടേത് കൃത്യമായ പ്ലാനെന്നും ശ്രീധരൻ പിള്ള; യുവമോർച്ച പരിപാടിയിൽ നടത്തിയ പ്രസംഗം പുറത്തായി →\nഒരു കോടി രൂപ ചെലവഴിച്ച് നിർമിച്ച പാലം ഒരൊറ്റ മഴയിൽ തകർന്നു; ഇടുക്കിയിൽ പ്രതിഷേധം ശക്തം


RT: ഇന്ന് തണലോരത്തിരിക്കുമ്പോൾ ...../ അസ്‌ലം മാവില\nഇന്ന് തണലോരത്തിരിക്കുമ്പോൾ .....\nഇരുപത്തൊമ്പത് വർഷം മുമ്പ് നമ്മുടെ (പടല ) സ്‌കൂളിന്റെ ഓരത്തും ചാരത്തും ഓടിച്ചാടികളിച്ചവർ ഇന്ന് ഒന്നിക്കുകയാണ്. അവർക്ക് ഇതൊരു ആഘോഷമാണ്. അവർക്ക് ഇതൊരു പുനഃസമാഗമമാണ്.\nഎന്റെ ഭാഷ്യം എല്ലാ ഭംഗിയും നഷ്ടപ്പെടുത്തുമെന്ന് ഭയന്ന് നഫീസ ഫഹീമ എഴുതിയ കവിത ഞാനിവിടെ അങ്ങിനെ തന്നെ പകർത്തുന്നു. നല്ല നേരത്തു എഴുതിയ സുന്ദരമായ കവിത.\nഒരു കഷ്ണം ചോക്കിനും\nവെയിൽ മഴ നനഞ്ഞവർ\nവിദ്യാലയ ഓർമ്മകൾ മായാത്തതാണ്. മറയാത്തതാണ്. മരിക്കാത്തതാണ്. മണ്ണിന്റെ മണമുണ്ട്. മാനത്തെ നീലിമയുടെ നിഷ്കളങ്കതയുണ്ട്. ഒരിക്കലും തിരിച്ചു വരില്ലെന്ന് അറിയില്ലെങ്കിലും ഓർമ്മകളിൽ അവ പച്ചപ്പ് തീർക്കും.\nഎല്ലാ പഴയ ഫോട്ടോകളും നമുക്ക് ഒരുപക്ഷെ നശിപ്പിക്കാൻ തോന്നും, കുഞ്ഞുന്നാളിലെ വിദ്യാലത്തിൽ ഒരുമിച്ചിരുന്ന് എടുത്ത ഫോട്ടോ ഒഴികെ. അതിൽ നമ്മുടെ ആത്മാവുണ്ടെന്ന തിരിച്ചറിവാകാം. അടുത്തിരുന്നു തന്നോട് ഇണങ്ങിയും പിണങ്ങിയും കഴിയുന്ന കൂട്ടുകാരന്റെ കൂട്ടുകാരിയുടെ നിഷ്കളങ്ക മുഖം ഉള്ളത് കൊണ്ടാകാം. തന്റെ ഗുരുനാഥരുടെ സാന്നിധ്യം അനിർവചനീയമായ സന്തോഷം നൽകുന്നത് കൊണ്ടാകാം. ആ ഛായാചിത്രത്തിന്റെ പശ്ചാത്തലത്തിനു ഒരു വലിയ കഥ പറയാനുള്ളത് കൊണ്ടാകാം.\nകുഞ്ഞുകുട്ടികളുമായാകാം ഇന്നവർ പടല സ്‌കൂളിന്റെ പടികടന്നെത്തുന്നത്. ''ദേ ...ഇവിടെ ആ ചെടി ഉണ്ടായിരുന്നു''. ''ഈ കാണുന്ന സ്ഥലത്താണ് കാറ്റാടി മരത്തിന്റെ കുറ്റി കാലിൽ തറച്ചു ഞാൻ വീണത്, നീ ചിരിച്ചത്, പിന്നീട് ദിവസങ്ങളോളം നിന്നോട് മിണ്ടാതിരുന്നത്...'' '' ഇവിടെയാണ് ഞാനാദ്യമായി ഒരു ഗാനമാലപിച്ചത്''. അങ്ങിനെ അങ്ങിനെ ഒരുപാട് ഓർമ്മകൾ... മാവും, മൂക്കാനൊരിക്കലും അനുവദിക്കാത്ത ഇളംമാങ്ങയും കശുമാവിനിലയും കാറ്റാടിക്കുരുവും വേലിയിൽ പടർന്ന ചൊക്കിപൂവും ...എല്ലാമെല്ലാം ഓർമകളിൽ ഓളമിട്ട് വരും....\nഒരു പക്ഷെ നിഷ്കളങ്കമായി ചിരിക്കുന്ന, നിർമല മനസ്സോടെ ''പയക്കം'' പറയുന്ന അപൂർവ്വ സന്ദർഭങ്ങളായിരിക്കും ഇന്നവർക്ക്. മൗനം പോലും കവിതകളായി മാറുന്ന നേരങ്ങൾ. നോവുകൾ, കുസൃതികൾ, കുട്ടിത്തങ്ങൾ എല്ലാമെല്ലാം കുശലാന്വേഷണത്തിൽ വരും, വരാതെ എവിടെ പോകാൻ.\nഒരു സങ്കടം കൂടി കൂട്ടത്തിൽ. സാനിന്റെ ''തീ'' കവിതാ സമാഹാരപ്രകാശനം ഇന്നത്തെ മഹനീയ സദസ്സിൽ ഉണ്ടാകില്ലെന്നത് എന്റെ വ്യക്തിപരമായ ദുഃഖം മാത്രമല്ല, എന്റെ കുടുംബത്തിന്റെ കൂടി ദുഃഖമാണ്. പൂർത്തിയായില്ല. അതിന് ചെറിയ സമയം ഒരിക്കലും തികഞ്ഞില്ല. എല്ലാവരോടും ക്ഷമയും ചോദിക്കുന്നു.\nഭാവുകങ്ങൾ ! എന്റെ അനിയത്തി അടക്കമുള്ളവരുടെ ജൂനിയർ ബാച്ചിന്, അവരുടെ കുഞ്ഞുകുട്ടികളകടക്കുള്ള സംഗമത്തിന്........


ഒരു ഇന്ത്യൻ സെെനികന് ഒരു പോറൽ വീണാൽ മറ്റുള്ളവർ സഹിക്കില്ല, അതാണ് ഇന്നലെ കണ്ടത്: മുൻ കേണൽ - ഇ വാർത്ത | evartha col. dinny about india china issue in border\nഒരു ഇന്ത്യൻ സെെനികന് ഒരു പോറൽ വീണാൽ മറ്റുള്ളവർ സഹിക്കില്ല, അതാണ് ഇന്നലെ കണ്ടത്: മുൻ കേണൽ\nഇന്ത്യ- ചെെന അതിർത്തിയിൽ സേനാംഗങ്ങളുടെ വീരമൃത്യുവിനിടയാക്കിയ സംഭവം ദുഃഖകരമാണെന്ന് കിഴക്കൻ ലഡാക്കിലെ ഇൻഫൻട്രി ബറ്റാലിയൻ മുൻ കമാൻഡിങ് ഓഫിസർ എസ് ഡിന്നി. ഗൽവാനിൽ തിങ്കളാഴ്ച ഉച്ചവരെ ചർച്ചകൾ നടത്തിയ ശേഷം പിരിഞ്ഞുപോയ സേനകളാണു രാത്രി ഏറ്റുമുട്ടിയത്. 1962 ൽ ഇരു രാജ്യങ്ങളും തമ്മിൽ യുദ്ധമുണ്ടായ പ്രദേശമാണിവിടം. അതിനു ശേഷം ഇപ്പോഴാണ് ഇവിടെ ഈ രീതിയിൽ സംഘർഷമുണ്ടാകുന്നത്. ഗൽവാനു സമീപം ഇന്ത്യ റോഡ് നിർമിച്ചതാണ് ഇവിടെ പ്രശ്നമുണ്ടാക്കാൻ ചൈനയെ പ്രകോപിപ്പിച്ചതെന്നും ഒരു മലയാള മാധ്യമത്തിനു നൽകിയ പ്രസതാവനയിൽ അദ്ദേഹം പറഞ്ഞു.\nസാധാരണ നിലയിൽ അതിർത്തിയിൽ പട്രോളിങ്ങിനു പോവുക കേണലും9ജവാൻമാരുമാണ്. സംഘർഷം നിലനിൽക്കുന്നതിനാൽ ഒരുപക്ഷേ, ഗൽവാനിലേക്കു കൂടുതൽ സേനാംഗങ്ങൾ പോയിരിക്കാം. അതീവ ദുർഘടമേറിയ മലനിരകളാണ് ഇവിടെയുള്ളത്. ആഴമേറിയ ഗർത്തങ്ങൾ അതിരിടുന്ന മലനിരകളിലൂടെ കഷ്ടിച്ച് ഒരു വണ്ടിക്കു നീങ്ങാം. സേനാംഗങ്ങൾ തമ്മിൽ അതിർത്തി തർക്കമുണ്ടാവുമ്പോൾ, ഇരു ഭാഗത്തെയും കമാൻ‍ഡിങ് ഓഫിസർമാരാണു സംസാരിക്കുന്നത്. ഭാഷ മനസ്സിലാകാൻ പരിഭാഷകരും ഒപ്പമുണ്ടാവുമെന്നും അദ്ദേഹം പറഞ്ഞു.\nകേണൽ റാങ്കിലുള്ള ഓഫിസർ സംസാരിക്കുമ്പോൾ ഇരുഭാഗത്തും ജവാൻമാർ മുഖത്തോടു മുഖം നോക്കി നിൽക്കുകയാണ് പതിവ്. അതിൽ ഏതെങ്കിലുമൊരാളുടെ പ്രകോപനപരമായ നോട്ടമോ ആംഗ്യമോ സംഘട്ടനത്തിൽ കലാശിക്കാം. സംഘർഷങ്ങൾ ഒരുപരിധി വരെ കമാൻഡിങ് ഓഫിസർമാർ ഇടപെട്ട് പരിഹരിക്കും. പക്ഷേ, ചിലത് കൈവിട്ടു പോകും. ഇന്നലെയുണ്ടായതും അതാവാം. രാത്രി കൂടിയാകുമ്പോൾ സംഘട്ടനം നിയന്ത്രിക്കാനാവാത്ത രീതിയിലേക്ക് കാര്യങ്ങൾ പോകുകയും ചെയ്യും.\nകമാൻഡിങ് ഓഫിസർ ഹിന്ദിയിലാണു തന്റെ ജവാൻമാരോടു സംസാരിക്കുക. സംഘട്ടനത്തിലേക്കു നീങ്ങിയാൽ മാതൃഭാഷയിൽ മനസ്സിലുള്ളതെല്ലാം വിളിച്ചു പറഞ്ഞാവും സേനാംഗങ്ങൾ ചീറിയടുക്കുക. സേനയിലെ യൂണിറ്റിൽ വർഷങ്ങളായി ഒന്നിച്ചു കഴിയുന്നവരാണ് ജവാൻമാരും ഓഫിസർ റാങ്കിലുള്ള കേണലും. സേനയിൽ ചേർന്നതു മുതൽ ഊണിലും ഉറക്കത്തിലും ഒപ്പമുളളവർ. പരിശീലിക്കുന്നതും കളിക്കുന്നതുമെല്ലാം ഒന്നിച്ച്. അതുകൊണ്ട് തന്നെ അവർക്കിടയിലുള്ള ആത്മബന്ധം വളരെ ദൃഢമാണ്. തങ്ങളിലൊരാൾക്കൊരു പോറൽ സംഭവിച്ചാൽ, പിന്നെ എതിർവശത്ത് നിൽക്കുന്നതാരാണെങ്കിലും സേനാംഗങ്ങൾ പ്രതികരിക്കുമെന്നും അനുരഞ്ജനത്തിൻ്റെ ഭാഷയൊന്നും അപ്പോൾ ഫലം കാണില്ലെന്നും ഡിന്നി പറയുന്നു. അതു തന്നെയാവാം ഗൽവാനിലും സംഭവിച്ചതെന്നാണ് അദ്ദേഹത്തിൻ്റെ വിലയിരുത്തൽ.\nTopics: china Commanding Officer Idia


www.malayalamasika.in, The Online Malayalam Magazine, MALAYALAM DIGI MAG: ഓർമയാനംഒന്നാം ക്ലാസ് പരീക്ഷയും അളിയന്റെ ചതിയും\nഒന്നാം ക്ലാസ് പരീക്ഷയും അളിയന്റെ ചതിയും\nImage Credit :: https://www.thoughtco.com/slate-rock-definition-composition-and-uses-4165456\nഒന്നാം ക്ലാസിലെ വാർഷിക പരീക്ഷ. ഞങ്ങൾ കുട്ടികളെല്ലാം ക്ലാസിൽ ഹാജർ.\nപരീക്ഷ നടത്താൻ സാറ് വന്നു.എല്ലാരുടേയും പേടി സ്വപ്നമായ സെയിനി സാർ! സൈനുലാഹ്ബുദ്ദീൻ എന്നാണ് സാറിന്റെ യഥാർത്ഥ പേരെന്ന് അക്ഷരപ്പൊട്ടത്തരം മാറി ഇത്തിരി സമ്പന്നമാരായതിന് ശേഷം തിരിച്ചറിഞ്ഞു അതിനൊപ്പം നാവും വഴങ്ങി. എല്ലാരും സെയിനി സാർ എന്നാണ് വിളിച്ചു പോന്നത് പിൻമുറക്കാരായ ഞങ്ങളും അതേറ്റ് വിളിച്ചു.\nപരീക്ഷ ആരംഭിച്ചു.കേട്ടെഴുത്ത് പരീക്ഷ. സാറ് പറയുന്നു. ഞങ്ങൾ എഴുതുന്നു. കല്ല് സ്ലേറ്റും കല്ല് പെൻസിലുമാണ് എഴുത്ത് ഉപകരണങ്ങൾ. സ്ലേറ്റുകളിൽ ചിലത് കാലം ചെന്നവയാണ്. തുപ്പലും വിയർപ്പും മൂക്കളയും വിയർപ്പും പൊടിയുമൊക്കെ ബന്ധുക്കളായി നാണം കെടുത്തുന്നത്, തടിച്ചീൾ സംരക്ഷണ ഭിത്തി കടിച്ച് പറിച്ച് നഗ്നമാക്കിയത്, തറയിൽ വീണതിനാൽ ചിലന്തിവലപോലെയായത്, വീഴ്ചയുടെ കഠിനതയിൽ പകുതിയായത്, പകുതി പിന്നെയും ഭാഗിച്ച് കാൽ ആയത്... അങ്ങനെ നീളുന്നു.\nപരീക്ഷയെ മുൻനിർത്തി വീട്ടുകാർ സമ്മാനിച്ച പുതുപുത്തൻസ്ലേറ്റുകാരും കൂട്ടത്തിലുണ്ട്. തറ, പറ, പന എന്നൊക്കെ അതികഠിനമായ വാക്കുകൾ സാർ പറഞ്ഞു. കേട്ടത് എഴുതി. സാറിന്റെ കണ്ണ് വെട്ടിച്ച് ചിലർ അടുത്ത സ്ലേറ്റിൽ നിന്ന് കണ്ടെഴുതി.\nപരീക്ഷ കഴിഞ്ഞു.ഇനി മൂല്യനിർണയമാണ്. ക്ലാസിലെ മിടുക്കന്മാരേയും മിടുക്കികളേയും സാറിനറിയാം. അതുപോലെ കുരുത്തക്കേടിന്റെ ആശാന്മാരേയും ആശാട്ടിമാരേയും അക്ഷരദാരിദ്ര്യം നേരിടുന്നവരെയും. മുൻവിധിയനുസരിച്ച് ഓരോരുത്തർക്കും സാർ മാർക്കിട്ടു.\nസിമി, ദീപക്, ഷിജു തുടങ്ങിയവരാണ് ക്ലാസിലെ ചുണക്കുട്ടികൾ. ഇവർക്കൊക്കെ 50 / 50 കിട്ടി. അവർ ലഡ്ഡു വിതരണം നടത്തിയില്ലെന്നേ ഉള്ളൂ.. അന്നെവിടെ ലഡ്ഡു. ഉണ്ടെങ്കിൽത്തന്നെ പൈസ കുട്ടികൾ കൈകാര്യം ചെയ്യുന്ന ഏർപ്പാടുമില്ലല്ലോ. എന്തു തന്നെയായാലും അവരുടെ ആഹ്ലാദം അങ്ങ് മാനംമുട്ടെ ഉയർന്നു.മുഖം നോക്കി മാർക്കാണ് അടുത്തത്. എഴുതിയതൊന്നും സാറ് നോക്കുന്നില്ല. ഒറ്റമായ്ക്കൽ എന്നിട്ട് ചോക്ക് കൊണ്ട് വടിവൊത്ത രീതിയിൽ മാർക്കിടീൽ. പൂജ്യത്തിൽ സംപൂജ്യരായ സഹമുറിയന്മാരും മുറിച്ചികളും നേരത്തേകരുതിവച്ചിരുന്ന ചോക്ക് സാറ് കാണാതെ എടുത്ത് വീട്ടുകാരുടെ തല്ലൊഴിവാക്കുന്ന രീതിയിൽ സ്വയം മാർക്കിട്ടു.\nഎല്ലാം ശരിയായെഴുതിയ എനിക്ക് സാർ അന്ന് 50 ന് 38 മാർക്കാണ് തന്നത്.മുഖം നോക്കി. അന്ന് ഞാൻ എത്ര നല്ലവനായിരുന്നെന്നോ! എന്നിട്ടും എന്തേ അങ്ങനെ വന്നു? അറിയില്ല. എന്റെ അളിയൻ സാബു 50/50 മാർക്ക് മേടിച്ചു. ഭാഗ്യം കൊണ്ടാണ്. പക്ഷേ അർഹതയില്ലെങ്കിലും തനിക്ക് കൈവന്നത് മഹാഭാഗ്യമെന്ന് കരുതി ദൈവത്തിനോട് നന്ദി പറയാതെ അവൻ കിട്ടിയ അവസരം എന്നെ അപമാനിക്കാൻ വിനിയോഗിച്ചു. അതും ഒരു പെണ്ണിനോട് ഉറക്കെ വിളിച്ചു പറഞ്ഞ്\n"എടേ സിമീ എനിക്ക് അൻപതടേ. ഇല്ല ചെറുക്കന് മുപ്പത്തി എട്ടടേ..." എന്ന്.\nഅവളോടാണ് പറഞ്ഞതെങ്കിലും അത് ദിക്ക് നാലും തകർത്ത് മുഴങ്ങുന്ന ഉഗ്രശബ്ദത്തിലായി എല്ലാരും കേട്ടു .വീട്ടിൽ നിന്ന് പരീക്ഷയെഴുതാൻ ഞാനും അളിയനും ഒരുമിച്ചാണ് പള്ളിക്കൂടത്തിലേക്ക് നടന്നുവന്നത്. കരിപ്പോട്ടി അണ്ണന്റെ കടയിൽ നിന്ന് ഗ്യാസ് മുട്ടായിയും ഞാൻ വാങ്ങിക്കൊടുത്തിരുന്നു. എന്നിട്ടും അവൻ എല്ലാർക്ക് മുന്നിലും എന്നെ നാണം കെടുത്തി.\nവീട്ടിലേക്കുള്ള മടക്കയാത്രയിലും അവൻ അവന്റെ വിജയം വിളിച്ചു പറയുന്നതോടൊപ്പം എന്റെ മാർക്കും ഉറക്കെപറയുന്നുണ്ടായിരുന്നു. അളിയൻ ഇന്ന് ജീവിച്ചിരിപ്പില്ല. എന്നാൽ നിത്യവും ഞാനവനെ ഓർക്കാറുണ്ട്. കുട്ടിത്ത പ്രായത്തിലെ കുസൃതിയിൽ എന്നെ കരയിച്ചതിനല്ല, അവൻ എന്നും എനിക്ക് പ്രിയപ്പെട്ടവനാണ് എന്നതിനാൽ .\nസിമി ഇന്ന് പഞ്ചായത്തിലെ ഉദ്യോഗസ്ഥയാണ്. മികച്ച ഒരു ചിത്രകലാകാരൻ കൂടിയായ ഹരിയാണ് ഭർത്താവ്. അവളുടെ മകനും പ0നത്തിൽ അവളെപ്പോലെ തന്നെ.\n--- ഓർമയാനം, ടി. ഉണ്ണികൃഷ്ണൻ


'പ്രണയത്തിന് മുന്നിൽ എന്ത് ജയിലഴി'; തിഹാർ ജയിലിലുള്ള കാമുകനെ കാണാൻ കാമുകിയെത്തിയത് 'സന്നദ്ധ പ്രവർത്തക'യായി | Woman Poses as NGO Worker Breaches Tihar Jails Security– News18 Malayalam\n'പ്രണയത്തിന് മുന്നിൽ എന്ത് ജയിലഴി'; തിഹാർ ജയിലിലുള്ള കാമുകനെ കാണാൻ കാമുകിയെത്തിയത് 'സന്നദ്ധ പ്രവർത്തക'യായി\nദക്ഷിണേഷ്യയിലെ തന്നെ ഏറ്റവും സുരക്ഷയുള്ള ജയിലിലുണ്ടായ സുരക്ഷാ വീഴ്ചയിൽ അന്വേഷണം തുടങ്ങി\nUpdated: August 14, 2019, 5:08 PM IST\nന്യൂഡൽഹി: തിഹാർ ജയിലിൽ ജീവപര്യന്തം ശിക്ഷ അനുഭവിക്കുന്ന കാമുകനെ കാണാൻ പ്രണയിനി എത്തിയത് സന്നദ്ധ സംഘടനാ പ്രവർത്തക എന്ന വ്യാജേന. ജയിൽ അധികൃതരെ കബളിപ്പിച്ച് അകത്തുകടന്ന യുവതി തടവുകാരനെ കണ്ടു. ദക്ഷിണേഷ്യയിലെ തന്നെ ഏറ്റവും സുരക്ഷയുള്ള ജയിലിലാണ് വലിയ സുരക്ഷാ വീഴ്ച സംഭവിച്ചത് എന്നതാണ് അധികൃതരെ ഞെട്ടിച്ചത്. ചൊവ്വാഴ്ചയാണ് സംഭവം. സന്നദ്ധപ്രവര്‍ത്തകയെന്ന് അവകാശപ്പെട്ട് ഒരു സ്ത്രീ ജയിലിലെത്തി. സുരക്ഷാ ഉദ്യോഗസ്ഥര് ആവശ്യപ്പെട്ട രേഖകളെല്ലാം കാണിച്ചാണ് ഇവര് ജയില് കോമ്പൗണ്ടില് പ്രവേശിച്ചത്. ഇതിനിടെ ജയിലിലെ ഒരു ജീവനക്കാരന് തോന്നിയ സംശയമാണ് ഇവരുടെ തട്ടിപ്പ് പുറത്തറിയാന് കാരണം. സുരക്ഷാ ഉദ്യോഗസ്ഥര്‍ക്ക് മുന്നില് ഇവര് നിരത്തിയ രേഖകളെല്ലാം വ്യാജമാണെന്ന് കണ്ടെത്തി.\nസംഭവത്തെ കുറിച്ച് അന്വേഷിക്കാൻ പ്രത്യേക സംഘത്തെ ജയിൽ ഡിജിപി സന്ദീപ് ഗോയൽ നിയോഗിച്ചു. ജയിൽ ഡിഐജി രാജേഷ് ചോപ്രയുടെ നേതൃത്വത്തിലാണ് സംഘം രൂപീകരിച്ചത്. ഇത്രയധികം സുരക്ഷയുള്ള തിഹാർ ജയിലിൽ യുവതിക്ക് എങ്ങനെ എത്തിപ്പെടാനായി എന്നതാണ് സംഘം പ്രധാനമായും അന്വേഷിക്കുന്നത്. ജയിൽ സൂപ്രണ്ടും യുവതിയും തമ്മിൽ സൗഹൃദമുണ്ടോ എന്നതടക്കമുള്ള കാര്യങ്ങളും പരിശോധിക്കും.\nപ്രാഥമിക അന്വേഷണത്തിൽ യുവതിയുടെ കാമുകൻ ഹേമന്ത് ഗാർഗിന്റെ തലയിൽ ഉദിച്ച ആശയമാണ് ഇതെന്നാണ് കണ്ടെത്തിയിരിക്കുന്നത്. ഉത്തംനഗർ സ്വദേശിയായ ഗാർഗ് ജീവപര്യന്തം ശിക്ഷ അനുഭവിച്ചുവരികയാണ്. രണ്ടാം നമ്പർ ജയിലിലെ സൂപ്രണ്ടിന്റെ ഓഫീസിൽ കംപ്യൂട്ടർ ഓപ്പറേറ്ററായി രണ്ട് വർഷമായി ജോലി നോക്കുന്നു .ജയിൽ സൂപ്രണ്ട് രാം മനോഹര് ഗാർഗിനെ അന്ധമായി വിശ്വിസിച്ചുവെന്നും ഇതുവഴി ഓഫീസ് കംപ്യൂട്ടർ വ്യക്തിഗത ആവശ്യത്തിനായി ഗാർഗ് ഉപയോഗിച്ചതായും വിവരമുണ്ട്. ജയിലിലെ കംപ്യൂട്ടറിൽ നിന്ന് രഹസ്യവിവരങ്ങൾ ചോർന്നിട്ടുണ്ടോ എന്നും അന്വേഷിക്കുന്നുണ്ട്.\nഅധോലാക രാജാവ് ഛോട്ടാ രാജനും കൊലപാതക കേസിൽ ജയില് ശിക്ഷ അനുഭവിക്കുന്ന മുൻ എംപി മുഹമ്മദ് ഷഹാബുദ്ദീനും ഡൽഹിയിലെ ഗുണ്ടാത്തലവൻ നീരജ് ഭവാനയും രണ്ടാം നമ്പർ ജയിലിലാണുള്ളത്. 'ഗുരുതരമായ വീഴ്ചയാണ് സംഭവിച്ചത്. അന്വേഷണ സമിതിയുടെ റിപ്പോർട്ട് ലഭിക്കുന്നതോടെ ഉത്തരവാദിത്വം ആർക്കെന്നതിന് ഉത്തരം ലഭിക്കും. പങ്കാളികളായവർക്കെതിരെ അതിശക്തമായ നടപടിയുണ്ടാകും. ഒപ്പം ഇത്തരം സുരക്ഷാ വീഴ്ചകൾ ആവർത്തിക്കാതിരിക്കാനും നടപടിയുണ്ടാകും' - ജയിൽ ഡിജിപി സന്ദീപ് ഗോയൽ പറഞ്ഞു.


ജാഗ്രത: കരസേനാ മേധാവി നിയമനവും വിവാദത്തില്\nന്യൂഡല്‍ഹി: നാവികസേനാമേധാവി നിയമനത്തിനു പിന്നാലെ കരസേനാമേധാവി നിയമനീക്കവും വിവാദത്തിലേക്ക്. വഴിവിട്ട നിയമനടപടികളിലും വിവാദങ്ങളിലും സൈന്യത്തില് കടുത്ത അമര്‍ഷം ഉടലെടുത്തിട്ടുണ്ട്. സേനാമേധാവി നിയമനങ്ങളിലെങ്കിലും രാഷ്ട്രീയം കലര്‍ത്തരുതെന്ന അഭിപ്രായം മുതിര്‍ന്ന സൈനിക ഉദ്യോഗസ്ഥര് പങ്കുവയ്ക്കുന്നു. എ കെ ആന്റണി പ്രതിരോധ മന്ത്രിയായതോടെയാണ് സേനാമേധാവി നിയമനം വിവാദങ്ങളില് കുടുങ്ങിയത്. സര്‍ക്കാരിനും മന്ത്രിക്കും ഉറച്ചതീരുമാനമെടുക്കാന് കഴിയാത്തതാണ് കാര്യങ്ങള് വഷളാക്കിയത്. നാവികസേനാമേധാവി നിയമനമാണ് ആദ്യം വിവാദമായത്. മുങ്ങിക്കപ്പലുകളും കപ്പലുകളും തുടര്‍ച്ചയായി അപകടങ്ങളില്‍പ്പെടുന്നതിന്റെ ധാര്‍മിക ഉത്തരവാദിത്തം ഏറ്റെടുത്ത് നാവികസേനാ മേധാവി അഡ്മിറല് ഡി കെ ജോഷി പദവി രാജിവയ്ക്കുകയായിരുന്നു.\nകൃത്യസമയത്ത് അറ്റകുറ്റപ്പണി നടത്താതിരുന്നതും പഴയ കപ്പലുകള് മാറ്റുന്നതിലെ വീഴ്ചയുമാണ് തുടര്‍ച്ചയായ ദുരന്തങ്ങള്‍ക്ക് വഴിവച്ചത്. മതിയായ ഫണ്ട് അനുവദിക്കാത്ത കേന്ദ്രസര്‍ക്കാരാണ് അപകടങ്ങളുടെ ഉത്തരവാദിത്തം ഏറ്റെടുക്കേണ്ടിയിരുന്നത്. എന്നാല്, ആന്റണി അധികാരത്തില് കടിച്ചുതൂങ്ങിയപ്പോള് ജോഷി സ്വയം ഉത്തരവാദിത്തം ഏറ്റെടുത്ത് ഒഴിയുകയായിരുന്നു. ആന്റണിയാകട്ടെ മടിയില്ലാതെ രാജി സ്വീകരിച്ചു. ജോഷിയുടെ രാജിയോടെ അധികാരമാറ്റം വിവാദത്തിലായി. കീഴ്വഴക്കമനുസരിച്ച് ഏറ്റവും സീനിയറായ ഉദ്യോഗസ്ഥനാണ് അടുത്ത മേധാവി. അഡ്മിറല് റോബിന് ധൊവാന് മേധാവിയുടെ താല്‍ക്കാലിക ചുമതല നല്‍കിയ സര്‍ക്കാര് സ്ഥിരനിയമനം അനന്തമായി നീട്ടി. ഒടുവില് ഏറ്റവും സീനിയറായ പടിഞ്ഞാറന് നേവല് കമാന്‍ഡ് മേധാവി വൈസ് അഡ്മിറല് ശേഖര് സിന്‍ഹയെ തഴഞ്ഞ് അദ്ദേഹത്തേക്കാള് ജൂനിയറായ റോബിന് ധൊവാനെ പ്രതിഷ്ഠിച്ചു. ഇതില് പ്രതിഷേധിച്ചാണ് സിന്‍ഹ സ്വയംവിരമിക്കലിന് അപേക്ഷിച്ചത്. കരസേനാമേധാവി ബിക്രംസിങ് ജൂലൈയില് വിരമിക്കുകയാണ്. ഇപ്പോഴത്തെ ഉപമേധാവി ലെഫ്. ജനറല് ദല്‍ബീര്‍സിങ് സുഹാഗിനെ പകരം നിയമിക്കാന് സര്‍ക്കാര് നടപടി തുടങ്ങിയതും വിവാദമുയര്‍ത്തുകയാണ്്. ബിജെപി ഈ നീക്കം തടയണമെന്ന് ആവശ്യപ്പെട്ട് തെരഞ്ഞെടുപ്പു കമീഷന് കത്തയച്ചു.\nമുന് കരസേനാമേധാവിയും ബിജെപി നേതാവുമായ ജനറല് വി കെ സിങ്ങാണ് സുഹാഗിന്റെ വരവിനെ എതിര്‍ക്കുന്നത്. വി കെ സിങ് മേധാവിയായിരിക്കെ അച്ചടക്കമില്ലായ്മ ആരോപിച്ച് സുഹാഗിന്റെ സ്ഥാനക്കയറ്റത്തിന് വിലക്കേര്‍പ്പെടുത്തിയിരുന്നു. വി കെ സിങ്ങിനു ശേഷം സ്ഥാനമേറ്റ ബിക്രംസിങ് വിലക്ക് പിന്‍വലിച്ച് അദ്ദേഹത്തെ ഉപമേധാവിയാക്കി. സുഹാഗിനെതിരായ നീക്കങ്ങള്‍ക്കു പിന്നില് കുടുംബപരമായ താല്‍പ്പര്യങ്ങളുമുണ്ട്. സുഹാഗിന് അല്ലെങ്കില് അടുത്ത അവസരം തെക്കന് കരസേനാ കമാന്‍ഡ്് ലെഫ്. ജനറല് അശോക് സിങ്ങിനാണ്. വി കെ സിങ്ങിന്റെ മകളെ വിവാഹം കഴിച്ചത് അശോക് സിങ്ങിന്റെ മകനാണ്. എന്നാല്, ബിജെപി പുറത്തുപറയുന്ന കാരണങ്ങള് ഇതല്ല. നാവികസേനാമേധാവി നിയമനത്തില് സീനിയോറിറ്റി മറികടന്ന സര്‍ക്കാര് കരസേനയില് എന്തുകൊണ്ട് സീനിയോറിറ്റി മുറുകെ പിടിക്കുന്നുവെന്നാണ്. ബിജെപി രാഷ്ട്രീയം കളിക്കുന്നുവെന്ന് കോണ്‍ഗ്രസ് പറയുമ്പോള് ബിജെപി തിരിച്ചടിക്കുന്നതും ഇതേ കാര്യം തന്നെ.


ഐക്കരപ്പടിയിലേക്ക് സ്വാഗതം: അറേബ്യൻ മരുഭൂമിയിലൊരു ഡാം വിസ്മയം\nഇന്നത്തെ (2-03-2014) സണ്‍ഡേ വര്ത്തമാനം പത്രത്തിൽ പുനപ്പ്രസിദ്ധീകരിച്ചത്\n'ചെങ്കടലിന്റെ റാണി'യായ ജിദ്ദാ മഹാനഗരത്തിൽ പ്രവസിക്കുന്ന ഒരു 'ദൈവത്തിന്റെ സ്വന്തം നാട്ടുകാരന്' ഇവിടെ പ്രതീക്ഷിക്കാവുന്ന കാഴ്ചകൾക്കും യാത്രകൾക്കും താരതമ്യം അസാധ്യമാക്കുന്ന ഘടകം കേരളത്തിന്റെ ചേതോഹരമായ പ്രകൃതി രമണീയതയാണ്. ഗൃഹാതുരതയാൽ വിലങ്ങണിയിക്കപ്പെട്ട അവന്റെ തപമനസ്സ് കാടും അരുവികളും തെങ്ങിൻ തോപ്പുകളും നിറഞ്ഞ തന്റെ ഉർവര ഭൂമിക വിട്ട് ഇവിടുത്തെ ഊഷരമായ വന്യ വിശാലതയെ പ്രണയിക്കാൻ ഇനിയും പാകപ്പെട്ടിട്ടില്ലാത്തത് അവനെ മിക്കവാറും നാല് ചുവരുകൾക്കുള്ളിലും ചതുരപ്പെട്ടിക്കു മുന്നിലും തളച്ചിടുന്നു. മരുഭൂമിയുടെ തീഷ്ണത അവന്റെ ശാദ്വല മോഹങ്ങളുമായി എന്നും കലഹിച്ചിട്ടെയുള്ളൂ. എങ്കിലും തിരക്ക് പിടിച്ച നഗര ജീവിതം അവന് ചുറ്റും തീർക്കുന്ന തടവറയിൽ നിന്നുമുള്ള ഒന്നോ രണ്ടോ ദിവസത്തേക്കുള്ള പരോളാണ് പുറത്തേക്കുള്ള ഓരോ മരുഭൂ യാത്രകളും എന്ന് തോന്നിയിട്ടുണ്ട്. പുതിയ നഗരങ്ങളും മരുഭൂമികളും കടലോരവും തേടിയുള്ള യാത്രകളിലൂടെയാണ് ജിദ്ദയുടെ വലിപ്പവും ആകർഷണീയതയും സൌഹൃദ കാലാവസ്ഥയും പോലും മനസ്സിലാക്കാൻ കഴിഞ്ഞത് എന്നതാണ് സത്യം.\nജിദ്ദ-യാമ്പു റോഡിൽ 160 ഓളം കിലോമീറ്റർ അകലെയുള്ള ഒരു കൊച്ചു തീരദേശ പട്ടണമാണ് റാബിഗ്. അനുവദിച്ച പരമാവധി വേഗതയായ 120 കി.മി സ്പീഡിൽ ഒന്നര മണിക്കൂർ കൊണ്ട് എത്താവുന്ന ദൂരം. നീന്തി തിമർക്കാൻ സൌകര്യമുള്ള തൂവൽ കടൽത്തീരവും, പിന്നെ ഒരു സാബറും, അതിനടുത്തായി അത്യാധുനികമായ കിംഗ് അബ്ദുല്ല യൂ.സിറ്റിയും , എണ്ണ കമ്പനികൽ നിർത്താതെ തുപ്പുന്ന വിഷപ്പുക ആവാഹിക്കാൻ വിധിക്കപ്പെട്ട പെട്രോ റാബിഗും കഴിഞ്ഞാൽ റാബിഗ് എക്സിറ്റ് ആയി. ജിദ്ദയിലെ വീർപ്പ് മുട്ടുന്ന ഗതാഗതക്കുരുക്കിൽ നിന്നും ജനബാഹുല്യത്തിൽ നിന്നും വിടുതൽ നല്കുന്ന, തിരക്കൊഴിഞ്ഞ നഗരവും തീരവും ബന്ധുക്കളും ഉള്ള ഒരു നാട് എന്നതിൽ കവിഞ്ഞ് അതിഥികൾക്ക് പ്രത്യേകിച്ച് വല്ലതും കാണാനോ അനുഭവിക്കാനോ നൽകാനില്ലാത്ത ആതിഥേയ നഗരമായിരുന്നു ഈ യാത്ര നടക്കുന്നത് വരെ എന്നെ സംബന്ധിച്ചിടത്തോളം റാബിഗ് നഗരം.\nറാബിഗ് കടൽത്തീരം ആസ്വദിക്കുന്ന ഹുദ മോൾ...\nഎന്നാൽ സൗദി അറേബ്യയെ കുറിച്ചും റാബിഗ് പ്രവിശ്യയെക്കുറിച്ചും ഞാൻ ചിറ കെട്ടിയുയർത്തിയ മുൻധാരണകളുടെ തടയണകളെയെല്ലാം തകര്ത്ത ദൃശ്യവിസ്മയം എന്റെ കണ്‍മുന്നിൽ നിറഞ്ഞൊഴുകിയത് സദ്ദ് വാദി റാബിഗ് എന്ന റാബിഗ് അണക്കെട്ടിന്റെ രൂപത്തിലായിരുന്നു. ഈ ദൃശ്യങ്ങൾ പകര്ത്തിയത് മൂന്ന് ലക്ഷത്തോളം വരുന്ന ലോകത്തെ മറ്റേതെങ്കിലും രാജ്യത്തെ ഡാമുകളിൽ നിന്നോ, മുപ്പതോളം വരുന്ന കേരളത്തിലെ അണക്കെട്ടുകളിൽ ഒന്നിൽ നിന്നോ അല്ലെന്ന് അറിയുമ്പോൾ നിങ്ങളും ഒരു പക്ഷെ അത്ഭുതപരതന്ത്രിമാരായിപ്പോവും. നിങ്ങളുടെ കയ്യിലുള്ള കേരളമാപിനി വെച്ച് അളക്കാതിരുന്നാൽ മാത്രം മതി.\nവാദി റാബിഗ് തടാകം\nഇടുക്കി അണക്കെട്ട് അല്ല...\nഗൂഗിൾ പിക്ചറുമല്ല :)\nലോകത്താകമാനം അമ്പതോളം ഭീമൻ ഡാമുകളാണുള്ളത്, അതായത് 200 ദശലക്ഷം ക്യൂബിക് മീറ്റർ വെള്ളം ഒരു സെക്കന്റിൽ പ്രവഹിപ്പിക്കാൻ ശേഷിയുള്ളവ. ഇതിൽ പകുതിയും ചൈനയിലാണ്. എന്നാൽ മധ്യപൂർവ ദേശത്ത് തുര്ക്കി, ഇറാൻ, സിറിയ എന്നീ രാജ്യങ്ങൾ കഴിഞ്ഞാൽ ഏറ്റവും കൂടുതൽ ഡാമുകൾ ഉള്ളതും, ഡാം നിർമാണത്തിൽ മികച്ച മുന്നേറ്റവും നടത്തുന്നതും ഒരു നദി പോലുമില്ലാത്ത സൗദി അറേബ്യയാണെന്ന അറിവ് മറ്റൊരു വിസ്മയമായിരുന്നു. 250 ൽ പരം ഡാമുകൾ ഈ ജലദാഹിയായ മരുഭൂമിക്ക് സ്വന്തമായുണ്ട്.. അവയിൽ സംഭരണ ശേഷിയിൽ ഒന്നാം സ്ഥാനത്ത് നില്ക്കുന്നത് (325 മില്യണ് ക്യൂബിക് മീറ്റർ) വാദി ബിശയിലെ കിംഗ് ഫഹദ് ഡാമാണ്. ജാസാനിനും (ജീസാൻ) നജ്റാനിലും മക്കയിലും ഒക്കെ ഇതുപോലെ ഡാമുകൾ ഉണ്ടത്രേ. പുരാതന രീതിയിൽ പണികഴിപ്പിച്ച ആദ്യകാല ഡാമുകളുടെ ലക്‌ഷ്യം ദുർലഭമായി ലഭിക്കുന്ന മഴ വെള്ളം പാഴാവാതെ സൂക്ഷിക്കുക മാത്രമായിരുന്നു. ഇന്നാകട്ടെ ആധുനിക സാങ്കേതിക വിദ്യയിൽ മൾട്ടി പർപസ് ഡാമുകളാണ് ഉണ്ടാക്കുന്നത്. മരുഭൂമിയിൽ ജലസമ്പത്ത് സന്നിവേശിപ്പിക്കുക, പ്രളയ നിയന്ത്രണവും പട്ടണങ്ങളുടെ സംരക്ഷണവും ഉറപ്പു വരുത്തുക, ശുദ്ധജല സംഭരണം വര്ദ്ധിപ്പിക്കുക, കൃഷി വ്യാപിപ്പിക്കുക ഒക്കെ ഇന്ന് ഡാമുകൾ വഴി സാധ്യമാണ്. ഇതിനായി സംഭരണ ശേഷി വളരെ ഉയര്ന്ന, റാബിഗ് ഡാം പോലുള്ള , മേത്തരം ഡാമുകളാണ് പണികഴിപ്പിച്ചു കൊണ്ടിരിക്കുന്നത്. രാജ്യത്തെ പകുതിയലധികവും എംബാങ്ക്മെന്റ് ഡാമുകളും (കളിമണ്ണ്, മണൽ, പാറ ഉപയോഗിച്ച് നിര്മിച്ചവ) ബാക്കി കോണ്ക്രീറ്റ് ഡാമുകളുമാണ്.\nസംഭരണ ശേഷിയുടെ കാര്യത്തിൽ രാജ്യത്ത് മൂന്നാം സ്ഥാനവും, ഉയരത്തിൽ നാലാം സ്ഥാനവും നേടിക്കൊണ്ട് 220 മില്യണ് ക്യൂബിക് മീറ്റർ വെള്ളം സെകന്റിൽ ഒഴുക്കാൻ ശേഷിയുള്ള അത്യാധുനികമായ കോണ്‍ക്രീറ്റ് ഡാം ആണ് വാദി റാബിഗിൽ തയ്യാറായി കൊണ്ടിരിക്കുന്നത്. മലയാളത്തിൽ അതിനെപറ്റി ആദ്യമായി (?) എഴുതുവാൻ കഴിഞ്ഞതിൽ ഞാൻ ആനന്ദ പുളകിതനാണ്. എങ്കിലും ബഷീര് വള്ളിക്കുന്നടക്കമുള്ള ടൂർ വീരന്മാരായ എന്റെ "വഹബ കുജ്ജ്" കൂട്ടാളികൾ ആരും അവരുടെ മൂക്കിനു താഴെ സ്ഥിതിചെയ്യുന്ന ഇങ്ങനെയൊരു ഡാമിന്റെ കാര്യം അറിയാതെ പോയത് എണ്ണുകയാണെങ്കിൽ എട്ടാമത്തെയോ ഒമ്പതാമത്തെയോ അത്ഭുതമാണ്. അവരെയൊക്കെ ഈ യാത്രയിൽ പങ്കാളികളാക്കാൻ ഞാൻ അഗ്രഹിക്കാഞ്ഞിട്ടല്ല, പക്ഷെ എന്ത് ചെയ്യാം, "എല്ലാത്തിനും അതിന്റേതായ ഒരു സമയമുണ്ട് ദാസാ" എന്ന അൽ ഷെയ്ഖ് അൽവിജയൻ നാടോടിക്കാറ്റിൽ പറഞ്ഞത് പുലരേണ്ടത് ഈ കാലഘട്ടത്തിന്റെ തേട്ടമാണല്ലോ... :)\nറാബിഗിൽ ജോലിചെയ്യുന്ന മുഹമ്മദ് റഫീഖും - എന്റെ ഭാര്യാസഹോദരനാണ് - സുഹൃത്തും ഒരു തവണ അവിടെ ഓട്ട പ്രദക്ഷിണം നടത്തി നല്കിയ വിവരണമാണ്, പ്രവേശനത്തിന് ഒരു ഗ്യാരന്റിയും ഇല്ലാതിരുന്നിട്ടും, ഈ യാത്ര പെട്ടെന്ന് തട്ടിക്കൂട്ടാനുണ്ടായ കാരണം. ഡാമിലെ നിര്മാണ തൊഴിലാളികൾക്ക് അവധി ദിവസമായ വെള്ളിയാഴ്ച തന്നെ അതിന് തിരഞ്ഞെടുത്തത് നന്നായി എന്ന് പിന്നീടറിഞ്ഞു. റഫീഖും മുജീബും റാബിഗ് കിംഗ് അബ്ദുൽ അസീസ് യൂ.സിറ്റിയിൽ ഐടി അധ്യാപകരാണ്. വയനാട്ടിലെ ബാണാസാഗർ അണക്കെട്ടിന്റെ അടുത്ത് നിന്ന് വരുന്ന മുജീബിന്റെ വീട്ടിൽ കുടുംബത്തെ നിർത്തി ഞങ്ങൾ മൂന്ന് പേരും ഉച്ചയൂണ് കഴിഞ്ഞയുടനെ എന്റെ കാമ്രിയിൽ യാത്രയായി. "ങ്ങക്കിപ്പൊ ഒരു സൗദി ലുക്ക് ഉണ്ടെന്ന്" കുട്ട്യേളെ ഉമ്മ പറഞ്ഞ ആവേശത്തിൽ തോപ്പ് അണിഞ്ഞായിരുന്നു എന്റെ യാത്ര...\nമുജീബും റഫീഖും തടാകത്തിൽ\nവാദി എന്നാൽ 'മഴക്കാലത്ത് വെള്ളം ഒഴുകാനുള്ള താഴ്‌വാരം' എന്നാണ് മഅന. ഇത്തരം മൂന്ന് വാദികൾ അഥവാ ഉപനദികളുടെ - വാദി മറ്, വാദി ഹയ, വാദി തിമായ- സംഗമ സ്ഥാനമാണ് വാദി റാബിഗ്. റാബിഗ് നഗരത്തിൽ നിന്നും ഉദ്ദേശം 35 കിമി കിഴക്ക് റാബിഗ് -ഹജര് റോഡിലാണ് ഡാം സ്ഥിതിചെയ്യുന്നത്. റോഡിലൂടെ പോവുമ്പോൾ പതിവ് മരുഭൂ യാത്രകളെ പോലെ യാതൊരു വിധ മനുഷ്യസാമീപ്യവും റോഡിനു വെളിയിൽ ദർശിക്കാനായില്ല.ഒരു ചെസ് ബോർഡ് കണക്കെ ക്രമീകരിച്ച സൗദിയിലെ നഗരങ്ങളിൽ നിന്നും പുറത്ത് കടന്നാൽ പിന്നെ കാണുന്നത് തികച്ചും വ്യത്യസ്തമായ കാലാവസ്ഥയും അനന്തവിശാലമായ മരുഭൂമിയും മാത്രമാണ്. റോഡിനു ഇടത് വശത്തായി സൗദി ജല വൈദ്യുത മന്ത്രാലയത്തിന്റെ ഒരു ബോർഡ് മാത്രമാണ് അടയാളമായി ഉള്ളത്. അതിൽ പ്രൊജക്റ്റ് കോണ്ട്രാക്ടറുടേയും കൻസൽട്ടന്റിന്റെയും പേരുകളും പദ്ധതി തുടങ്ങിയതും തീരുന്നതുമായ തിയ്യതികളും രേഖപ്പെടുത്തിയിരിക്കുന്നു. അതുപ്രകാരം 1435 ഹിജ്റ വര്ഷം മൂന്നാം മാസമാണ് (ഇത് ആറാം മാസം) പ്രൊജക്റ്റ് എക്സ്പയരി ഡേറ്റ്. പിന്നീട് നീട്ടിക്കൊടുത്തിരിക്കാം. ആ ബോർഡിൽ നിന്നും ആരംഭിക്കുന്ന പരുക്കൻ കട്ടറോഡിലൂടെ ഉദ്ദേശം നാല് കി.മി. സാവധാനം മുന്നോട്ട് പോവുക. കാറിന്റെ ക്ലച്ച് താങ്ങി തേർഡ് ഗിയറിൽ പോവുംബോൾ തൊട്ടടുത്ത ഗ്രാമങ്ങളിലേക്ക് അതേ വഴി കടന്നു പോയ ഒന്നോ രണ്ടോ ബദുക്കൾ തങ്ങളുടെ ഹുനൈതിൽ ചീറിപ്പാഞ്ഞു ഞങ്ങളെ കടന്നു പോയി.\nഇതാണ് ഡാമിലേക്കുള്ള അടയാള ബോർഡ്.\nപത്തു മിനുട്ട് യാത്ര ചെയ്‌താൽ ഡാമിലേക്കുള്ള ആദ്യഗേറ്റ് കാണാം. കാവൽക്കാരൻ ഉണ്ടെങ്കിൽ ഒരു പക്ഷെ നിങ്ങള്ക്ക് മുന്നോട്ട് പോവാൻ അനുമതി കിട്ടിയില്ലെന്നു വരാം. വീണ്ടും യാത്ര ചെയ്‌താൽ മറ്റൊരു ലെവൽ ക്രോസ്. രണ്ടിടത്തും കാവൽക്കാരില്ലാത്തതിനാൽ ഞങ്ങൾ നേരെ സൈറ്റിന്റെ അകത്തു കടന്നു. സൈറ്റിൽ ജോറായി പണി നടക്കുന്നതിന്റെ ലക്ഷണങ്ങൾ എവിടെയും ദർശിക്കാം. തൊട്ടടുത്തായി ജോലിക്കാരുടെ കൊർട്ടേർസ് കണ്ടെങ്കിലും പുറത്ത് ആരെയും കണ്ടില്ല. ഒരു തട്ടുകട പോലും ഇല്ലാത്ത പ്രദേശത്ത് നിന്നും എല്ലാവരും ദൂരെ സിറ്റിയിൽ പോയതായിരിക്കണം (ബഖാല & ബൂഫിയ ബിസിനസ്‌കാരെ, ഇതിലെ, ഇതിലെ). ചുറ്റും നോക്കിയിട്ടും ഡാമിന്റെ ഒരു ലക്ഷണവുമില്ല. പരുപരുത്ത മരുഭൂമിയും ഓടിക്കയറാൻ പറ്റാത്ത വന്മലകളും ഉള്ള മക്ക ഭൂപ്രകൃതി തന്നെ ഇവിടെയും. തൊട്ടടുത്ത മല മുകളിലേക്ക് വെട്ടിയുണ്ടാക്കിയ ടാറിട്ട റോഡിലൂടെ കയറിയാൽ മാത്രമേ ഡാം കാണാനൊക്കൂവെന്ന് റഫീഖ് പറഞ്ഞു തന്നു. ഡാമിലേക്ക് തിരിയുന്ന റോഡ് മുതൽ വെള്ളം കെട്ടിനിന്നതിന്റെ ഫലമായുണ്ടായ മണലിന് നിറവിത്യാസം, ഐസ്ക്രീം കോണ് പോലെ തോന്നിച്ച ഒരു ഭീമൻ പാറക്കെട്ട്, ഏത് വെയിലിലും വാടാത്ത രണ്ടു മൂന്നു തരം മുൽച്ചെടികളും കണ്ടു എന്നതൊഴിച്ചാൽ ഈ തരിശു ഭൂമിയിലൂടെ കടന്നു പോവുന്ന ആരും അവിടെ ഒരു ഡാം പ്രതീക്ഷിക്കില്ല തന്നെ.\nപ്രവേശനമില്ല എന്നൊക്കെ എഴുതിവെച്ച ആദ്യ ഗേറ്റ്,\n'ഹാരിസ്' ഇല്ലാതെ ഞങ്ങള്ക്കായി തുറന്നു വെച്ച നിലയിൽ\nരണ്ടാം ലവൽ ക്രോസ് - ഇവിടെ നിന്ന് പോലും ഡാം കാണാൻ കഴിയില്ല\nഇതാണ് ഐസ് ക്രീം മല.\nമുകളിൽ നിന്നുള്ള കാഴ്ച - ഡാമിലേക്ക് കയറാനും ഇറങ്ങാനുമുള്ള രണ്ടു റോഡുകൾ\nഅറബിയിൽ സദ്ദ് എന്നാണ് ഡാമിന് പറയുക. കോണ്‍ക്രീറ്റ് (അറബിയിൽ ഖർസാനി എന്ന് പറയും) കൊണ്ട് പണിത ഡാമിന്റെ നീളം 381 മീറ്ററും, ഉയരം ഫൌണ്ടേഷനിൽ നിന്നും 80.5 മീറ്റർ, തടാകത്തിന്റെ അടിയിൽ നിന്നും 59.5 മീറ്ററുമാണ്. വെള്ളം തങ്ങി നില്ക്കുന്ന ഏരിയ 3456 സ്ക്വയര് മീറ്റർ വരും. സ്പിൽ വെ തടാകത്തിന്റെ അടിയിൽ നിന്നും 50.5 മീറ്റർ മുകളിലും, 179 മീറ്റർ നീളത്തിലും ഗംഭീരമായി നിർമിച്ചിരിക്കുന്നു.സ്പിൽ വേക്ക് ഒരു മീറ്റർ വീതിയിൽ പന്ത്രണ്ട് നിർഗമന മാര്ഗങ്ങളുള്ളത് സത്യമായിട്ടും ഞാൻ എണ്ണി നോക്കി ഉറപ്പു വരുത്തിയതാണ്. സ്പിൽ വേയിലൂടെ സെകന്റിൽ 7856 ക്യൂബിക് മീറ്റർ വെള്ളം കടത്താനാവും. സ്പിൽ വെ കൂടാതെ വേറെയും നാല് നിര്ഗമന മാർഗങ്ങൾ തടാകത്തിന്റെ പല ദൂരങ്ങളിലായി ഉണ്ടാക്കിയിട്ടുണ്ടത്രേ..\nഡാമിന്റെ ഇടത് ഭാഗം\nതടയണയിൽ നിന്നുള്ള മനോഹരമായ ജലാശയ കാഴ്ച\nനഗരത്തിന്റെ കിഴക്ക് ഭാഗത്ത് നഗര മാലിന്യങ്ങൾ തള്ളാൻ ഉപയോഗിക്കുന്ന മസ്ക് മലിന ജല തടാകം മാത്രമേ ജിദ്ദയിൽ ഒരു തടാകമായുള്ളൂ. 2010 ലെ മഴയെ തുടര്ന്നുണ്ടായ പ്രളയത്തിൽ ഈ തടാകത്തിന് വിള്ളൽ ഉണ്ടായതു മുതലാണ് അതും അറിഞ്ഞത്. അത് പൊട്ടിയാൽ ജിദ്ദ എയർപോർട്ട് അടക്കം ജിദ്ദയുടെ കിഴക്കൻ ഭാഗം ഒലിച്ചു പൊവുമായിരുന്നത്രെ. അതുപോലെ 2012 ൽ കുറെ ആളുകൾ വാദി റാബിഗിന്റെ ഭാഗമായ വാദി തിഹാമയിൽ ഒലിച്ചു പോയിട്ടുണ്ട്. ഡാമിലെക്ക് പോകുന്ന വഴിയിൽ കുറെ മേല്കൂരയില്ലാത്ത വീടുകൾ കാണപ്പെടുന്നത് അതിന്റെ അവശിഷ്ടമായിരിക്കണം. ഇടക്കിടക്ക് മഴ പെയ്യുകയും പൊടുന്നനെ വെള്ളപ്പൊക്കം ഉണ്ടാവുകയും ചെയ്യുന്ന സ്ഥലമാണ് വാദി റാബിഗ്. റാബിഗ് നഗരത്തിൽ മഴ വരുംബോൾ വൻ സുരക്ഷാസംവിധാനങ്ങൽ ഒരുക്കാറുണ്ടത്രേ. സൗദിയിൽ ശുദ്ധജലം ലഭിച്ചു കൊണ്ടിരിക്കുന്ന ചുരുക്കം സ്ഥലങ്ങളിൽ ഒന്നാണ് ഇവിടം. ശുദ്ധജല സ്രോതസ്സുകളും നനവുള്ള നിലങ്ങളും ഉള്ള ഭാഗങ്ങൾ ഡാമിന്റെ പിന്നിലായി ഉണ്ടാവും. അടുത്ത യാത്രയിൽ അത് അന്വേഷിക്കാവുന്നതാണ്.\nസ്പിൽ വേക്ക് മുകൾഭാഗം\nഡാമിന്റെ വിവരങ്ങൾ അറബിയിൽ എഴുതിയത് ഒരു സൗദി വായിച്ചു തരുന്നു...:)\nഡാമിന്റെ മുകളിലേക്ക് കയറുമ്പോൾ ഒരു വണ്ടി ഞങ്ങള്ക്ക് നേരെ ഇറങ്ങി വരുന്നത് കണ്ടു ഒന്ന് പകച്ചു. അനുവാദമില്ലാതെ അകത്തു കടന്നവരെ പിടിക്കാൻ വരികയാണോ? അല്ല, ആ സൗദിയും ഫാമിലിയും നമ്മെപ്പോലെ കാഴ്ച കാണാൻ വന്നതാണ്. കുത്തനെയുള്ള കയറ്റം ഫസ്റ്റ് ഗിയറിൽ കയറിയപ്പോൾ തന്നെ മനോഹരമായ തടാകവും തടയണയും ദൃഷ്ടി ഗോചരമായി. പ്രകൃതിയൊരുക്കിയ കളിത്തൊട്ടിൽ പോലെ രണ്ടു വന്മലകൾക്കിടയിൽ നിശ്ചലമായി നില്ക്കുന്ന ശുദ്ധജല തടാകം നയനാനന്ദമായി. ഡാം കണ്ടതോടെ മൂന്നാളും ഉഷാറായി. എന്നാൽ ഡാമിലേക്ക് പ്രവേശിക്കുന്നതിന് മുമ്പായി സെക്യൂരിറ്റി ഓഫീസർമാർക്കായി പരതി. കാരണം, കഴിഞ്ഞ തവണ വന്നപ്പോൾ അവരോട് ഡാമിലേക്ക് ഇറങ്ങരുതെന്ന് പറഞ്ഞിരുന്നത്രെ. അവിടെ ആരെയും കാണാത്തത് കൊണ്ട് ഞങ്ങൾ സമയം പാഴാക്കിയില്ല. പക്ഷെ എങ്ങനെ ഇറങ്ങും എന്ന് ചിന്തിച്ചു കൊണ്ട് ഡാമിന്റെ താഴേക്ക് നോക്കിയപ്പോൾ അതാ തടയണയുടെ താഴെയായി ഒരു പാകിസ്ഥാനി ചൂണ്ടയിടുന്നു. അയാള് ആരെയും ശ്രദ്ധിക്കുന്നില്ല. ഈ ദുനിയാവിൽ അയാളും ആ ചൂണ്ടയും മാത്രം.\nഅങ്ങനെ അയാളുടെ അടുത്തേക്ക് പോവാൻ തന്നെ ഞങ്ങൾ തീരുമാനിച്ചു. ഡാമിന്റെ ചെങ്കുത്തായ ഇറക്കം ഒഴിവാക്കി അടിയിലൂടെ അയാളുടെ അടുത്തെത്താൻ ശ്രമിച്ചെങ്കിലും വിജയിച്ചില്ല. എങ്കിലും ഡാമിൽ ഇറങ്ങാനും അവിടെയൊക്കെ കറങ്ങാനും നിരവധി സ്നാപ്പുകൾ എടുക്കാനും സമയം കണ്ടെത്തി. തിരിച്ചു കയറുമ്പോൾ സാഹസികമായി ചെങ്കുത്തായ ഭാഗത്ത് കൂടി തന്നെ കയറാൻ ഞാൻ തന്നെ മുന്നിട്ടറങ്ങി . പുളുവല്ല, ഫോട്ടോ നോക്ക്, ഞാനൊരു സംഭവാല്ലേ :)\nമലകയറ്റം എന്റെ ഒരു വീക്നെസ് ആണ് :)\nഹാവൂ, ഒരു വിധം കയറിപ്പറ്റി...\nഫേസ് ബുക്കിൽ ഇടാനാ, നന്നായ്ക്കോട്ടേ !\nഎന്റെ ഫോട്ടോ എടുത്തു അവർ രണ്ടാളും കുഴങ്ങി...\nഒരു കൊക്ക് ഞങ്ങളെ കണ്ടു പറന്നു പോയതൊഴിച്ചാൽ അവിടം മറ്റു ജന്തുക്കളെയും കണ്ടില്ല. ഒരു തടാകം അവിടെ ഉണ്ടായിട്ടും പച്ചപ്പ് എന്ന് പറയാൻ മാത്രം അവിടെ ഒന്നും ഇല്ല. മരുഭൂമിയിലെ തടാകങ്ങൾ പോലും വ്യത്യസ്ഥം. തിരിച്ചു കയറി വിയര്ത്ത് ആകെയുണ്ടായിരുന്ന ഒരു കുപ്പി വെള്ളം കുടിച്ചപ്പോൾ വീണ്ടും പാകിസ്ഥാനിയെ ഓര്മ വന്നു. ഉച്ചത്തിൽ "ബായി സാബ്, മച്ലി മിൽത ഹെക്യാ" എന്നൊക്കെ ചോദിച്ചു. സംഭാഷണ പ്രിയനല്ലാത്ത അയാൾ "സിയാദാ നഹി" എന്നോ മറ്റോ പറഞ്ഞ് വീണ്ടും ചൂണ്ടയിടലിൽ മുഴുകി. അയാള് എങ്ങനെ അവിടെയെത്തി എന്നും എങ്ങനെ കയറും എന്നും കൂടുതൽ ആലോചിക്കാൻ നില്ക്കാതെ ഞങ്ങൾ തിരിച്ചു യാത്രക്കായി വണ്ടിയിൽ കയറി. അപ്പോൾ അകലെ മറ്റൊരു ടീം ചൂണ്ടയിടൽ തുടങ്ങിയിരുന്നു. ഓഹോ, അപ്പോൾ ആരൊക്കെയോ ഇവിടെ വന്നു ചൂണ്ടയിടുന്നുണ്ട്, സംഭവം എങ്ങനെയോ ലീക്കായിട്ടുണ്ട് ബീരാനെ...\nപച്ചപ്പ് തീരെ കണ്ടില്ലാന്ന് പറയരുതല്ലോ.\nഅടുത്ത തവണ പോവുമ്പോൾ നമ്മക്കും ചൂണ്ടയും നല്ലൊരു ക്യാമറയും ആവശ്യത്തിന് വെള്ളവും വറ്റും ഒക്കെ കൊണ്ടുപോവണമെന്ന് മനസ്സില് വിചാരിച്ചു കൊണ്ട് സായാഹ്ന സൂര്യന്റെ പോക്ക് വെയിൽ ഏറ്റുവാങ്ങി ഞങ്ങൾ തിരിച്ചു വരുമ്പോൾ റാബിഗിൽ നിന്നും റഫീക്കിന്റെ ഒരു സുഹൃത്തും ഫാമിലിയും അവിടേക്ക് വരുന്നത് കണ്ടു. രണ്ടു മണിക്കൂറിനുള്ളിൽ ആ രണ്ടു ഫാമിലികളെ മാത്രമാണ് ഞങ്ങൾ കണ്ടത്.\nതിരിച്ചു റാബിഗിൽ എത്തിയപ്പോൾ മഗ്രിബ് സമയം. മുജീബിന്റെ ഭാര്യ രുചികരമായ പൊരി പത്തിരിയും കോഴിക്കറിയും ഉണ്ടാക്കി വെച്ചിരുന്നു.നല്ല അടിപൊളിയൻ ഫോട്ടോകൾ കണ്ടപ്പോൾ തങ്ങളെ കൂടി കൊണ്ടുപോവാത്തതിനു സ്ത്രീസമൂഹത്തിന്റെ അമര്ഷം അവർ രേഖപ്പെടുത്തി. ഭക്ഷണം അടിച്ച് യാത്ര പറഞ്ഞു രാത്രി മക്കളെ ഒക്കെ വണ്ടിയിൽ ഉറക്കി കിടത്തി വീണ്ടും ജിദ്ദയിലെ തിരക്കിലേക്ക് തിരിച്ചെത്തിയപ്പോൾ സമയം രാത്രി പതിനൊന്ന് മണി. അടുത്ത ദിവസത്തേക്കുള്ള അലാറം വെച്ച് ഉറങ്ങാൻ കിടന്നപ്പോഴും റാബിഗ് ഡാം മനസ്സിലൂടെ ഒഴുകി കൊണ്ടിരുന്നതായി തോന്നി...\nബിസിനസ് : അണക്കെട്ടിലേക്ക് മിതമായ നിരക്കിൽ ഗൈഡ് സർവീസ് ലഭ്യമാക്കാൻ ഞങ്ങളുടെ ടോൾ ഫ്രീ നമ്പറിൽ വിളിക്കുക.\nPosted by ഐക്കരപ്പടിയന്\nഅബ്ദുൽ ജബ്ബാർ വട്ടപ്പൊയിൽ February 26, 2014 at 7:37 AM\n................ ഞമ്മളെ മാവും പൂക്കും........:) ആമുഖമായി ഇത്ര യെങ്കിലും പറഞ്ഞില്ലേല് പിന്നെ നിങ്ങള് എന്ത് വട്ടപൊയിലാ എന്ന് നിങ്ങള് ചോദിക്കില്ലേ.....\nമനോഹരമായ വിവരണം സലിം ബായി . ഒരു യാത്രയുടെ എല്ലാ അനുഭൂതിയും ആവാഹിച്ച എഴുത്ത് .\nഐക്കരപ്പടിയന് February 26, 2014 at 8:13 AM\nജബ്ബാർ സാബ്, ആദ്യ വായനക്കും നല്ല അഭിപ്റായത്തിനും നന്ദി !\nയാത്റകൾ അവസാനിക്കുന്നില്ല, ഇങ്ങള് ബേജാറാവാണ്ടിരി....\nതൂവലാൻ February 26, 2014 at 9:04 AM\nRahimon Kasim February 26, 2014 at 9:30 AM\nഅകത്തു കടക്കാം എന്ന് ഉറപ്പില്ലെങ്കിലും.... ഇന്ധനത്തിന് വലിയ വിലയില്ലാത്തത് കൊണ്ട് വെറുതെ ഒന്ന് കറങ്ങി നോക്കാം എന്ന് തീരുമാനിച്ചു.... മനോഹരമായിരിക്കുന്നു വിവരണം... അഭിനന്ദനം....\nRaj Kumar February 26, 2014 at 9:31 AM\nയാത്രാ വിവരണം ആളുകളെക്കൊണ്ട് ബോറടിപ്പിക്കാതെ വായിക്കണമെങ്കില് അത് രസകരമായിരിക്കണം...അല്ലെങ്കില് പിന്നെ ധാരാളം ചിത്രങ്ങള് ചേര്‍ത്താലും മതി.\nസലീം നന്നായി എഴുതി എന്നു മാത്രമല്ല ധാരാളം ചിത്രങ്ങളും ചേര്‍ത്തു. അടുത്ത ട്രിപ്പില് നമ്മളെയും ചെര്‍ക്കനമെന്നഭ്യര്‍ത്ഥന....\nഐക്കരപ്പടിയന് February 26, 2014 at 9:40 AM\nനല്ല വായനക്കും അഭിപ്രായത്തിനും നന്ദി!\nതീര്‍ച്ചയായും രാജ് സാബ്, സ്ഥലം കണ്ടുപിടിച്ചാല് നമ്മള് ഇപ്പോഴേ റെഡി.\nഷാജു അത്താണിക്കല് February 26, 2014 at 9:35 AM\nഇത് കലക്കി, ഇടക്ക് ബഷീർക്കാകും മറ്റും ഒരു തട്ടും കൊടുത്തത് ഞമ്മക്ക പെരുത്ത് ഇഷ്ടായി..\nവളരെ നല്ല ഒരു അറിവ് അതോടൊപ്പം ഒരു വിസ്മയ കാഴ്ച്ച കാണിച്ചത്തിന്റെ നന്ദിയും അറിയിക്കുന്നു\nഞാൻ കഴിഞ്ഞ വർഷം ഇത് പോലെ മദീനയിൽ പോയപ്പോൾ ഒരു തടാകവും അതിന്റെ ഡാമും കാണാൻ ഇടയായി അതും ഏതോ ഒരു വാദി യാണ് വാദി നൂർ എന്നോ എന്തോ ആണ് ആ സ്ഥലത്തെ വിളിക്കുന്നത്, സത്യത്തിൽ നമ്മൾ നാട്ടിൽ ഒരു പാട് നീർ കെട്ടുകൾ കണ്ടിട്ടുണ്ടെങ്കിലും മരുഭൂമിയിൽ ഇങ്ങനെ കാണുന്നത് ഒരു വല്ലാത്ത വിസ്മയ കാഴ്ച്ചയാണ്......\nഐക്കരപ്പടിയന് March 1, 2014 at 12:38 PM\nഅതെ, ഷാജു, ഡാം എന്നത് മരുഭൂമിയിൽ ഒരു വിസ്മയ കാഴ്ച തന്നെയാണ്.\nനല്ല വായനക്ക് നന്ദി!\nAkbar February 26, 2014 at 9:43 AM\nഓഹോ, അപ്പോൾ ആരൊക്കെയോ ഇവിടെ വന്നു ചൂണ്ടയിടുന്നുണ്ട്, സംഭവം എങ്ങനെയോ ലീക്കായിട്ടുണ്ട് ബീരാനെ... :) ഹ ഹ ഹ ചിരിപ്പിച്ചു ട്ടോ..\nപലപ്പോഴും ജിദ്ദ - യാൻബു റൂട്ടിൽ യാത്ര ചെയ്തിട്ടുള്ള ഞാൻ ഈ ഡാമിനെ പറ്റി അറിഞ്ഞില്ലല്ലോ. വിവരണവും ചിത്രങ്ങളും എല്ലാം നന്നായി. ലോകത്തിലെ ഡാമുകകളെ കുറിച്ചുള്ള കണക്കുകളും സൗദിയിൽ ഇത്രമാത്രം ഡാമുകൾ ഉണ്ട് എന്നതും പുതിയ അറിവുകൾ നൽകി..,\nഎല്ലാം കൊണ്ട് അളിയന്റെയും കുടുംബക്കാരന്റെയും കൂടെയുള്ള സലിം ബായിയുടെ ഈ സയലന്റ് യാത്ര (ടൂർ - എന്നും പറയാം) നല്ല രസത്തോടെ വായിക്കാനായി. നല്ല അവതരണം..\nഐക്കരപ്പടിയന് February 26, 2014 at 9:57 AM\nബ്ലോഗ് മുത്തപ്പന് അക്ബര് ഭായിയുടെ കമ്മന്റിനു നന്ദി.\nലീക്കായത് ബീരാന് പോയപ്പോള് മാത്രം !\n"ഈ സൈലന്റ് യാത്ര"യില് ഒരു 'വയലന്റ് അറ്റാക്ക്' ഉണ്ടോന്നു സംശയം :)\nAbdussamad February 26, 2014 at 10:09 AM\nGOOD ONE..CONGRATS FROM ANOTHER AYKARAPPADIYAN\nviddiman February 26, 2014 at 10:20 AM\nരസകരമായ യാത്രാവിവരണം.. മരുഭൂമിയിൽ ഡാമുകൾ ഉണ്ടെന്നുള്ളതും വെള്ളപ്പൊക്കത്തിൽ ആളുകൾ ഒലിച്ചു പോയിട്ടുണ്ടെന്നുള്ളതും ഒക്കെ പുതിയ അറിവാണ്.\nഐക്കരപ്പടിയന് February 26, 2014 at 10:39 AM\nഅതെ, മണ്ണിനു ജലത്തെ ആഗിരണം ചെയ്യാനുള്ള കഴിവില്ലാത്തതിനാല് മരുഭൂമിയില് മഴ വളരെ അപകടകാരിയാണ്, പെട്ടെന്ന് വെള്ളം കൂടുകയും അത് പ്രളയമായി മാറുകയും ചെയ്യും. ഇവിടെ വന്നതിനു നന്ദി വിഡ്ഢിമാന്..!\nMohiyudheen MP February 26, 2014 at 10:22 AM\nനല്ല വിവരണം. ഒഴിവു കിട്ടുമ്പോൾ ഒന്ന് പോയി നോക്കണമെന്നുണ്ട് :)\nജിദ്ധയിൽ തന്നെ ഹംദാനിയ്യ കഴിഞ്ഞ് നേഴ്സൽ വില്ലേജ് എന്ന ഒരു സ്ഥലമുണ്ട്. 20 കിലോമീറ്ററോളം ഉള്ളിലേക്ക് ചെന്നാൽ അവിടെ ഒരു ഡാം പണി നടക്കുന്നത് കാണാം...\nഐക്കരപ്പടിയന് February 26, 2014 at 10:34 AM\nപ്രിയനെ, വായനക്ക് നന്ദി.\nഅപ്പോള് നമ്മുടെ ജിദ്ദയിലും ഒരു ഡാം വരുന്നുവല്ലേ, നല്ല കാര്യം തന്നെ..\nBasheer Vallikkunnu February 26, 2014 at 10:39 AM\nനല്ല യാത്രാവിവരണം. നമ്മള് ഒരുമിച്ചു പോകാനാണ് തുടക്കത്തില് പ്ലാന് ചെയ്തതെങ്കിലും ദാസന് പറഞ്ഞത് പോലെ എല്ലാത്തിനും ഒരു സമയമുണ്ടല്ലോ.. നടന്നില്ല. വിവരണവും ചിത്രങ്ങളും കലക്കി. അറബി വേഷം നന്നായി ചേരുന്നുണ്ട്. സൗദിയിലെ ഡാമുകളെക്കുറിച്ചുള്ള വിവരണവും വസ്തുതകളും പങ്ക് വെച്ചത് നന്നായി. ഇത്രയധികം ഡാമുകള് ഇവിടെയുണ്ട് എന്നത് പുതിയ അറിവാണ്. യാത്രകള് അവസാനിക്കുന്നില്ല.\nഐക്കരപ്പടിയന് February 26, 2014 at 11:13 PM\n"ങ്ങക്കിപ്പൊ ഒരു സൗദി ലുക്ക് ഉണ്ടെന്ന്" കുട്ട്യേളെ ഉമ്മ പറഞ്ഞതാ...ഇങ്ങക്ക് അതെ ഐപ്രായാല്ലേ...എന്നാ ഞ്ഞി തോപ്പ് കയ്ച്ചു ഞമ്മള് ബക്കൂല്ലാ.. :)\nവിലപ്പെട്ട അഭിപ്രായത്തിന് നന്ദി ബഷീര്‍ക്ക, അടുത്ത യാത്ര ഏതായാലും ഒരുമിച്ച് തന്നെയാക്കാം...\nNasar Mahin February 26, 2014 at 10:46 AM\nനന്നായിട്ടുണ്ട്! വിവരണം ശരിക്കും ആസ്വാദ്യകരം!!\nNisu Nizar February 26, 2014 at 10:55 AM\nപോകാൻ ഒരു പുതിയ സ്ഥലം കൂടി. പോകുമ്പോൾ സ്ഥലം അറിയാനും മറ്റു നിർദേശങ്ങൾക്കുമായി ബന്ധപ്പെടാം. നർമം നിറഞ്ഞ നല്ല വിവരണം. ഫോട്ടോകൾ മനോഹരം.\nഐക്കരപ്പടിയന് February 26, 2014 at 11:01 AM\nതീര്ച്ചയായും, നിസാര് സാബ്, എന്ത് സഹായവും ആവശ്യപ്പെടാം, യാത്രക്ക് ഒരുങ്ങിക്കോളൂ ...\nഞങ്ങൾ പോയ വാഹബയിൽ താങ്കൾ നടത്തിയ യാത്ര വായിച്ചിരുന്നു. അഭിനന്ദനങ്ങൾ !\nഫൈസല് ബാബു February 26, 2014 at 12:12 PM\nഹും അവിടെ പോയി അല്ലെ ?? കാണിച്ചു തരാംട്ടോ :))))\nരസകരമായി അവതരിപ്പിചിരിക്കുന്നു , ഫോട്ടോകളും വിവരണവും കൊണ്ട് നല്ലൊരു വായന സമ്മാനിച്ച പോസ്റ്റ് . ( ഒരു പ്രതികാര പോസ്റ്റ് ഞാനും ഇടും രണ്ടാഴ്ച കഴിയട്ടെ )\nഐക്കരപ്പടിയന് February 26, 2014 at 12:21 PM\nഎല്ലാം പെട്ടെന്നായിരുന്നു, ആരെയും അറിയിക്കാൻ പറ്റിയില്ല എന്ന് കേട്ടിട്ടില്ലേ, അതെന്നെ...\nനമുക്ക് അടുത്ത് തന്നെ കൂടാലോ...നന്ദി !\nSuneer kundil thachalath February 26, 2014 at 12:21 PM\nനല്ല വിവരണം ....യാത്ര പോകാതെ തന്നെ ശരിക്ക് ഒരു യാത്ര ചെയ്ത പ്രതീതി ..... യാത്രകളും വിവരണവും ഇനിയും പതീക്ഷിക്കുന്നു..\nJoselet Mamprayil February 26, 2014 at 1:10 PM\nകണ്ണില്ലാത്തപ്പോഴേ അതിന്‍റെ വിലയറിയൂ എന്ന് പറയുന്നതുപോലെ മരുഭൂമിയില് ഉള്ളവര് അതിനെ സ്വര്‍ണ്ണം പോലെ സംരക്ഷിക്കുന്നു...നമ്മളോ?\nനല്ല കുറിപ്പ്. യാത്രകള് പ്രവാസത്തിനു പ്രസരിപ്പാകട്ടെ.\nഐക്കരപ്പടിയന് February 26, 2014 at 1:27 PM\nസത്യം, സമൃദ്ധമായ മഴ വെള്ളത്തെ നമ്മള് ഒഴുക്കി കളയുന്നു, അവരാകട്ടെ ദുര്‍ലഭമായ വെള്ളത്തെ തടഞ്ഞു നിര്‍ത്തി സംരക്ഷിക്കുന്നു...!\nഗൗരിനാഥന് February 26, 2014 at 1:56 PM\nരാജസ്ഥാനിവര്‍ക്കരിച്ചു കാണുമ്പോള് വളരെ മനോഹരമായി തോന്നുന്നു. പിന്നെ ഡാമിനെ കുറിച്ചുള്ള ആധികാരിക വിവരങ്ങള് ശരിക്കും അങ്ങട് മനസ്സിലായില്ല്യ...എന്നാലും ഫോട്ടോയില് കാണുമ്പോഴെ അറിയാം പോയവരെല്ലാം നന്നായി ആസ്വദിച്ചെന്നു അതു തന്നെ ധാരാളം..\nഐക്കരപ്പടിയന് February 26, 2014 at 2:21 PM\nസര്, ഒരു ഗവേഷണ പ്രബന്ധത്തിന്റെ നിലവാരമോ അധികാരികതയോ ഇതില് പ്രതീക്ഷിക്കരുത്, ഒരു യാത്രാകുറിപ്പ് എന്ന നിലയില് ലഭ്യമായ ചിലവിവരങ്ങള് നല്‍കുവാന് ശ്രമിച്ചു എന്ന് മാത്രം. ഏതായാലും താങ്കളുടെ ഗൌരവതരമായ വായനക്ക് നന്ദി !\nരാജസ്ഥാനി വത്കരണം എന്താണെന്ന് മനസ്സിലായില്ല...?\nഗൗരിനാഥന് February 27, 2014 at 12:05 PM\nസാര് , രാജസ്ഥാന് ഥാര് മരുഭൂമിയുടെ ഭാഗമാണ്,അവിടെയാണു ഞാന് താമസിക്കുന്നതു.. ഇത്രയധികം വെള്ളം വളരെ കുറവേ കാണാനൊക്കുകയൊള്ളൂ...കേരളക്കണ്ണിലൂടെ കണ്ടാല് പച്ചപ്പു കുറഞ്ഞും, രാജസ്ഥാന് കണ്ണിലൂടെ നോക്കിയാല് വളരെ മനോഹരവുമായി തോന്നി പ്രബന്ധത്തിന്റെ നിലവാരം അല്ല ഉദ്ദേശിച്ചത്, അതു വഴങ്ങാത്ത എന്റെ ബുദ്ധിയെയാണു ഉദ്ദേശിച്ചതു.എല്ലാത്തിനും വിശദീകരണം തന്നു എന്നു വിചാരിക്കുന്നു..നല്ല എഴുത്തു തന്നെ ഇനിയും എഴുതു\nഐക്കരപ്പടിയന് February 27, 2014 at 5:28 PM\nഅത് ശരിയാ, രാജസ്ഥാനിൽ താമസിക്കുമ്പോൾ ഒരു മരുഭൂമിയിലെ ഡാമിന്റെ വില മനസ്സിലാവും. ഞാൻ വേറെ എന്തോ വിചാരിച്ചു. നന്ദിയുണ്ട് ഗൗരി നാഥ്. പറ്റുമെങ്കിൽ രാജസ്ഥാൻ മരുഭൂമിയിലെ വല്ല ഡാമിന്റെയും ഫോട്ടോ വിടൂ :)\nപട്ടേപ്പാടം റാംജി February 26, 2014 at 5:21 PM\nഅറിയാത്ത കുറച്ച് വിവരങ്ങള് ഈ യാത്രാവിവരണത്തില് നിന്ന് ലഭിച്ചു. ഇത്ര കാലം സൌദിയില് കഴിഞ്ഞിട്ടും അണക്കെട്ട് ഇവിടെ ഉണ്ടോ എന്ന് പോലും അറിയില്ലായിരുന്നു. അണക്കെട്ടിന്റെ അടുത്ത് പച്ചപ്പ് ഇല്ലെന്നു വായിച്ചപ്പോള് അത്ഭുതവും തോന്നി.\nനല്ല വിവരണവും ചിത്രങ്ങളും.\nഐക്കരപ്പടിയന് February 26, 2014 at 5:54 PM\nഅതെ, റാംജിയേട്ടാ, എനിക്കും ഈ ഡാം കാണുന്നത് വരെ അതൊന്നും യുമായിരുന്നില്ല. ഇപ്പോൾ മാത്രമാണ് അറിയുന്നത് ഇവിടെ 250 ലധികം ഡാമുകൾ ഉണ്ടെന്ന്.\nഇവിടെ വന്നതിനു നന്ദി !\nഉസ്മാന് ഇരിങ്ങാട്ടിരി February 26, 2014 at 7:30 PM\nകൂടെ കൂട്ടാതിരുന്നത് നന്നായി . അണക്കെട്ട് കണ്ടാല് നിയന്ത്രണം വിട്ടു പോകും .\nആ മലയുടെ പേരാണ് എനിക്ക് കൂടുതല് ഇഷ്ടമായത് ഐസ്ക്രീം മല . കലക്കി എന്ന് പറഞ്ഞാല് പോര കലകുലക്കി എന്ന് പറയണം\nഐക്കരപ്പടിയന് February 26, 2014 at 10:57 PM\nഅത് ശരിയാ, അണക്കെട്ട് കണ്ടാല് നിങ്ങള്‍ക്ക് നീന്താന് തോന്നും (കുന്ഫുധ ഓര്മ വരുന്നു)\nഐസ് ക്രീം എന്ന് കേട്ടപ്പോഴെക്ക് എന്തൊരു ഉഷാര്...ഹഹ്ഹ\nനന്ദി മാഷെ, ഇവിടെ വന്നതിനും വായനക്കും...!\nAbsar Mohamed February 26, 2014 at 7:44 PM\nആദ്യം അറിയിച്ചിരുന്നു എങ്കില് അവിടെ വിതറാന് ഉള്ള ലിങ്ക് തന്നു വിട്ടിരുന്നു ;)\nഐക്കരപ്പടിയന് February 26, 2014 at 11:00 PM\nഹഹഹ, നിര്‍ബന്ധമാണേല് ഈ ബ്ലോഗിന്‍റെ ലിങ്ക് വിതറി സഹായിക്കൂ ലിങ്കച്ചാരെ :)\nSanveer Ittoli February 26, 2014 at 8:16 PM\nEchmukutty February 26, 2014 at 9:04 PM\nവായിച്ച് വിവരം വെച്ചു.. പടങ്ങള് കണ്ട് സന്തോഷിച്ചു. വെള്ളത്തിന്‍റെ ചിത്രം കാണുമ്പോഴേ ഒരു കുളിര്‍മ്മ തോന്നും.. അഭിനന്ദനങ്ങള് കേട്ടോ ഈ എഴുത്തിനു...\nഐക്കരപ്പടിയന് February 26, 2014 at 11:02 PM\nസന്തോഷം, ഇവിടെ വന്നതിനും അഭിനന്ദനം നേര്ന്നതിനും...നന്ദി !\nSanveer Ittoli February 26, 2014 at 9:09 PM\nvazhichu .......... orupaad ishttam\nUnknown February 26, 2014 at 11:10 PM\nനന്നായി. ഒറ്റയടിക്ക് വായിച്ചു,ഫോട്ടോകളും നന്നായി....... ജിദ്ദയിൽ നിന്ന് 100 കിലോമീറ്റർ അകലയായി മറ്റൊരു ഡാമുണ്ട് കാണാൻ പോരുന്നോ? അവിടെനിന്നു ജിദ്ദയിലേക്ക് വെള്ളം പമ്പ് ചെയ്തു തുടങ്ങിയിട്ടുണ്ട്.\nഐക്കരപ്പടിയന് February 26, 2014 at 11:17 PM\nപ്രിയ അനോണി, ഞാന് റെഡിയാ, ജിദ്ദക്കാര്‍ക്കും ഒരു ഡാം ആയല്ലോ...സന്തോഷം !\nവീകെ February 26, 2014 at 11:14 PM\nഇതെല്ലാം പുതിയ അറിവുകൾ തന്നെ. അതും ചിത്രം സഹിതമാവുമ്പോൾ വിശ്വസിക്കാതിരിക്കുന്നതെങ്ങനെ...?\nചിത്രങ്ങളൂം എഴുത്തും നന്നായിരിക്കുന്നു.\nഐക്കരപ്പടിയന് February 26, 2014 at 11:18 PM\nഅതെ, വിശ്വസിക്കാന് പ്രയാസം തോന്നും, ഇതൊക്കെ കാണാതെയാ നമ്മള് ഇവിടെ പത്തിരുപത് കൊല്ലം ജീവിച്ചത് എന്ന് ഓര്‍ക്കുമ്പോള് സങ്കടം തോന്നുന്നു അല്ലെ..\nഅഭിപ്രായത്തിനു നന്ദി വികെ...!\nK@nn(())raan*خلي ولي February 26, 2014 at 11:57 PM\nആകെക്കൂടി അടിച്ചുപൊളിച്ചല്ലോ സല്‍മൂ.!\nനുമ്മടെ ദുബായില് ഡാം ഇല്ലാത്തതും നിങ്ങ ദുബായില് എത്താത്തതും നമ്മടെ ഫാഗ്യം. അല്ലേല് നിങ്ങ അതും കാച്ചി കമന്റ് വാങ്ങിക്കൂലെ!\nഐക്കരപ്പടിയന് February 27, 2014 at 6:40 AM\nഹഹ്ഹ, അതെ കണ്ണൂരാനെ, ഇങ്ങനെ പോയാല് സൗദി സര്‍ക്കാര് ഇടപെട്ടു ഒരു ഡാം ഞാന് ഇങ്ങളെ ദുഫായിലും കുഴിപ്പിക്കും, പോസ്റ്റും ഇടും.\nഅല്ലെങ്കില് നിങ്ങള് അടുത്ത ഡാം ഇവിടെ കുഴിക്കുന്നത് വരെ കാത്തിരിക്കേണ്ടിവരും :)\nsameer thikkodi February 27, 2014 at 9:21 AM\nഅസ്സാധ്യമായ അവതരണം സലീംക്കാ...\nഈലും ബൽത് ഞാളു കൊറേ കണ്ടതാ കോയാ... ;) അസൂയ ഒന്നുമല്ല ! ഹ ഹ\nഐക്കരപ്പടിയന് February 27, 2014 at 10:36 AM\nസമീർ, നിന്റെ കേരള മാപിനി വെച്ച് ഇതാലക്കാൻ നോക്കണ്ട...\nനന്ദി കേട്ടോ !\nMuhammed Kunhi Wandoor February 27, 2014 at 10:15 AM\nയാത്രാ ചിത്രങ്ങൾ മനോഹരം... വിവരണവും....\nkoorippoyil February 27, 2014 at 10:44 AM\nപണ്ടൊക്കെ യാത്ര കണ്ണിനും മനസ്സിനും ആനന്ദമായാൽ മതിയായിരുന്നു. ഇന്നിപ്പോൾ അതിലേറെ കയ്യിനും പേനക്കുമാണ് .... എഴുതാത്തവരെ അടുത്ത പൊക്കിൾ എടുക്കുമെങ്കിൽ ഒരു ഫാമിലി സീറ്റ് നമുക്കും വേണേ ..പുതിയ ഒരു പാട് വിവരങ്ങൾ സമ്മാനിച്ചതിന് നന്ദി\nഐക്കരപ്പടിയന് February 27, 2014 at 11:04 AM\nസിദ്ദിഖ്, ചിന്തിപ്പിക്കുന്ന കമ്മന്റിനു നന്ദി!\nഏറ്റവും കൂടുതൽ പണി പാവം ക്യാമറക്കാ...അതിന് ജീവനില്ലാത്തത് നമ്മ ഭാഗ്യം :)\nkaattu kurinji February 27, 2014 at 11:35 AM\nI like that..:) Mr,Koorippoyil..:D\nkaattu kurinji February 27, 2014 at 11:33 AM\n'ഈ ദുനിയാവിൽ അയാളും ആ ചൂണ്ടയും മാത്രം'-നല്ല ഇഷ്ടം...\nഅനുവാദമില്ലാതെ അകത്തു കടന്നവരെ പിടിക്കാൻ വരികയാണോ? - ..:) പേടിത്തൊണ്ടൻ പ്രവാസി ..\n(രസായി വായിച്ചു. ഭയങ്കര ജ്യോഗ്രഫിക് നോളെജും കിട്ടി..ഹമ്പമ്പോ !)\nഐക്കരപ്പടിയന് February 27, 2014 at 11:44 AM\n(യാതൊരു അനുവാദവും വാങ്ങാതെ നിര്മാണം നടന്നു കൊണ്ടിരിക്കുന്ന ഒരു സൈറ്റിൽ കയറിയവന്റെ പേടി അറിയണമെങ്കിൽ ഒന്നുകിൽ കൂടെ യാത്ര ചെയ്യണം, അല്ലെങ്കിൽ എന്റെ ഈ ബ്ലോഗ് നാലാവർത്തിയെങ്കിലും വായിക്കണം.... .സത്യത്തിൽ പേടിയില്ലായിരുന്നു, ഒരു ചെറിയ ഭയം മാത്രമേ ഉണ്ടാര്ന്നുള്ളൂ)\nസിയാഫ് അബ്ദുള്‍ഖാദര് February 27, 2014 at 11:35 AM\nനമുക്ക് അവിടെ പോകാന് എന്തായാലും പറ്റൂല്ല .ഇങ്ങനെയൊക്കെ അറിയാന് കഴിയുന്നത് തന്നെ മഹാഭാഗ്യം !നല്ല എഴുത്ത്\nkaattu kurinji February 27, 2014 at 11:36 AM\nഒരു തീവണ്ടി ഏർപ്പാടാക്കിയാലോ !\nഐക്കരപ്പടിയന് February 27, 2014 at 11:38 AM\nരണ്ടാളും വരുമ്പോൾ പറയണേ, എനിക്ക് മുങ്ങാനാണ് :)\nആചാര്യന് February 27, 2014 at 12:03 PM\nമരുഭൂമിയില് ഇത്രേം വലിയ ഡാമോ..? ഏതായാലും കുറെ നാളത്തെ തിരിച്ചു വരവ് ഗംഭീരമാക്കി ..നല്ലൊരു വിവരവും കിട്ടി..മരുഭൂവിലും ഡാം പൂക്കും അല്ലെ...\nനിങ്ങള് സൌദിക്കാര് എല്ലാരും ഇപ്പോള് ചരിത്ര ഗവേഷണത്തിലാണ?...\nഐക്കരപ്പടിയന് February 27, 2014 at 1:25 PM\nഅതെ, ചരിത്ര, ഭൂമിശാസ്ത്രം ഗവേഷണത്തിലാണ് എല്ലാവരും, വേറൊന്നിനുമല്ല, അവിടെ പോയി കുറച്ചു ഫോട്ടോകൾ, ഒത്താൽ ഒരു പോസ്റ്റ്..... ...:):) :::::hahha.\nആചാര്യാ, നല്ല വായനക്ക് നന്ദി!\nJefu Jailaf February 27, 2014 at 1:30 PM\nപുതിയ ചില കാര്യങ്ങൾ അറിഞ്ഞു. രസകരമായ പോസ്റ്റ്. അവതരണത്തിലെ നർമ്മം കലക്കീട്ടുണ്ട് . :)\nMubi February 28, 2014 at 1:44 PM\n(റെഫി: ReffY) February 28, 2014 at 7:11 PM\nയാത്രയിലുടനീളം കൂടെക്കൂട്ടിയ പ്രതീതി. അസാധാരണ മിതത്വം പാലിച്ചെഴുതിയ ഈ പോസ്റ്റിലെ വിവരണം ഒരു പഠനം കൂടിയാണ്. ചില ക്യാപ്ഷനുകള് ചിരിപ്പിച്ചു.\nഐക്കരപ്പടിയന് March 1, 2014 at 11:33 AM\nനന്ദി, ഇത്തരം നല്ല അഭിപ്രയങ്ങാണ് വല്ലപ്പോഴും എഴുതാനുള്ള പ്രചോദനം.\nപോരായ്മകളും ധാരാളം ഉണ്ടാവും... !\nwardah February 28, 2014 at 9:15 PM\nനിങ്ങള് ഒരു സംഭവംതന്നെ സലീംഭായ് ആസ്വാദനമായ വിവരണങ്ങള്‍ക്ക് നന്ദി\nകേട്ട്കേഴ്വിപോലും ഇല്ലാതിരുന്ന ഒരുയാത്രയിലേക്ക് നയിച്ചതില്‍സന്തോഷം\nഐക്കരപ്പടിയന് March 1, 2014 at 11:29 AM\n"ഞാനൊരു സംഭാവാല്ലേ "എന്നൊക്കെ വായനയിൽ നര്മം കലര്താൻ വേണ്ടി വെറുതെ...അതൊന്നും കാര്യമായെടുക്കരുത് :)\nwardah March 2, 2014 at 10:24 PM\nകുന്നെക്കാടന് March 1, 2014 at 3:10 AM\nമനോഹരവും വിശദവുമായ വിവരണം ...\nസൗദിയിലൂടെ പറക്കുമ്പോൾ താഴേക്കു നോക്കുമ്പോൾ പലപ്പോയും കാണാറുണ്ട് നജ്രാനിൽ ഉള്ളത് കാണാൻ കഴിഞ്ഞില്ല,\nഅവിടെ ഉള്ള വേറൊന്നു താ ഇവിടെയുണ്ട് http://jaisalsadique.blogspot.com/2011/11/najran-qasr-al-emara.html\nഐക്കരപ്പടിയന് March 1, 2014 at 11:26 AM\nഅതെ, നജ്രാനിൽ ഒരു വമ്പൻ ഡാം ഉണ്ട് (ഇതുപോലെ വെള്ളം ഉണ്ടാവുമെന്ന് ഗാരന്റിയില്ല). പോയി ഫോട്ടോകൾ ഷെയർ ചെയ്യൂ.\nതാങ്കളുടെ ബ്ലോഗിലൂടെ പോയി നോക്കുന്നുണ്ട്...അഭിപ്രായത്തിന് നന്ദി.\nM ASHRAF March 2, 2014 at 7:12 PM\nനല്ല യാത്രാവിവരണം. അഭിനന്ദനങ്ങള്.\nSidheek Thozhiyoor March 2, 2014 at 10:54 PM\nനല്ല വിവരണം കാണാന് വൈകി ..എല്ലാവിധ ആശംസകളും\nSalam March 4, 2014 at 4:13 PM\nവിസ്മയകരമായ പുത്തനറിവുകളുടെ ജലപ്രവാഹമായി ഈ വായന.\nഅതിനെ ധന്യമാക്കുന്ന അത്യാകര്‍ഷകമായ ചിത്രങ്ങളും.\nRiyas Nechiyan March 6, 2014 at 12:57 PM\nകൊള്ളാം സലിം ഭായ് വിവരണം അതി മനോഹരമായിട്ടുണ്ട് ... എന്‍റെ അടുത്ത സ്ഥലമായിട്ട് കൂടി ഇത് വരെ ഇവിടം സന്ദര്‍ശിക്കുവാന് സാധിച്ചിട്ടില്ല.\nറാബിക്കില് ഇങ്ങനെയൊരു അണക്കെട്ട് ചിന്തിക്കാനേ കഴിയുന്നില്ല .... :)\nസംഗതി എന്തായാലും നന്നായിരിക്കുന്നു .... നന്ദി.\nashraf meleveetil March 6, 2014 at 3:52 PM\nറാബിഗെന്നാല് പെട്രോറാബിഗെന്നും നിര്‍മ്മാണത്തിലിരിക്കുന്ന ഇക്കണോമിക് സിറ്റിഎന്നുമൊക്കെയായിരുന്നു അറിവ്. ഇങ്ങിനെയൊരു സംഗതി അവിടെയുള്ള കാര്യം അവിടെത്തന്നെയുള്ള മലയാളീ കൂട്ടുകാര് ആരുമിതേവരെ സൂചിപ്പിച്ചിട്ടുപോലുമില്ല. ഇനി നമ്മളായിട്ട് (നിങ്ങള് അളിയനിട്ടു പണികൊടുത്തപോലെ)\nഅതുമ്പറഞ്ഞങ്ങോട്ട് കെട്ടിയെടുക്കുമെന്ന് പേടിച്ചിട്ടുമാകാം...:)\nസുദീര്‍ഘമായ വിവരനത്തിനിടയിലങ്ങിങ്ങായി ഹാസ്യത്തിന്‍റെ മധുരം വിതറിയിട്ടതിനാലാവണം വായനയില് വിരസത ഫീല് ചെയ്തില്ല. ഇത് വരെ കേള്‍ക്കാത്ത്തൊരിടത്തെപ്പറ്റിയായതിനാല് അല്പം ജിജ്ഞാസയും തോന്നി.\nകൃത്യമായ സ്റ്റാറ്റിറ്റിക്സ്‌സുകളുടെ പിന്‍ബലത്തോടെയുള്ള വിവരങ്ങള്‍ക്ക് ആധികാരികതയുണ്ട് .\nനിങ്ങള് അല്ലെങ്കിലും ഫോട്ടോജെനിക്ക്കാണല്ലോ...:)\nഏറെക്കാലമായി ബ്ലോഗിലൊരു ഒച്ചയും അനക്കവുമൊക്കെ...സന്തോഷം.\nഅഭിപ്രായങ്ങള്, വിമര്‍ശനങ്ങള്, നിര്‍ദ്ദേശങ്ങള് എല്ലാം ഒരേ പോലെ സ്വാഗതം ചെയ്യുന്നു!


ചങ്ക്സിന്റെ നെഞ്ചിടിപ്പ് ഉളുപ്പുണി; വാഗമൺ പട്ടണത്തിൽ നിന്ന് ഏറെ അകലെയല്ലാതെ സാഹസികർക്ക് ട്രക്കിങ്ങിന് ഒരിടം | Vagamon hills | uluppuni\nThursday 17 December 2020 04:11 PM IST\nരണ്ടു മലകളുടെ നടുവിൽ അവസാനിക്കുന്ന റോഡാണ് കു‌രിശുമലയുടെ അടിവാരം. കോഫി ഷോപ്പും ഒന്നു രണ്ടു ഫാൻസി ഷോപ്പുകളും അടിവാരത്ത് ജനസാന്നിധ്യം ഉറപ്പാക്കുന്നു. കുരിശുമലയുടെ നെറുകയിലെ ആശ്രമത്തിലെത്താ ൻ ബൈബിൾ ‘പീഢാനുഭവത്തിലെ’ പതിനാലു സ്ഥലം താണ്ടണം. പുതുഞായറാഴ്ചയും നാൽപ്പതാം വെള്ളിയും ഈ പാതയിൽ ജനം നിറയും. പെസഹാ രാത്രിയിലും ദുഃഖവെള്ളിക്കും കുരിശാരോഹണത്തിന്റെ സ്മരണയിൽ വിശ്വാസികൾ മല ചവിട്ടുന്നു. സമുദ്രനിരപ്പിൽ നിന്ന് 3500 അടി ഉയരത്തിൽ സ്ഥിതി ചെയ്യുന്ന കുരിശുമല ‘നാടുനോക്കൻമല’ എന്ന പേരിലും അറിയപ്പെടുന്നു. മുരുകൻമല ഉൾപ്പെടെ വാഗമൺ മൊത്തമായും കാണാൻ പറ്റുന്ന ഇടം എന്ന അർഥത്തിലാണത്രേ ഈ പേരു കിട്ടിയത്.\nകുരിശുമലയുടെ എതിർവശത്ത് പുൽമേടിനു നടുവിലുള്ള ‘പ്രാർഥനാ സമൂഹത്തിന്റെ’ ആശ്രമവും പശു ഫാമും വാഗമൺ യാത്രയിൽ കണ്ടിരിക്കേണ്ടവയാണ്. കൂട്ടത്തോടെ മേയാനിറങ്ങുന്ന പശുക്കളും പുൽമേടും കുട്ടിക്കാലത്ത് കേട്ട കഥകളിലെ കാഴ്ചകളുടെ ഓർമ ഉണർത്തും.\nവാഗമണിലെ പത്തു സ്ഥലങ്ങളിലൂടെ നടത്തിയ ഓട്ടപ്രദക്ഷിണം കുരിശുമല ആശ്രമത്തിന്റെ കൽപടവിൽ സമാപിക്കുകയാണ്. നക്ഷത്രങ്ങൾ പട്ടുവിടർത്തിയ ഡിസംബറിന്റെ നീലാകാശത്തു കണ്ണുനട്ട് പകൽയാത്ര ഓർത്തെടുക്കുമ്പോൾ ഉയർന്നു നിൽക്കുന്നത് ഉളുപ്പുണിയാണ്. ഇഞ്ചപ്പുല്ലിന്റെ വേരിൽ അള്ളിപ്പിടിച്ച് മലകയറിയത് ഒരിക്കലും മറക്കില്ല. കണ്ണിറുക്കിയടച്ചു കിടന്നിട്ടും ഇടനെഞ്ചു മന്ത്രിക്കുന്നു – ചങ്കല്ല, ചങ്കിടിപ്പാണ് ഉളുപ്പുണി...\nപൈൻമരക്കാടിന്റെ ക്രമീകൃതമായ രൂപം ദൃശ്യമാകുന്നതു പൈൻവാലിയിലാണ്. മൊട്ടക്കുന്നിൽ നിന്ന് ഏലപ്പാറ റൂട്ടിൽ പശുഫാമിന്റെ സമീപത്താണ് പൈൻവാലി. വഴിയോര കച്ചവടക്കാരും ഹോട്ടലുകളും ഈ പ്രദേശം ചെറിയ ജംക്‌ഷനാക്കി മാറ്റി. പൈൻമരങ്ങളുടെ ന ടുവിൽ കരിങ്കല്ലു പാകിയ റോഡ് സിനിമാറ്റിക് വിഷ്വലാണ്. കണ്ടു മറന്ന വഴികളുടെ തനിയാവർത്തനം പോലെ തോന്നിയാൽ അദ്ഭുതപ്പെടാനില്ല. ഒട്ടേറെ മലയാളം, തമിഴ്, തെലുങ്ക് സിനിമകൾക്കു പശ്ചാത്തലമായിട്ടുണ്ട് ഇവിടം.\nപൈൻമരക്കാടിൽ നിന്ന് ഏലപ്പാറ റോഡിലേക്ക് അൽപദൂരം നീങ്ങിയാൽ പാലൊഴുകുംപാറ വെള്ളച്ചാട്ടം വ്യൂപോയിന്റിലെത്താം. റോഡിന്റെ അരികിൽ, അരുവിയുടെ മറുകരയിൽ പരന്നൊഴുകുന്ന പാലൊഴുകുംപാറ വാഗമണിലെ പ്രധാന കാഴ്ചയാണ്. മൂന്നാറിലേക്കു പോകും വഴിയുള്ള ചീയപ്പാറ വെള്ളച്ചാട്ടത്തിനും കുട്ടിക്കാനം റൂട്ടിലെ വളഞ്ഞങ്ങാനം വെള്ളച്ചാട്ടത്തിനും പാലൊഴുകുംപാറയുടെ പകുതി നീളമേയുള്ളൂ; ഇത്രയും വീതിയുമില്ല.\nവാഗമണിന്റെ വിനോദസഞ്ചാര മേഖലയിൽ നടപ്പാക്കിയ വിവിധ പദ്ധതികളിൽ ഏറ്റവും പുതിയതാണ് ആത്മഹത്യാ മുനമ്പ് (സുയിസൈഡ് പോയിന്റ്). അലങ്കാര ശിലകൾ പതിച്ച് റോഡ് നിർമാണം പൂർത്തിയായി. ആംഫി തിയറ്ററും വ്യൂ പോയിന്റും വാച്ച്ടവറുമുണ്ട്. കൈവരി കെട്ടി ടൈൽ പതിച്ച നടപ്പാതയിൽ നിന്നാൽ മലനിരയും കാടും ആസ്വദിക്കാം. വാഗമണിലെ പ്രധാന ‘സ്റ്റോപ്പിങ് പോയിന്റ് ’ ആയി മാറിയിരിക്കുന്നു ആത്മഹത്യാ മുനമ്പ്.\nവാഗമണിൽ നിന്നു പുള്ളിക്കാനം റൂട്ടിൽ ചോറ്റുപാറ ജംക്‌ഷനിൽ എത്തിയ ശേഷം വലത്തോട്ടുള്ള വഴി ചെന്നു ചേരുന്നത് ഉളുപ്പുണിയിലാണ്. അവിടെ നിന്നാൽ ഉളുപ്പുണി മലയിൽ ജീപ്പിന്റെ ടയറുകൾ പതിഞ്ഞ അടയാളം കാണാം. മലയുടെ മുകളറ്റം വരെ നീളുന്ന ചാലിലൂടെയാണ് ആളുകൾ മലയുടെ മുകളിലെത്തുന്നത്. ഉളുപ്പുണിയുടെ നെറുകയിൽ എത്തിയാൽ ഇടുക്കിയുടെ സൗന്ദര്യത്തെ മൊത്തം ആവാഹിച്ചു നിൽക്കുന്ന ഹരിതഭംഗിയുടെ ദൃശ്യചാരുത ക്യാമറയിൽ പകർത്താം. തീപ്പെട്ടിക്കൂടിലെ ചിത്രത്തിന്റെ വലുപ്പത്തിൽ കുളമാവ് അണക്കെട്ടിന്റെ വിദൂരദൃശ്യം കാണാം. ഈ മലയുടെ മുകളിലാണ് ‘ഇയ്യോബിന്റെ പുസ്തകം ’ എന്ന സിനിമയിലെ കുറേ രംഗങ്ങൾ ചിത്രീകരിച്ചത്.\nകഥകളുറങ്ങുന്ന തെരുവീഥികളിലൂടെ, ഒരു ‘കോഴിക്കോടൻ സർക്കീറ്റ്’\nഓമനത്തം തുളുമ്പുന്ന, ചിരിപ്പിക്കുന്ന കുട്ടിയാനകൾ; കൺനിറയെ കാണാനും ജീവിതചര്യ അടുത്തറിയാനും ആനച്ചന്തമുള്ള കോട്ടൂർ, രസമുള്ള യാത്ര\nഒരേസമയം മലയാളിയും പഹാഡിയുമാണ് അനു ഷെറിൻ; മഞ്ഞുറഞ്ഞ ഹിമാലയൻ പാതകളിലെ വഴികാട്ടി...


വീണ്ടും ഇടതിനൊപ്പം നിൽക്കുമോ ചേർത്തല; അതോ കുറയുന്ന ഭൂരിപക്ഷം യുഡിഎഫിനെ തുണയ്ക്കുമോ?, വോട്ടുയർത്താൻ എൻഡിഎയും | if Cherthala to stand with left again Or UDF and the NDA to increase the vote\nനിയമസഭാ തെരഞ്ഞെടുപ്പിൽ ചേർത്തലയുടെ വിപ്ലവ മണ്ണ് നിലനിര്‍ത്താമെന്ന ഉറച്ച പ്രതീക്ഷയിലാണ് എൽഡിഎഫ്. അതേസമയം ഓരോ തവണയായി കുറച്ചുകൊണ്ടുവന്ന ഭൂരിപക്ഷം ഇത്തവണ വിജയം നൽകുമെന്നാണ് യുഡിഎഫിന്റെ ആത്മവിശ്വാസം.\nKerala, First Published Apr 2, 2021, 5:13 PM IST\nചേർത്തല: നിയമസഭാ തെരഞ്ഞെടുപ്പിൽ ചേർത്തലയുടെ വിപ്ലവ മണ്ണ് നിലനിര്‍ത്താമെന്ന ഉറച്ച പ്രതീക്ഷയിലാണ് എൽഡിഎഫ്. അതേസമയം ഓരോ തവണയായി കുറച്ചുകൊണ്ടുവന്ന ഭൂരിപക്ഷം ഇത്തവണ വിജയം നൽകുമെന്നാണ് യുഡിഎഫിന്റെ ആത്മവിശ്വാസം.\nപി തിലോത്തമൻ ഹാട്രിക് വിജയം നേടിയ ചേര്‍ത്തല സുരക്ഷിതമെന്ന ഉറപ്പിലാണ് ഇടതുപക്ഷം. മാറ്റം തെളിയുമെന്ന ആത്മവിശ്വാസത്തിൽ യുഡിഎഫും വെറുതേയൊരു മത്സരമല്ല ഇത്തവണ എൻഡിഎയുടെ ലക്ഷ്യം. ഇടതുകാറ്റ് ആഞ്ഞുവീശിയ 2016ലെ തെരഞ്ഞെടുപ്പിൽ മണ്ഡലത്തിൽ കടുത്തമത്സരം കാഴ്ചവെച്ച ശരത് 7,196 വോട്ടുകള്‍ക്കായിരുന്നു പരാജയപ്പെട്ടത്. തോൽവിക്ക് ശേഷവും മണ്ഡലത്തില് നിറഞ്ഞുപ്രവര്‍ത്തിച്ചാണ് ശരത് രണ്ടാമങ്കത്തിനിറങ്ങുന്നത്.\nലോക്സഭ തെരഞ്ഞെടുപ്പിൽ ആലപ്പുഴ മണ്ഡലത്തിൽ പലയിടത്തും എൽഡിഎഫ് പിന്നിലായപ്പോഴും ചേര്‍ത്തല ഇടതിനെ ചേര്‍ത്തു പിടിച്ചു. 16,800 വോട്ടുകളുടെ ഭൂരിപക്ഷമാണ് എൽഡിഎഫിന് ലഭിച്ചത്. കഴിഞ്ഞ തദ്ദേശ തെരഞ്ഞെടുപ്പിൽ പന്ത്രണ്ടായിരം വോട്ടുകളുടെ ലീഡും നേടി. ചേര്‍ത്തല നഗരസഭയും തണ്ണീര്‍മുക്കം, വയലാര്, മുഹമ്മ, കഞ്ഞിക്കുഴി എന്നീ പഞ്ചായത്തുകളിലും എൽഡിഎഫാണ് ഭരിക്കുന്നത്\nഇടതുപാളയത്തില്‍നിന്ന് അടര്‍ത്തിയെടുത്ത മുൻ സിപിഎം. ലോക്കല് കമ്മിറ്റിയംഗം പിഎസ് ജ്യോതിസ് വോട്ടുയര്‍ത്തുമെന്ന പ്രതീക്ഷയിലാണ് എന്‍ഡിഎ. മണ്ഡലത്തില് ഒരുലക്ഷത്തിനുമേല് വരുന്ന ഈഴവവോട്ടുകളിലാണ് ബിഡിജെഎസിന്റെ കണ്ണ്.\nLast Updated Apr 2, 2021, 5:13 PM IST


തോല്‍പിക്കാന് കെപിസിസി അംഗം ശ്രമിച്ചു,; ഗുരുതര ആരോപണവുമായി ജയിച്ച കോണ്‍ഗ്രസ് സ്ഥാനാര്‍ത്ഥി\nഇടുക്കി: തദ്ദേശ തെരഞ്ഞെടുപ്പില് യുഡിഎഫിന്റെ ഔദ്യോഗിക സ്ഥാനാര്‍ത്ഥിയെ തോല്‍പിക്കാന് കെപിസിസി അംഗം ശ്രമിച്ചെന്ന് പരാതി. നെടുങ്കണ്ടം ഗ്രാമപഞ്ചായത്തിലേക്ക് മത്സരിച്ച കോണ്‍ഗ്രസ് സ്ഥാനാര്‍ത്ഥി എംഎസ് മഹേശ്വരനാണ് കെപിസിസി അംഗത്തിനെതിരെ രംഗത്തെത്തിയിരിക്കുന്നത്. സീറ്റില് മഹേശ്വരന് തന്നെയാണ് വിജിയച്ചത്. പ്രാദേശിക പിന്തുണയും വിജയ സാധ്യതയും കണക്കിലെടുത്താണ് കോണ്‍ഗ്രസ് നേതൃത്വം മഹേശ്വരനെ സ്ഥാനാര്‍ത്ഥിയായി നിര്‍ണയിച്ചത്. മൂന്നാം തവണയാണ് മഹേശ്വരന് കോണ്‍ഗ്രസ് സ്ഥാനാര്‍ത്ഥിയാവുന്നത്. എന്നാല് കെപിസിസി അംഗം തന്നെ പരാജയപ്പെടുത്താന് പല ശ്രമങ്ങളും നടത്തിയെന്നാണ് മഹേശ്വരന് ആരോപിക്കുന്നത്. കെപിസിസി അംഗത്തിന്റെ നേതൃത്വത്തില് വിമത സ്ഥാനാര്‍ത്ഥിയെ […]\n22 Dec 2020 10:24 AM GMT\nഇടുക്കി: തദ്ദേശ തെരഞ്ഞെടുപ്പില് യുഡിഎഫിന്റെ ഔദ്യോഗിക സ്ഥാനാര്‍ത്ഥിയെ തോല്‍പിക്കാന് കെപിസിസി അംഗം ശ്രമിച്ചെന്ന് പരാതി. നെടുങ്കണ്ടം ഗ്രാമപഞ്ചായത്തിലേക്ക് മത്സരിച്ച കോണ്‍ഗ്രസ് സ്ഥാനാര്‍ത്ഥി എംഎസ് മഹേശ്വരനാണ് കെപിസിസി അംഗത്തിനെതിരെ രംഗത്തെത്തിയിരിക്കുന്നത്. സീറ്റില് മഹേശ്വരന് തന്നെയാണ് വിജിയച്ചത്.\nപ്രാദേശിക പിന്തുണയും വിജയ സാധ്യതയും കണക്കിലെടുത്താണ് കോണ്‍ഗ്രസ് നേതൃത്വം മഹേശ്വരനെ സ്ഥാനാര്‍ത്ഥിയായി നിര്‍ണയിച്ചത്. മൂന്നാം തവണയാണ് മഹേശ്വരന് കോണ്‍ഗ്രസ് സ്ഥാനാര്‍ത്ഥിയാവുന്നത്.\nഎന്നാല് കെപിസിസി അംഗം തന്നെ പരാജയപ്പെടുത്താന് പല ശ്രമങ്ങളും നടത്തിയെന്നാണ് മഹേശ്വരന് ആരോപിക്കുന്നത്. കെപിസിസി അംഗത്തിന്റെ നേതൃത്വത്തില് വിമത സ്ഥാനാര്‍ത്ഥിയെ മത്സരത്തിനിറക്കി. ഈ സ്ഥാനാര്‍ത്ഥിക്കായി വോട്ടുപിടിച്ചത് കെപിസിസി അംഗമാണെന്നും മഹേശ്വരന് പറയുന്നു. പല വാര്‍ഡുകളിലും മുതിര്‍ന്ന കോണ്‍ഗ്രസ് നേതാക്കള് യുഡിഎഫ് സ്ഥാനാര്‍ത്ഥികളെ തോല്‍പിച്ചെന്ന് സംശയിക്കേണ്ടതുണ്ടെന്നും ഇതാണ് ഭരണം നഷ്ടപ്പെടാനുള്ള കാരണമെന്നും അദ്ദേഹം പറഞ്ഞു.\nകെപിസിസി അംഗത്തിനെതിരെ തെളിവുകള് സഹിതം കെപിസിസിക്ക് പരാതി നല്‍കാനൊരുങ്ങുകയാണ് മഹേശ്വരന്


സംസ്ഥാനം കനത്ത ജാഗ്രതയില്; പ്രതിരോധം തീര്‍ത്ത് ജനതാ കര്‍ഫ്യൂ; സമ്പൂര്‍ണം; നിശ്ചലം - Samakalika Malayalam\nസംസ്ഥാനം കനത്ത ജാഗ്രതയില്; പ്രതിരോധം തീര്‍ത്ത് ജനതാ കര്‍ഫ്യൂ; സമ്പൂര്‍ണം; നിശ്ചലം\nBy സമകാലിക മലയാളം ഡെസ്‌ക് | Published: 22nd March 2020 07:18 AM |\nLast Updated: 22nd March 2020 07:40 AM | A+A A- |\nതിരുവനന്തപുരം: കൊറോണ വൈറസ് വ്യാപനം തടയാന് പ്രധാനമന്ത്രി നരേന്ദ്രമോദി പ്രഖ്യാപിച്ച ജനതാ കര്‍ഫ്യൂ ആരംഭിച്ചു. കോവിഡ് 19\nരോഗപ്രതിരോധ ചെറുത്തുനില്‍പ്പിന്റെ ഭാഗമായി രാജ്യമാകെ സ്തംഭിച്ചു. അവശ്യവിഭാഗങ്ങളിലൊഴികെയുള്ളവര് രാവിലെ ഏഴുമുതല് രാത്രി ഒമ്പതുവരെ വീടുകളില്‍ത്തന്നെ തങ്ങണമെന്നാണ് നിര്‍ദേശം.\nകേരളമുള്‍പ്പെടെയുള്ള സംസ്ഥാനങ്ങളും കേന്ദ്രഭരണ പ്രദേശങ്ങളും കോണ്‍ഗ്രസ് ഉള്‍പ്പെടെ പ്രതിപക്ഷ പാര്‍ട്ടികളും കര്‍ഫ്യൂവിന് പിന്തുണ പ്രഖ്യാപിച്ചിട്ടുണ്ട്. ജനതാ കര്‍ഫ്യൂ സംസ്ഥാനത്തും കര്‍ശനമായി പാലിക്കണമെന്ന് ഗവര്‍ണര് മുഹമ്മദ് ആരിഫ് ഖാനും മുഖ്യമന്ത്രി പിണറായി വിജയനും ആവശ്യപ്പെട്ടു.\nകടകള്, മാളുകള്, ഹോട്ടലുകള്, ബേക്കറികള്, മദ്യശാലകള്, ഇന്ത്യന് ഓയില്, ബി.പി.സി.എല്., എച്ച്.പി.സി. എന്നിവയുടെതൊഴികെയുള്ള പെട്രോള് പമ്പുകള് തുറക്കില്ല. മെമു, പാസഞ്ചര് തീവണ്ടികള്, കൊച്ചി മെട്രോ, കെ.എസ്.ആര്.ടി.സി., സ്വകാര്യ ബസുകള്, ഓട്ടോ, ടാക്‌സി സര്‍വീസുകള്, കടകള് തുടങ്ങിയവ ഉണ്ടാകില്ല. മാഹിയിലും േെപട്രാള് പന്പ് പ്രവര്‍ത്തിക്കില്ല. സ്വകാര്യവാഹനങ്ങള്‍ക്ക് തടസ്സമില്ലെങ്കിലും യാത്ര ഒഴിവാക്കണമെന്നാണ് ആഹ്വാനം.\nഒന്നിലധികം ദിവസം യാത്രയുള്ള ദീര്‍ഘദൂര എക്‌സ്പ്രസ് തീവണ്ടികള് ഓടും. കെ.എസ്.ആര്.ടി.സി. ഞായറാഴ്ച രാത്രി ഒമ്പതിനുശേഷമേ ദീര്‍ഘദൂര സര്‍വീസ് പുനരാരംഭിക്കൂ.\nതിരുവിതാംകൂര്, മലബാര് ദേവസ്വംബോര്‍ഡിനു കീഴിലെ പ്രധാന ക്ഷേത്രങ്ങളില് 31 വരെ പ്രവേശനമില്ല. സാമൂതിരിവക ക്ഷേത്രങ്ങളിലും പ്രവേശനമില്ല. പള്ളികളിലും പ്രവേശനം വിലക്കിയിട്ടുണ്ട്. കൊടുങ്ങല്ലൂര് ശ്രീകുരുംബക്കാവിലെ ഭരണി മഹോത്സവത്തിന് തിരക്കൊഴിവാക്കാന് 22 മുതല് 29 വരെ താലൂക്കില് നിരോധനാജ്ഞ പ്രഖ്യാപിച്ചു.\nഹൈക്കോടതിയില് അടിയന്തരപ്രാധാന്യമുള്ള ഹര്‍ജികളേ പരിഗണിക്കൂ. അല്ലാത്തവ വേനലവധിക്കുശേഷം. സംസ്ഥാന ലോട്ടറി വില്‍പ്പന 31 വരെയില്ല. തൊഴില് നഷ്ടപ്പെടുന്നവര്‍ക്ക് ആശ്വാസമായി ആയിരം രൂപവീതം നല്‍കും.\nമഹാമാരിക്കിടെയും ജീവിതം സമൂഹത്തിനായി അര്‍പ്പിച്ചവര്‍ക്ക് നന്ദിപറയാനായി വൈകീട്ട് അഞ്ചുമണിക്ക് അഞ്ചുമിനിറ്റ് നീക്കിവെക്കാം. ആരോഗ്യപ്രവര്‍ത്തകര്, സര്‍ക്കാരുദ്യോഗസ്ഥര്, സാമൂഹികപ്രവര്‍ത്തകര്, പൊതു പ്രവര്‍ത്തകര്, റെയില്‍വേവിമാന ജോലിക്കാര്, പൊലീസുദ്യോഗസ്ഥര്, മാധ്യമപ്രവര്‍ത്തകര് തുടങ്ങിയവരുടെ നിസ്സ്വാര്‍ഥ സേവനങ്ങള്‍ക്ക് ആദരംനല്‍കാന് വീട്ടിനുള്ളിലോ വാതില്‍പ്പടിയിലോ ബാല്‍ക്കണിയിലോ കൈയടിച്ചോ മണിയടിച്ചോ പാത്രങ്ങള്‍കൊട്ടിയോ ആണ് നന്ദി പറയേണ്ടത്.


ജിഷവധം: രേഖാചിത്രവുമായി സാമ്യമുള്ള ഗുജറാത്തി യുവാവ് പിടിയില് | Kasaragod.com\nജിഷവധം: രേഖാചിത്രവുമായി സാമ്യമുള്ള ഗുജറാത്തി യുവാവ് പിടിയില്\nകൊച്ചി: ജിഷ വധക്കേസില് പൊലീസ് പുറത്തുവിട്ട രേഖാചിത്രവുമായി സാമ്യമുള്ള ഗുജറാത്തി യുവാവിനെ നാട്ടുകാര് പിടികൂടി പൊലീസില് ഏല്‍പിച്ചു. പരിശോധനയില് സാമ്യം തോന്നിയതിനാല് യുവാവിനെ അന്വേഷണ സംഘത്തിന് കൈമാറി. ദിനേശ് കാന്തിലാല് പട്ടേലിനെയാണ് (38) പനമ്പിള്ളി നഗറില്‍നിന്ന് നാട്ടുകാര് പിടികൂടിയത്. രേഖാചിത്രവുമായുള്ള സാമ്യത്തിനുപുറമെ പല്ലിന് വിടവുമുണ്ട്. നാട്ടില് പോയി പണിസ്ഥലത്തേക്ക് മടങ്ങിയത്തെിയതായിരുന്നു യുവാവ്. പ്രാഥമിക പരിശോധനയില് ദേഹത്ത് പരിക്ക് കാണാനായില്ലെന്ന് പൊലീസ് പറഞ്ഞു. മറ്റൊരു യുവാവിനെ കോന്നി പൊലീസും ചോദ്യംചെയ്തുവരുകയാണ്. കഴിഞ്ഞദിവസം കണ്ണൂരില്‍നിന്നുള്ള യുവാവിനെ ചോദ്യംചെയ്തിരുന്നു.\nഅതേസമയം, സംസ്ഥാനത്തെ എല്ലാ ആശുപത്രികളിലും പരിശോധന നടത്താന് പൊലീസ് തീരുമാനിച്ചു. ജിഷയുമായുള്ള മല്‍പിടിത്തത്തില് ഘാതകന് പരിക്കേറ്റതായി വ്യക്തമായ സാഹചര്യത്തിലാണിത്. ഇയാള് ഏതെങ്കിലും ആശുപത്രിയില് ചികിത്സതേടിയിട്ടുണ്ടെങ്കില് കണ്ടുപിടിക്കുകയാണ് ലക്ഷ്യം. പെരുമ്പാവൂരിലും പരിസരത്തുമുള്ള സൂപ്പര് മാര്‍ക്കറ്റുകള്, ഹോട്ടലുകള് എന്നിവിടങ്ങളിലെ സി.സി.ടി.വി പരിശോധിക്കുന്നുണ്ട്. സംഭവദിവസം രാവിലെ പുറത്തുപോയ ജിഷ ഈ സ്ഥാപനങ്ങളില് എത്തിയിരുന്നോയെന്നും ഒപ്പം ആരെങ്കിലും ഉണ്ടായിരുന്നോയെന്നും കണ്ടത്തൊനാണിത്.\nവട്ടോളിപ്പടിയിലെ വളം മൊത്തക്കച്ചവടകേന്ദ്രത്തിലെ സി.സി.ടി.വി ദൃശ്യങ്ങളില് പതിഞ്ഞ യുവതി ജിഷയാണോ എന്ന് ഉറപ്പിക്കാന് നടപടി തുടങ്ങി. ജിഷ പുറത്തുപോയി തിരിച്ചത്തെിയെന്ന് കുരുതുന്ന സമയം, നടത്തത്തിന്റെ ശൈലി എന്നിവക്കും സി.സി.ടി.വി ദൃശ്യത്തിനും സാമ്യമുണ്ടോയെന്നാണ് ആരായുന്നത്. നേരത്തേ നാട്ടുകാരില് ചിലര് ദൃശ്യത്തിലെ യുവതി ജിഷയാണെന്ന് പറഞ്ഞെങ്കിലും അമ്മയും സഹോദരിയും നിഷേധിച്ചിരുന്നു. തുടര്‍ന്നാണ് പുന$പരിശോധന നടത്തുന്നത്. സി.സി.ടി.വി ഹാര്‍ഡ് ഡിസ്‌ക് തിരുവനന്തപുരം ഫോറന്‍സിക് ലാബില് പരിശോധിക്കുകയാണ്.അതേസമയം, ഘാതകന് ഉതര സംസ്ഥാന തൊഴിലാളിയാണെന്ന നിഗമനത്തിലേക്കാണ് പൊലീസ് വീണ്ടും എത്തുന്നത്. സംശയമുള്ള ചിലരെക്കുറിച്ച് ബംഗാളിലെ മുര്‍ഷിദാബാദില് വീണ്ടും പരിശോധന നടക്കുകയാണ്. ഇവര് ജിഷ കൊല്ലപ്പെട്ട അടുത്ത ദിനങ്ങളില് അപ്രത്യക്ഷരായവരാണ്.\nവ്യാജ ഐ.ഡി ഉപയോഗിച്ചാണ് ഇവര് സിം കാര്‍ഡ് എടുത്തതെന്നും പൊലീസിന് വിവരം ലഭിച്ചിട്ടുണ്ട്. അന്വേഷണസംഘത്തിലെ ചിലര് മുര്‍ഷിദാബാദിലേക്ക് തിരിച്ചിട്ടുണ്ടെന്നാണ് വിവരം.ജിഷയുടെ അമ്മയില്‍നിന്നും സഹോദരിയില്‍നിന്നും വീണ്ടും മൊഴിയെടുക്കുകയാണെന്ന് അന്വേഷണസംഘത്തിലെ ഉദ്യോഗസ്ഥന് പറഞ്ഞു. ഇരുവര്‍ക്കും അന്വേഷണത്തെ സഹായിക്കാവുന്ന നിര്‍ണായക വിവരങ്ങള് നല്‍കാനാകുമെന്നാണ് പ്രതീക്ഷ. വേണ്ടിവന്നാല് അമ്മയെ നുണപരിശോധനക്ക് വിധേയമാക്കുന്നതിനെക്കുറിച്ച് ആലോചിക്കുന്നുണ്ടെന്നും ഉദ്യോഗസ്ഥന് വ്യക്തമാക്കി.\nPrevious യുവമാധ്യമ പ്രവര്‍ത്തക അനുശ്രീപിള്ള അന്തരിച്ചു\nNext ലിങ്ക്ഡിന്’ മൈക്രോസോഫ്റ്റിന് സ്വന്തം\nതിരുവനന്തപുരം: യൂണിവേഴ്‌സിറ്റി കോളേജിലെ എസ്.എഫ്.ഐ പ്രവര്‍ത്തകന് അഖിലിനെ വധിക്കാന് ശ്രമിച്ച കേസില് എട്ട് പ്രതികള്‍ക്കെതിരെ പോലീസ് ലുക്കൗട്ട് നോട്ടീസ് പുറപ്പെടുവിച്ചു. …


Pranav Mohanlal Manali Video Went Viral On Social media വീണ്ടും ആരാധകരുടെ ഹൃദയം കീഴടക്കി പ്രണവ് മോഹൻലാൽ, അഹങ്കാരവും ഇല്ലാത്ത മനുഷ്യൻ... - Malayalam Filmibeat\n| Published: Saturday, September 18, 2021, 14:22 [IST]\nസിനിമയിൽ എത്തുന്നതിന് മുൻപ് തന്നെ കൈനിറെയ ആരാധകരെ സൃഷ്ടിച്ച് താരമാണ് പ്രണവ് മോഹൻലാൽ. തുക്കത്തിൽ താരപത്രൻ എന്ന ലേബലിലാണ് പ്രണവ് അറിയപ്പെട്ടതെങ്കിലും പിന്നീട് സ്വന്തം വ്യക്തിത്വത്തിലൂടെ പ്രേക്ഷകരുടെ ഇടയിൽ ശ്രദ്ധിക്കപ്പെടുകയായിരുന്നു. താരു‍പുത്രൻരെ ജീവിതരീതിയാണ് ആളുകളെ പ്രണവിൻരെ ആരാധകരാക്കിയത്. വളരെ സിമ്പിൾ ജീവിത ശൈലി പിന്തുടരുന്ന ആളാണ്. നടന്റെ യാത്രകളും മറ്റും സോഷ്യൽ മീഡിയയിൽ വലിയ ചർച്ചയാവാറുണ്ട് പ്രണവിനെ കണ്ട അനുഭവം പങ്കുവെച്ച് നിരവധി പേർ രംഗത്ത് എത്താറുമുണ്ട്.\nഇപ്പോൾ സോഷ്യൽ മീഡിയയിൽ വൈറലാവുന്നത് പ്രണവിന്റെ മണാലി യാത്രയാണ്. സോഷ്യൽ മീഡിയയിൽ താരം സജീവമല്ലെങ്കിലും യാത്ര ചിത്രങ്ങളും വിശേഷങ്ങളും സമൂഹമാധ്യമങ്ങളിലും സിനിമാ കോളങ്ങളിലും വൈറലാവാറുണ്ട്. സാധാരണക്കാരന്റെ യാത്ര മാർഗമാണ് പ്രണവ് അധികവും തിരഞ്ഞെടുക്കാറുളളത്. നടന്റെ യത്രകൾ പലപ്പോഴും മലയാളി പ്രേക്ഷകരുടെ ക്യാമറ കണ്ണുകളിൽ പതിയാറുമുണ്ട്. ഇപ്പോൾ സോഷ്യൽ മീഡിയയിൽ വൈറലാവുന്നത് പ്രണവ് മോഹൻലാലിന്റെ പുതിയ വീഡിയോയാണ്. മണാലി യാത്രക്കിടെയാണ് തരപുത്രൻ മലയാളി പ്രേക്ഷകരുടെ കണ്ണിൽ പെട്ടത്. പ്രണവിന്റെ വീഡിയോ സോഷ്യൽ മീഡിയയിൽ വൈറലാണ്.\nരാജ് കുമാർ സത്യനാരായണനാണ് പ്രണവ് മോഹൻലാലിന്റ മണാലിയിൽ നിന്നുളള വീഡിയോ പങ്കുവെച്ചത്. 'വഴിയിൽനിന്ന് ഒരാളെ കിട്ടിയത് കാണണോ' എന്ന് പറഞ്ഞുകൊണ്ടാണ് ക്യാമറ പ്രണവിലേയ്ക്ക് തിരിക്കുന്നത്. ഇതിന് പുഞ്ചിരിയായിരുന്നു പ്രണവിന്‍റെ മറുപടി. 'എന്താണ് പേര്, എവിടെയോ കണ്ടിട്ടുണ്ടല്ലോ' എന്ന തമാശരൂപേണ രാജ്കുമാർ ചോദിക്കുമ്പോൾ ചിരിച്ച് കൊണ്ട് എല്ലാവരോടു യാത്ര പറഞ്ഞ് നടന്ന് പോകവുകയാണ്. 'ആ പോയ മനുഷ്യനാണ് പ്രണവ് മോഹൻലാൽ', എന്നു പറഞ്ഞുകൊണ്ടാണ് വിഡിയോ അവസാനിപ്പിക്കുന്നത്. അവസാനിപ്പിക്കുന്നത്. വീഡിയോ പ്രേക്ഷകരുട ഇടയിൽ വൈറലായിട്ടുണ്ട്.\nപ്രണവിന്റെ മണാലി വീഡിയോ ആരാധകർ ഏറ്റെടുത്തിട്ടുണ്ട്. മോഹൻലാലിന്റേയും പ്രണവിന്റേയും ഫാൻസ് പേജുകളിൽ വീഡിയോ വൈറലായിട്ടുണ്ട്. പച്ചയായ മനുഷ്യൻ പണത്തിന്റെ, പ്രശസ്തിയുടെ യാതൊരു അഹങ്കാരവും ഇല്ലാത്ത യഥാർത്ഥ മനുഷ്യൻ എന്നാണ് ആരാധകർ പറയുന്നത്. ബിഗ് സല്യൂട്ട്, എആ ചിരി ഏട്ടന്റെ തന്നെ ആണ്, റിയല് ലൈഫ് ചാര്‍ലി,1% പോലും താരപുത്രൻ എന്ന ജാഡ ഇല്ലാത്ത മനുഷ്യൻ. എന്നിങ്ങനെയുള്ള കമന്റുകളാണ് വീഡിയോയ്ക്ക ലഭിക്കുന്നത്. കൂടാതെ മുൻപ് ഒരിക്കൽ പ്രണവിനെ ചെറായി ബീച്ചിൽ വെച്ച് കണ്ടതിനെ കുറിച്ചും മറ്റൊരു ആരാധകൻ പറയുന്നു. ''താരപുത്രനെന്ന ജാഡയില്ലാത്ത ഒരാളാണ് പ്രണവ് പണ്ട് ചെറായിബീച്ചില് വെച്ച് കൂടെ ആരും ഇല്ലാതെ വളരെ സിംപിളായി ഈ മനുഷ്യനെ ഞാന് കണ്ടിട്ടുണ്ട്. ഏട്ടന്റെ മകനല്ലേ എന്ന് ചോദിച്ചപ്പോള് നമ്മുടെ പഴയലാലേട്ടന്റെ ആ ചിരിയാണ് മുഖത്ത് കാണാന് കഴിഞത്. പ്രണവ്മോഹന്‍ലാൽ... എന്നാണ് ആരാധകർ കുറിച്ചത്.\nയാത്രകളോടുള്ള പ്രണവിന്റെ യാത്ര പ്രേമം മലയാളി പ്രേക്ഷകരുടെ ഇടയിൽ പരസ്യമായ രഹസ്യമാണ്. മോഹൻലാൽ തന്നെ മകന്റെ യാത്രകളോടുള്ള ഇഷ്ടത്തെ കുറിച്ച് വെളിപ്പെടുത്തിയിട്ടുണ്ട്. സുഹൃത്തുക്കളും ഇതിനെ കുറിച്ച് പറയാറുണ്ട്. അധികം യാത്രകളും ഒറ്റയ്ക്കാവും. കഴിഞ്ഞ ദിവസം പ്രണവിനോടൊപ്പമുള്ള ഹിമാലയൻ യാത്ര ചിത്രങ്ങൾ സഹേദരി വിസ്മയ മോഹൻലാൽ പങ്കുവെച്ചിരുന്നു. ഈ ചിത്രങ്ങൾ സോഷ്യൽ മീഡിയയിൽ വൈറലായിരുന്നു. അതിന് പിന്നാലെയാണ് പ്രണവിന്റെ മണാലി വീഡിയോ പുറത്ത് വന്നിരിക്കുന്നത്.\nഹൃദയവും മരയ്ക്കാറുമാണ് റിലീസിനൊരുങ്ങുന്ന പ്രണവ് മോഹൻലാൽ ചിത്രം.വിനീത് ശ്രീനിവാസൻ രചനയും സംവിധാനവും നിർവഹിക്കുന്ന ഹൃദയത്തിൽ കല്യാണി പ്രിയദർശൻ ആണ് നായികയാവുന്നത്. ദർശന രാജേന്ദ്രനും ചിത്രത്തിൽ ഒരു പ്രധാന വേഷത്തിൽ എത്തുന്നുണ്ട്. മോഹൻലാൽ-പ്രിയദർശൻ കൂട്ടുകെട്ടിൽ ഇറങ്ങുന്ന മരക്കാർ അറബിക്കടലിന്റെ സിംഹത്തിൽ കുഞ്ഞാലി മരയ്ക്കാരുടെ ചെറുപ്പകാലമാണ് പ്രണവ് അവതരിപ്പിക്കുന്നത്. ചിത്രങ്ങൾക്കായി പ്രേക്ഷകർ ആകാംക്ഷയോട കാത്തിരിക്കുകയാണ്. ബാലതാരമായിട്ടാണ് പ്രണവ് മോഹൻലാൽ സിനിമയിൽ എത്തുന്നത്. ഒന്നാമനിൽ മോഹൻലാലിന്റെ കുട്ടിക്കാലം അഭിനയിച്ചു കൊണ്ടായിരുന്നു പ്രണവിന്റെ തുടക്കം, പുനർജിനിയിലെ പ്രകടനത്തിന് ആ വർഷത്തെ സംസ്ഥാന സർക്കാരിന്റെ മികച്ച ബാലതാരത്തിനുള്ള പുരസ്കാരവും ലഭിച്ചിരുന്നു. ആദിയിലവൂടെയാണ് നായകനായി താരം അരങ്ങേറ്റം കുറിക്കുന്നത്. ഇരുപത്തിയൊന്നാം നൂറ്റാണ്ട് പുറത്തിറങ്ങിയ പ്രണവ് മോഹൻ ലാലിന്റെ മറ്റൊരു ചിത്രം.\nവീഡിയോ കാണാം; കടപ്പാട്(atmayan Instagram)\nRead more about: pranav pranav mohanlal\nPranav Mohanlal Manali Video Went Viral On Social media


Two weeks after his wife committed suicide, her husband committed suicide | ഭാര്യ ആത്മഹത്യ ചെയ്ത് രണ്ട് ആഴ്ച കഴിഞ്ഞപ്പോള് ഭര്‍ത്താവും ആത്മഹത്യ ചെയ്തു - Malayalivartha.com Widgets Magazine\n26 NOVEMBER 2021 07:49 PM IST\nഭാര്യയ്ക്ക് പിന്നാലെ ഭര്‍ത്താവിനെയും തൂങ്ങി മരിച്ച നിലയില് കണ്ടെത്തി. ഭാര്യ ആത്മഹത്യ ചെയ്തിട്ട് രണ്ട് ആഴ്ച പിന്നിടുമ്‌ബോഴാണ് ഭര്‍ത്താവും ജീവനൊടുക്കിയത്. നടക്കാവ് പരുത്തിമുക്കിലെ കാട്ടിലപറമ്പില് കുമാരന്റെ മകന് മണികണ്ഠന് (39)നെയാണ് വീട്ടിനകത്ത് തൂങ്ങി മരിച്ചനിലയില് കണ്ടത്തിയത്.\nഭാര്യ ഗീതു തിരൂര് പൂക്കയിലെ സ്വന്തം വസതിയില് വെച്ച് രണ്ട് ആഴ്ചകള്‍ക്ക് മുമ്ബ് തൂങ്ങിമരിച്ചിരുന്നു. കുടുംബപ്രശ്‌നമാണ് മരണത്തിലേക്ക് നയിച്ചതെന്നാണ് സൂചന.\nറൈറ്റർ എഴുതിയ സൂര്യയുടെ കൊലപാതകം ; ഐഡിയ കൊള്ളാം, പക്ഷെ ലേശം പഴഞ്ചനായിപ്പോയില്ലേ; മാടമ്പള്ളിയിലെ മനോരോഗി അത് മിത്രതന്നെ; മിത്രയോട് സഹതാപം തോന്നും ; കൂടെവിടെ പുത്തൻ ട്രാക്കിനെ കുറിച്ചുള്ള പ്രേക്ഷക പ്രതി (8 minutes ago)\nകോവിഡ് രൂക്ഷം... കൂടുതല് ജില്ലകള് കടുത്ത നിയന്ത്രണത്തിലേക്ക് .. സി കാറ്റഗറിയില് നാലുജില്ലകളില് കൂടി .... ആരാധനാലയങ്ങളില് ഭക്തര്‍ക്ക് പ്രവേശനമില്ല, ചടങ്ങുകള് ഓണ്‍ലൈനായി മാത്രം.... സിനിമ തീയേറ്ററു (9 minutes ago)\nഓവർ ടേക്ക് ചെയ്തതിനെ ചൊല്ലി തർക്കം; യുപിയിൽ മാധ്യമപ്രവർത്തകനെ അടിച്ചു കൊന്നു!! പ്രതികൾ അറസ്റ്റിൽ; ഒരാൾക്കായി തെരച്ചിൽ തുടരുന്നു (17 minutes ago)\nകോഴിക്കോട് സ്വദേശിയായ യുവതി ദുബായിൽ ഷോക്കേറ്റ് മരിച്ചനിലയിൽ; കുളിമുറിയിൽ വച്ച് വാട്ടർ ഹീറ്ററിൽ നിന്ന് ഷോക്കേൽക്കുകയായിരുന്നുവെന്ന് പോലീസ് (17 minutes ago)\nസിനിമാ സംവിധായകൻ ആകാൻ കാലങ്ങളായുള്ള ശ്രമം; ഒടുവിൽ കിട്ടിയ അവസരം പ്രയോജനപ്പെടുത്താൻ യുവ സംവിധായകൻ കണ്ട വഴി; സ്വന്തം ഭാര്യയെ അണിയിച്ചൊരുക്കി കാഴ്‌ച വയ്‌ക്കേണ്ടി വന്ന ഗതികേട്; സോഷ്യൽ മീഡിയയിലൂടെ ദൃശ്യങ്ങ (41 minutes ago)\nകൂട്ടുകാര്‍ക്കൊപ്പം കുളിക്കാനിറങ്ങിയ വിദ്യാര്‍ത്ഥി പുഴയില് മുങ്ങി മരിച്ചു (54 minutes ago)


ഒവി വിജയന്റെ പ്രതിമ തകര്‍ത്ത നിലയില് | OV Vijayan, Statue, Kottakkal, Raja, School, Destroyed, ഒവി വിജയന്, മലപ്പുറം, താലിബാന്, മുസ്ലീംലീഗ്, പ്രതിമ, കെഎസ്ടിഎ - Malayalam Oneindia\n18 min ago ഉപതിരഞ്ഞെടുപ്പ്; ജാതിസംഘടനകള് പരസ്യമായി വോട്ട് ചോദിക്കുന്നത് ചട്ടവിരുദ്ധമെന്ന് ടിക്കാറാം മീണ\nUpdated: Thu, Mar 7, 2013, 15:28 [IST]\nമലപ്പുറം: കോട്ടയ്ക്കല് രാജാസ് ഹയര് സെക്കന്ററി സ്‌കൂളിലെ ഒവി വിജയന്റെ പ്രതിമ തകര്‍ത്ത നിലയില്. സ്‌കൂളില് പ്രതിമ സ്ഥാപിക്കുന്നതിനെതിരേ മുസ്ലീലീഗിന്റെ നേതൃത്വത്തിലുള്ള കോട്ടയ്ക്കല് നഗരസഭ രംഗത്തുവന്നിരുന്നതിനാല് ഈ സംഭവം ഒച്ചപ്പാടുണ്ടാക്കുമെന്നുറപ്പാണ്. നഗരസഭയുടെ നടപടിയ്‌ക്കെതിരേ പുരോഗമന കലാസാഹിത്യസംഘവും അധ്യാപക സംഘടനയായ കെഎസ്ടിഎയും പ്രക്ഷോഭം സംഘടിപ്പിക്കുന്നതിനിടെയാണ് പ്രതിമ തകര്‍ത്ത നിലയില് കണ്ടത്.\nമുസ്ലീം ലീഗിന്റെ പ്രതിമാവിരോധമാണ് ഇത്തരമൊരു നീക്കത്തിനു പിന്നിലെന്ന് ആരോപണമുയര്‍ന്നിരുന്നു. പ്രതിമാ നിര്‍മാണത്തിന് അനുമതി തേടി വിദ്യാഭ്യാസവകുപ്പിന് നല്‍കിയ അപേക്ഷയിലും ലീഗിന്റെ ഇടപെടല് ഉണ്ടായിയിട്ടുണ്ടെന്ന് അധ്യാപകര് കുറ്റപ്പെടുത്തി.\nമുസ്ലീം ലീഗ് വിദ്യാഭ്യാസവകുപ്പിലും മലപ്പുറം ജില്ലയിലും താലിബാനിസം കൊണ്ടുവരാനുള്ള ശ്രമമാണ് നടത്തുന്നതെന്ന് കെഎസ്ടിഎ ഭാരവാഹികള് ആരോപിച്ചു. പുതിയ പാഠ്യപദ്ധതിയുടെ ഭാഗമായി വിദ്യാലയങ്ങളില് സാഹിത്യകാരന്മാരുടെയും നേതാക്കളുടെയും പ്രതിമകള് ഉണ്ടാക്കുന്നത് സ്വാഭാവികമാണ്. എന്നാല് രാജാസ് ഹൈസ്‌കൂളില് ഒവി വിജയന് സ്മാരക പാര്‍ക് വരുന്നതിനെ ലീഗ് തുടക്കം മുതല് എതിര്‍ക്കുകയാണ് ചെയ്യുന്നത്. സംസ്ഥാനത്തെ വിവിധ സ്‌കൂളുകളില് നിരവധി പ്രതികളും രൂപങ്ങളും ഉണ്ട്.\nസ്‌കൂളിലെ പൂര്‍വവിദ്യാര്‍ത്ഥിയായ മഹാനായ ഒരു എഴുത്തുകാരനോട് അനാദരവ് കാണിയ്ക്കുന്നത് സംസ്‌കാര ശൂന്യതയാണ് കാണിയ്ക്കുന്നത്. പ്രതിമയേയല്ല, പ്രമേയത്തെയാണ് സ്മാരകത്തിന്റെ രൂപത്തില് കൊണ്ടു വരുന്നത്. ഇത് മനസ്സിലാക്കാനുള്ള സാമാന്യബുദ്ധിയില്ല.\nOV Vijayan's statue in Kottakkal Rajas School destroyed.


ജയറാമിന്റെ മകനായി അല്ലു അർജുൻ, സമുദ്രക്കനിയുടെ മകനായി ഞാനും: ജിപി പറയുന്നു\nജയറാമിന്റെ മകനായി അല്ലു അർജുൻ, സമുദ്രക്കനിയുടെ മകനായി ജി.പിയും: അഭിമുഖം\nസീന ആന്റണി December 31, 2019 04:35 PM IST\nഅല്ലു അർജുൻ നായകനായെത്തുന്ന തെലുങ്കു ചിത്രം 'അല വൈകുണ്ഡപുരമലു'വിന്റെ ടീസർ ഇറങ്ങിയപ്പോൾ മലയാളികളുടെ കണ്ണുടക്കിയത് ഒരു മുഖത്തിലായിരുന്നു. തെന്നിന്ത്യൻ സൂപ്പർസ്റ്റാർ അല്ലു അർജുനൊപ്പം മലയാളികളുടെ പ്രിയതാരം ഗോവിന്ദ് പദ്മസൂര്യ എന്ന ജിപി! എല്ലാ വിശേഷങ്ങളും സമൂഹമാധ്യമങ്ങളിലൂടെ പങ്കുവയ്ക്കുന്ന ജിപി ഇക്കാര്യം സർപ്രൈസ് ആക്കി വച്ചു. എങ്കിലും ടീസറിലെ ഒറ്റ രംഗത്തിൽ നിന്നു തന്നെ ആരാധകർ ജിപിയെ തിരിച്ചറിഞ്ഞു. തെലുങ്കിലെ ആദ്യ അഭിനയ അനുഭവത്തെക്കുറിച്ചും സിനിമയെക്കുറിച്ചും ജിപി മനോരമ ഓൺലൈനോടു മനസു തുറക്കുന്നു.\n'കീ' എന്ന പേരിലൊരു തമിഴ് സിനിമ ചെയ്തിരുന്നു. അതിൽ വില്ലൻ വേഷമായിരുന്നു. അതു കണ്ടിട്ടാണ് എനിക്ക് ഈ സിനിമയിലേക്ക് ക്ഷണം ലഭിക്കുന്നത്. ത്രിവിക്രം ശ്രീനിവാസനാണ് ചിത്രത്തിന്റെ സംവിധായകൻ. നിരവധി ബ്ലോക്ക്ബസ്റ്റർ സിനിമകൾ സംവിധാനം ചെയ്തിട്ടുള്ള വ്യക്തിയാണ് ത്രിവിക്രം സർ. കീ ഇറങ്ങിയപ്പോൾ എല്ലാവരും നല്ല അഭിപ്രായം പറഞ്ഞു. ഒരു അഭിനേതാവ് എന്ന നിലയിൽ അഭിനന്ദനങ്ങൾ നേടിത്തന്ന കഥാപാത്രമായിരുന്നു ആ ചിത്രത്തിലേത്. സിനിമ ഇറങ്ങി. നല്ല പ്രതികരണം ലഭിച്ചു. സ്വാഭാവികമായും മറ്റു അവസരങ്ങൾ തേടിയെത്തുമെന്നു കരുതി. എന്നാൽ, പെട്ടെന്നൊന്നും വിളികൾ വന്നില്ല. അടുത്തതെന്ത് എന്ന് ചിന്തിച്ചിരിക്കുമ്പോഴാണ് ഈ സിനിമയിൽ നിന്ന് വിളി വരുന്നത്.\nസംവിധായകൻ ത്രിവിക്രം ശ്രീനിവാസ് ആണെന്നു പറഞ്ഞപ്പോൾ തന്നെ ഞാൻ ത്രില്ലടിച്ചു. അദ്ദേഹം ചെയ്ത 'അതഡു' എന്ന സിനിമയാണ് ഞാൻ ആദ്യമായി തെലുങ്കുവിൽ കണ്ട സിനിമ. സിനിമയുടെ സെറ്റിലേക്ക് എന്നെ കൊണ്ടുപോയത് അദ്ദേഹത്തിന്റെ അസിസ്റ്റന്റ്സ് ആയിരുന്നു. വളരെ ഭയഭക്തിബഹുമാനങ്ങളോടെയാണ് അവർ സാറിനോടു പെരുമാറുന്നത്. എന്നെ കണ്ടപ്പോൾ അദ്ദേഹം എഴുന്നേറ്റു വന്നു കൈ തന്നു. എന്നെപ്പോലെയുള്ള ഒരു ചെറിയ നടനെ അദ്ദേഹം സ്വീകരിച്ച രീതി തെളിയിക്കുന്നത് അദ്ദേഹത്തിന്റെ വലിപ്പത്തെയാണ്.\nമൂന്ന് അച്ഛന്മാരും അവരുടെ മൂന്നു മക്കളും... അവരെക്കുറിച്ചുള്ളതാണ് കഥ. ഇതിൽ ആക്ഷൻ ഉണ്ട്, കോമഡി ഉണ്ട്, പ്രണയമുണ്ട്. ഒരു പക്കാ തെലുങ്കു എന്റർടെയ്നർ സിനിമയിലുള്ള എല്ലാം ഇതിലുണ്ട്. ജയറാമേട്ടൻ, സമുദ്രക്കനി, മുരളി ശർമ എന്നിവരാണ് അച്ഛൻമാരായി എത്തുന്നത്. മക്കളായി സുശാന്ത് ശർമ, അല്ലു അർജുൻ പിന്നെ ഞാനും. സമുദ്രക്കനിയുടെ മകനായിട്ടാണ് ഞാൻ അഭിനയിക്കുന്നത്. ഇതിൽക്കൂടുതൽ പറയാൻ കഴിയില്ല. ജയറാമേട്ടനായി എനിക്ക് കോമ്പിനേഷൻ രംഗങ്ങളില്ല. അല്ലു അർജുനുമായിട്ടാണ് എന്റെ കൂടുതലും രംഗങ്ങൾ.\nഅല്ലു അർജുൻ സ്വീറ്റ് സ്റ്റാർ\nഅല്ലു അർജുൻ വളരെ സ്വീറ്റ് ആണ്. 'ഹലോ ബ്രദർ' എന്നു വിളിച്ചു സംസാരിക്കുന്ന കക്ഷി! ഷൂട്ടിങ് നടന്ന സ്ഥലത്തേക്ക് അല്ലുവിനു വരാൻ കഴിയുന്നുണ്ടായിരുന്നില്ല. അത്രയും ആരാധകരായിരുന്നു. അവിടെ ഒരു സ്വീകരണവും പരിപാടികളും കഴിഞ്ഞിട്ടാണ് ഷൂട്ട് തുടങ്ങാനായത്. അതൊരു ഗംഭീര അനുഭവമായിരുന്നു. അവരുടെ വിനയവും എളിമയുമാണ് അവരെ വലിയ താരങ്ങളാക്കുന്നത്. നമുക്ക് അവരിൽ നിന്ന് ഒരുപാടു പഠിക്കാനുണ്ട്.\nഭാഷ എന്ന വെല്ലുവിളി\nഎനിക്ക് ഒരുപാടു ഡയലോഗുകൾ ഉണ്ടായിരുന്നില്ല. പക്ഷെ, പ്രശ്നം എന്താണെന്നു വച്ചാൽ തെലുങ്കു ഡയലോഗ് സഹതാരങ്ങൾ പറയുമ്പോൾ എനിക്ക് ആദ്യമൊന്നും തീരെ മനസിലായില്ല. തമിഴ് കേട്ടാൽ മനസിലാകുന്നതു പോലെ എളുപ്പത്തിൽ എനിക്ക് തെലുങ്ക് കേട്ടാൽ മനസിലാക്കാൻ പറ്റുന്നുണ്ടായിരുന്നില്ല. അതുകൊണ്ടുണ്ടായ പ്രശ്നം എന്താണെന്നു വച്ചാൽ, സഹതാരങ്ങൾ ഡയലോഗ് പറയുമ്പോൾ അതനുസരിച്ച് റിയാക്ഷൻ ഇടാൻ കഴിഞ്ഞിരുന്നില്ല. അല്ലു അർജുന്റെ കഥാപാത്രം നിറുത്താതെ സംസാരിക്കും. അതിന്റെ അർത്ഥം മനസിലാക്കിയാൽ അല്ലേ എനിക്ക് റിയാക്ഷൻ ഇടാൻ പറ്റൂ. അതു മാത്രമായിരുന്നു ഞാൻ നേരിട്ട പ്രശ്നം. പിന്നെ, അവരുടെ സംഭാഷണങ്ങളുടെയും അർത്ഥം മനസിലാക്കേണ്ടി വന്നു. ഇപ്പോൾ തെലങ്കു കേട്ടാൽ കുറച്ചൊക്കെ മനസിലാകും.\n'കീ' എന്ന സിനിമയിലെ വേഷത്തിൽ നിന്ന് തികച്ചും വ്യത്യസ്തമാണ് ഈ സിനിമയിലെ കഥാപാത്രം. 'കീ'യിൽ ഞാൻ കട്ട വില്ലനാണ്. ഇതിനകത്ത് അങ്ങനെയല്ല. യഥാർത്ഥ ജീവിതത്തിലെ എന്റെ ലുക്കിനോട് ചേർന്നു നിൽക്കുന്ന കഥാപാത്രമാണെന്നു പറഞ്ഞാലും തെറ്റില്ല. ഭയങ്കരമായ അഭിനയമുഹൂർത്തങ്ങളൊന്നും ഇതിലില്ല. ഏപ്രിലിൽ ആയിരുന്നു ഷൂട്ട് തുടങ്ങിയത്. എനിക്ക് ആകെ 15 ദിവസത്തെ ഷൂട്ട് ആണുണ്ടായിരുന്നത്. പക്ഷേ, അതു പലപ്പോഴായാണ് പൂർത്തിയാക്കിയത് എന്നു മാത്രം. മലയാളത്തിൽ 'അങ്ങ് വൈകുണ്ഡപുരത്ത്' എന്ന പേരിലാണ് മൊഴിമാറ്റ ചിത്രം എത്തുന്നത്. ജനുവരി 12ന് ചിത്രം പ്രദർശനത്തിനെത്തും.


കരുവന്നൂർ തട്ടിപ്പിൽ സി പി എം കടുത്ത പ്രതിസന്ധിയിൽ! - NBTV Live\nHome kerala കരുവന്നൂർ തട്ടിപ്പിൽ സി പി എം കടുത്ത പ്രതിസന്ധിയിൽ!\nകരുവന്നൂർ സർവ്വീസ് സഹകരണ ബാങ്ക് തട്ടിപ്പിലെ കൂടുതൽ വിവരങ്ങൾ പുറത്ത് വരുമ്പോൾ സി പി എം കടുത്ത പ്രതിസന്ധിയിലേക്ക് നീങ്ങുകയാണ്.\nകരുവന്നൂര് സഹകരണബാങ്ക് തട്ടിപ്പിനെച്ചൊല്ലി സിപിഎം തൃശൂര് ജില്ലാ സെക്രട്ടേറിയറ്റ് യോഗത്തില് രൂക്ഷവിമര്‍ശനം. ഏരിയ കമ്മിറ്റിയെയും ലോക്കല് കമ്മിറ്റിയെയും ബലികഴിച്ച് നേതാക്കള് രക്ഷപെടാനാണ് ശ്രമിക്കുന്നതെന്ന് ചര്‍ച്ചയില് പങ്കെടുത്തവര് പറഞ്ഞു. നാല് ജില്ലാ സെക്രട്ടറിമാര്‍ക്ക് തട്ടിപ്പിനെക്കുറിച്ച് അറിയാമായിരുന്നുവെന്നാണ് ആരോപണമുയര്‍ന്നത്. 2016 മുതല് ജില്ലാ സെക്രട്ടറിയുടെ ചുമതലയിലുണ്ടായിരുന്ന ബേബി ജോണ്, എ.സി. മൊയ്തീന്, കെ. രാധാകൃഷ്ണന് എന്നിവര്‍ക്കും ഇപ്പോഴത്തെ ജില്ലാ സെക്രട്ടറി എം.എം. വര്‍ഗീസിനും എതിരെയാണ് സംസ്ഥാന സെക്രട്ടറി എ. വിജയരാഘവന്റെ സാന്നിധ്യത്തില് വിമര്‍ശനമുയര്‍ന്നത്.\nവിഷയം സംസ്ഥാന നേതൃത്വം ചര്‍ച്ച ചെയ്യുമെന്നായിരുന്നു വിജയരാഘവന്റെ മറുപടി. കെ. രാധാകൃഷ്ണന് കേന്ദ്രക്കമ്മിറ്റിയംഗമാണ്. ബേബി ജോണ് സംസ്ഥാന സെക്രട്ടേറിയറ്റംഗവും മൊയ്തീന് സംസ്ഥാന സമിതിയംഗവുമാണ്. ഇവര്‍ക്കെതിരെ നടപടി ശുപാര്‍ശ ചെയ്യാന് ജില്ലാ സെക്രട്ടേറിയറ്റിനാവില്ല. തട്ടിപ്പ് അറിഞ്ഞിട്ടും നടപടിയെടുത്തില്ലെന്ന ഏരിയ കമ്മിറ്റിക്കും ലോക്കല് കമ്മിറ്റിക്കും എതിരെയുള്ള ആരോപണം തന്നെയാണ് നേതാക്കള്‍ക്കെതിരെയും ഉയരുന്നത്. അപ്പോള് ഇവര്‍ക്കെതിരെയും നടപടി വേണ്ടേയെന്നായിരുന്നു അംഗങ്ങളുടെ ചോദ്യം. വിഷയം കേന്ദ്ര നേതൃത്വത്തിനും ചര്‍ച്ച ചെയ്യേണ്ടിവരുമെന്നുറപ്പാണ്. ഇപ്പോഴത്തെ സാഹചര്യത്തില് മറ്റ് നടപടികള്‍ക്ക് സാധ്യതയില്ല. അതേസമയം, തട്ടിപ്പിന്റെ ഉത്തരവാദിത്വം ആരോപിച്ച് ഇരിങ്ങാലക്കുട ഏരിയ കമ്മിറ്റിയും കരുവന്നൂര്, പൊറത്തിശ്ശേരി നോര്‍ത്ത് ലോക്കല് കമ്മിറ്റികളും പിരിച്ചുവിടാനാണ് ജില്ലാ സെക്രട്ടേറിയറ്റ് ശുപാര്‍ശ.\nഉടനെ ചേരുന്ന ജില്ലാ കമ്മിറ്റി ഇത് സംബന്ധിച്ച് തീരുമാനമെടുക്കും. അടിയന്തരമായി ചേർന്ന ജില്ലാ സെക്രട്ടേറിയേറ്റിൽ കരുവന്നൂർ തട്ടിപ്പുമായി ബന്ധപ്പെട്ട് രൂക്ഷമായ വാഗ്വാദം ഉണ്ടായി എന്ന വിവരമാണ് പുറത്ത് വരുന്നത്. ചർച്ചകളും അഭിപ്രായ ഭിന്നതയും ഒന്നും പരസ്യമായി സമ്മതിക്കില്ലെങ്കിലും പാർട്ടി പ്രശ്നത്തിൽ പരിഹാരം കണ്ടെത്താനുള്ള വഴി തേടുകയാണ്. അതിനിടെ,\nകരുവന്നൂര് ബാങ്ക് തട്ടിപ്പ് കേസിലെ നാല് പ്രധാന പ്രതികള് അറസ്റ്റില്. ബാങ്ക് മുതിര്‍ന്ന ഉദ്യോഗസ്ഥരായിരുന്ന ബിജു കരീം, ബിജോയ്, സുനില് കുമാര് ജില്‍സ് എന്നിവരെ തൃശൂരില് നിന്നാണ് അന്വേഷണ സംഘം പിടിച്ചത്. കരുവന്നൂര് ബാങ്ക് മാനേജരായിരുന്നു ബിജു കരീം, സുനില് കുമാര് സെക്രട്ടറിയും, ജില്‍സ് ബാങ്കിന്റെ ചീഫ് അക്കൗണ്ടന്റും, ബിജോയ് കമ്മീഷന് ഏജന്റുമാണ്.\nഅതിനിടെ കരുവന്നൂര് സഹകരണ ബാങ്ക് വായ്പ്പാ തട്ടിപ്പ് കേസിലെ ആറ് പ്രതികളുടെ വീടുകളില് ക്രൈം ബ്രാഞ്ച് തെരച്ചിലില് നടത്തി. റെജി അനില് കുമാര്, കിരണ്, ബിജു, കരീം, ബിജോയ് എ.കെ., ടി.ആര്. സുനില് കുമാര്, സി.കെ. ജില്‍സ് എന്നിവരുടെ ഇരിങ്ങാലക്കുട, പൊറത്തിശേരി, കൊരുമ്പിശേരി എന്നിവിടങ്ങളില് വീടുകളിലാണ് പരിശോധന നടത്തിയത്. ഭൂമിയുടെയും നിക്ഷേപത്തിന്റേയും രേഖകള്‍ക്കായാണ് അന്വേഷണ സംഘം പ്രതികളുടെ വീടുകളില് പരിശോധന നടത്തിയത്.\nലോക്കല് കമ്മിറ്റി അംഗങ്ങളായ ബാങ്ക് സെക്രട്ടറി ടി.ആര്. സുനില്‍കുമാറും ബാങ്ക് മാനേജര് ബിജു കരീമും ഉള്‍പ്പെടെ ആറു പേരാണ് കേസിലെ പ്രതികള്. ചീഫ് അക്കൗണ്ടന്റ് സി.കെ. ജില്‍സും പാര്‍ട്ടി അംഗമാണ്. ഇവരെ പാര്‍ട്ടിയില് നിന്നും പുറത്താക്കിയിട്ടുണ്ട്.\nKaruanoor. Bank. loan. Am c moideen. K rsdhakrishnan\nPrevious articleലക്ഷദ്വീപിൽ BJP ഒലിച്ച് പോയെന്ന് പറഞ്ഞവർ എവിടെ ?\nNext articleകരുവന്നൂർ ബാങ്ക് തട്ടിപ്പിൽ പ്രക്ഷോഭം ശക്തമാക്കി BJP!\nNational News Dhanya Sekharan - June 20 2021 11:47 am 0\nhttps://www.youtube.com/watch?v=63nu-CjT29k പശ്ചിമബംഗാളിലെ, പ്രധാനമായും തെരഞ്ഞെടുപ്പിന് ശേഷമുള്ള, മനുഷ്യാവകാശ ലംഘന ആരോപണങ്ങളെക്കുറിച്ച്...\nതമിഴ്നാട്ടിൽ നവംബർ ആറിന് വെട്രിവേൽ യാത്ര ആരംഭിക്കുന്നു\nNational News Dhanya Sekharan - November42020 6:54 pm 0\nതമിഴ്നാട് ബിജെപിക്കൊപ്പം തേര് തെളിക്കുന്നു.ദേശീയത തമിഴ്‌നാട്ടിൽ വേര് പിടിക്കില്ല...\nദളിതരെയും വനിതകളെയും കര്‍ഷകരുടെ മക്കളെയും കേന്ദ്രമന്ത്രിസഭയില് ഉള്‍പ്പെടുത്തിയത് പ്രതിപക്ഷത്തിന്...\nIndian Politics harishma - July 20 2021 5:12 pm 0\nന്യൂഡൽഹി :ദളിതരെയും വനിതകളെയും കര്‍ഷകരുടെ മക്കളെയും കേന്ദ്രമന്ത്രിസഭയില് ഉള്‍പ്പെടുത്തിയത്...


ഈസ്റ്റര് ഞായറാഴ്ച കുഞ്ഞുമായി ആദ്യമായി നടക്കാന് ഇറങ്ങിയത് ദുരന്തമായി; വാല്‍സാളില് ബിഎംഡബ്യു ഇടിച്ചുകയറി രണ്ടാഴ്ച പ്രായമായ കുഞ്ഞ് മരിച്ച സംഭവത്തില് 34-കാരനെതിരെ അപകടകരമായ ഡ്രൈവിംഗ് മൂലമുള്ള മരണത്തിന് കേസ് ചുമത്തി പോലീസ്; ഹൃദയം തകര്‍ന്ന് 18-കാരായ മാതാപിതാക്കള്!\nഹൃദയം തകര്‍ന്ന മാതാപിതാക്കള് അപകടസ്ഥലത്ത് പൂക്കള് അര്‍പ്പിക്കാന് എത്തി\nഈസ്റ്റര് ഞായറാഴ്ച തങ്ങളുടെ കുഞ്ഞുമായി ആദ്യമായി പുറത്ത് നടക്കാനിറങ്ങിയ മാതാപിതാക്കളുടെ ഹൃദയം തകര്‍ത്താണ് ആ ബിഎംഡബ്യു കാര് പാഞ്ഞെത്തിയത്. രണ്ടാഴ്ച മാത്രം പ്രായമായ അവരുടെ കുഞ്ഞ് മകന് ഇരുന്ന പ്രാം ഇടിച്ചുതെറിപ്പിച്ച് ചുമരിനോട് ചേര്‍ത്താണ് കാര് നിന്നത്. സംഭവത്തില് 34-കാരനായ ഡ്രൈവര് ജെയിംസ് പോള് ഡേവിസിന് എതിരെ അപകടകരമായ ഡ്രൈവിംഗ് മൂലമുണ്ടായ മരണം സൃഷ്ടിച്ചതിനാണ് പോലീസ് കേസെടുത്തിരിക്കുന്നത്.\nഇന്‍ഷുറന്‍സ് ഇല്ലാതെ കാര് ഓടിച്ച് ജെയിംസ് അപകടം സൃഷ്ടിച്ചപ്പോള് രണ്ടാഴ്ച മാത്രം പ്രായമായ സിയാറാന് ലെയ് മോറിസിനാണ് ജീവന് നഷ്ടമായത്. വാല്‍സാളിലൂടെ നടന്നുപോകുകയായിരുന്ന കുടുംബത്തിന് നേരെ നിയന്ത്രണം വിട്ടെത്തിയ കാര് പ്രാം ഇടിച്ച് തെറിപ്പിക്കുകയായിരുന്നു. അതേസമയം അപകടം ഉണ്ടാക്കിയ ശേഷം സ്ഥലത്ത് നില്‍ക്കാതെ ഓടിരക്ഷപ്പെട്ടതിനും ഇയാള്‍ക്കെതിരെ കേസുണ്ട്. അറസ്റ്റിലായ ജെയിംസിനെ വോള്‍വര്‍ഹാംപ്ടണ് മജിസ്‌ട്രേറ്റ്‌സ് കോടതിയില് ഹാജരാക്കും.\nകാര് ഇടിച്ച് കുഞ്ഞിന് അതീവ ഗുരുതരമായ പരുക്കുകളാണ് ഏറ്റതെന്ന് വെസ്റ്റ് മിഡ്‌ലാന്‍ഡ്‌സ് പോലീസ് വ്യക്തമാക്കി. ആശുപത്രിയിലേക്ക് എത്തിച്ചെങ്കിലും കുഞ്ഞിന്റെ ജീവന് രക്ഷിക്കാന് കഴിയുന്ന അവസ്ഥയിലായിരുന്നില്ല. 34-കാരനായ ജെയിംസ് പോള് ഡേവിസ് ഇന്‍ഷുറന്‍സില്ലാത്ത കാര് ഓടിച്ച് അപകടകരമായ ഡ്രൈവിംഗിലൂടെ മരണം സംഭവിക്കാന് ഇടയാക്കിയതിനാണ് കേസ് ചുമത്തിയിരിക്കുന്നത്. കൂടാതെ അപകടസ്ഥലത്ത് നില്‍ക്കാനോ, സംഭവം റിപ്പോര്‍ട്ട് ചെയ്യാനോ ഇയാള് തയ്യാറായില്ല, പോലീസ് വ്യക്തമാക്കി.\n18-കാരായ കാമറൂണ് മോറിസിന്റെയും, കോഡി ഹോളിമാന്റഫെയും കുഞ്ഞാണ് അപകടത്തില് കൊലപ്പെട്ടത്. ഈസ്റ്റര് ദിനത്തില് ആദ്യമായി കുഞ്ഞുമായി പുറത്തിറങ്ങിയപ്പോഴാണ് അപകടം തേടിയെത്തിയത്. ഹൃദയം തകര്‍ന്ന മാതാപിതാക്കള് അപകടസ്ഥലത്ത് പൂക്കള് അര്‍പ്പിക്കാന് എത്തി. ഇവര്‍ക്ക് പിന്തുണയുമായി കുടുംബാംഗങ്ങളും, സുഹൃത്തുക്കളും ഒപ്പമുണ്ടായിരുന്നു.


നെയ്മറിന് വിലക്ക് - ഇ വാർത്ത | evartha\nപിഎസ്ജിയുടെ സൂപ്പര് താരം നെയ്മറിന് മൂന്ന് ചാമ്പ്യന്‍സ് ലീഗ് മത്സരങ്ങളില് വിലക്ക്. റഫറിയെ അധിക്ഷേപിച്ചതിനാണ് യുവേഫ ബ്രസീലിയന് താരത്തെ വിലക്കിയത്. ഇതോടെ അടുത്ത സീസണിലെ ഗ്രൂപ്പ് ഘട്ടത്തിലെ ആദ്യ മൂന്ന് മത്സരങ്ങള് നെയ്മര്‍ക്ക് നഷ്ടമാകും.\nചാമ്പ്യന്‍സ് ലീഗ് പ്രീ ക്വാര്‍ട്ടറില് മാഞ്ചസ്റ്റര് യുണൈറ്റഡിനോട് പിഎസ്ജി പരാജയപ്പെട്ടിരുന്നു. ഇഞ്ചുറി ടൈമില് ലഭിച്ച പെനാല്‍റ്റി ഗോളിലാണ് മാഞ്ചസ്റ്റര് മത്സരം ജയിച്ചത്. തോല്‍വിയോടെ പിഎസ്ജി ചാമ്പ്യന്‍സ് ലീഗില്‍നിന്നും പുറത്താകുകയും ചെയ്തു.\nപരിക്കുകാരണം കളിക്കാന് കഴിയാതിരുന്ന നെയ്മര് മത്സര ശേഷം ഇന്‍സ്റ്റാഗ്രാമില് പൊട്ടിത്തെറിച്ചതാണ് വിലക്കിനു കാരണമായത്. മാച്ച് ഒഫീഷ്യല്‍സിനെതിരെയായിരുന്നു രോക്ഷപ്രകടനം. ഫുട്‌ബോളിനെ കുറിച്ച് ഒന്നും അറിയാത്തവര് എന്നായിരുന്നു റഫറിമാരെ നെയ്മര് വിശേഷിപ്പിച്ചത്.\nഇതിനെതിരെ അന്വേഷണം പ്രഖ്യാപിച്ച യുവേഫ നെയ്മര് തെറ്റ് ചെയ്തതായി കണ്ടെത്തി. തുടര്‍ന്ന് വിലക്ക് പ്രഖ്യാപിക്കുകയായിരുന്നു.


കെപിസിസിയുടെ മാധ്യമങ്ങളുടെ ചുമതല പ്രഫ. കെ വി തോമസിന്\nThu Nov 26 2020 09:44:52 GMT+0530 (India Standard Time)\nBSR21 Nov 2020 1:25 PM GMT\nതിരുവനന്തപുരം: കെപിസിസിയുടെ ഉടമസ്ഥതയിലുള്ള മാധ്യമങ്ങളുടെ ചുമതല പ്രഫ. കെ വി തോമസിന്. ജയ്ഹിന്ദ് ടിവി മാനേജിങ് ഡയറക്ടര്, വീക്ഷണം ദിനപത്രം ചെയര്‍മാന്, മാനേജിങ് ഡയറക്ടര് എന്നീ ചുമതലകള് പ്രഫ. കെ വി തോമസിന് നല്‍കിയതായി കെപിസിസി പ്രസിഡന്റ് മുല്ലപ്പള്ളി രാമചന്ദ്രന് അറിയിച്ചു.\nയുഡിഎഫ് കണ്‍വീനറായതിനെ തുടര്‍ന്ന് എം എം ഹസന് ജയ് ഹിന്ദ് മാനേജിങ് ഡയറക്ടര് സ്ഥാനം രാജിവച്ചിരുന്നു. പ്രതിപക്ഷ നേതാവ് രമേശ് ചെന്നിത്തല ചെയര്‍മാന് സ്ഥാനത്ത് തുടരും. പി ടി തോമസ് രാജിവച്ചതിനെ തുടര്‍ന്ന് കെപിസിസി ജനറല് സെക്രട്ടറി ജെയ്സണ് ജോസഫിനായിരുന്നു വീക്ഷണം മാനേജിംഗ് ഡയറക്ടറുടെ താല്‍ക്കാലിക ചുമതല. ചെയര്‍മാന് സ്ഥാനം വഹിച്ചിരുന്ന എം എം ഹസനും തദ്സ്ഥാനം ഒഴിഞ്ഞതിനെ തുടര്‍ന്നാണ് തോമസിനെ ചെയര്‍മാനും മാനേജിങ് ഡയറക്ടറുമായി നിയമിക്കുന്നതെന്ന് കെപിസിസി പ്രസിഡന്റ് അറിയിച്ചു.\nKPCC's medais incharge to Prof. K V Thomas\nKPCC's medias incharge Prof. K V Thomas കെപിസിസി


Emalayalee.com - മെല്‍ബണ് 'സംഗീത സന്ധ്യ' നവംബര് 18 ന്\nമെല്‍ബണ് 'സംഗീത സന്ധ്യ' നവംബര് 18 ന്\nമെല്‍ബണ് മലയാളി പുതിയൊരു സംഗീത കൂട്ടായ്മയിലേക്ക്. സംഗീതത്തിന്റെ പല വഴികളില് പ്രവീണ്യം തെളിയിച്ചവരും പാടി തുടങ്ങുന്നവരും സംഗീതത്തെ സ്‌നേഹിക്കുന്നവരുമായ ഒരു പറ്റം ആളുകള് ഒത്തുചേരുന്നു. എന്നാല് ഇതൊരു തികച്ചും ഒരു തുടക്കമല്ല , പല വഴിയിലൂടെ ഒറ്റക്കും ചെറിയ കൂട്ടമായും സഞ്ചരിച്ചിരുന്നവര് ഒരു കുടക്കീഴിലേക്ക് അണയുകയാണ്.\nസംഗീതം മാത്രമാണ് 'സിംഫണി' യുടെ ലക്ഷ്യവും മാര്‍ഗവും. ശാസ്ത്രീയ സംഗീതത്തിലും സിനിമാ സംഗീതത്തിലും ഉപകരണ സംഗീതത്തിലും കഴിവ് തെളിയിച്ചവര് ഇനി ഒരു വേദിയില്. സംഗീതത്തിന്റെ ആനന്താകാശത്തില് തങ്ങളുടെ കൈയൊപ്പ് പതിപ്പിച്ച എല്ലാ മഹാ സംഗീതജ്ഞര്‍ക്കും പ്രണാമം അര്‍പ്പിച്ച് 'സിംഫണി' അതിന്റെ ആദ്യ വേദിയൊരുക്കുന്നു.\nബേഡന് പൗവല് കോളജ് ഹാളില് (Hoppers Crossing) നവംബര് 18 ന്. മുപ്പത്തഞ്ചോളം ഗായികാ ഗായകന്മാര് ഒരു വേദിയില് ഗാനങ്ങള് ആലപിക്കുന്നു. സംഗീതത്തെ സ്‌നേഹിക്കുന്ന ഏവരെയും സ്വാഗതം ചെയ്യുന്നു.\nവര്‍ഷത്തില് ഇത്തരം മൂന്നോ നാലോ വേദികള് ഒരുക്കുകയാണ് 'സിംഫണി' യുടെ ലക്ഷ്യം. ഈ ഒത്തുചേരല് കൂടുതല് വിശാലമാക്കാനായി 'സംഗീത സന്ധ്യ' എന്ന പേരില് ഒരു ഫെയ്‌സ് ബുക്ക് ഗ്രൂപ്പും തുടങ്ങിയിട്ടുണ്ട്. പങ്കെടുക്കാന് ആഗ്രഹിക്കുന്നവര് ബന്ധപെടുക.\nപ്രവേശനം തികച്ചും സൗജന്യമാണ്. മലയാളി രുചിയോടെ ലഘു ഭക്ഷണത്തിനും ഡിന്നര് പാക്കിനുമുള്ള സൗകര്യം ഉണ്ടായിരിക്കും.\nVenue : Baden Powell College, 31 Sycamore Street, Hoppers Crossing, 3029,November.18 (Sunday ) 2pm to 7pm\nContact: 0469768170,Email: [email protected]